കലാഭവൻ മണിയുടെ മരണം: നടന്മാരായ ജാഫർ ഇടുക്കി, സാബുമോൻ ഉൾപെടെയുള്ള ഏഴുപേരുടെ നുണപരിശോധനയ്ക്ക് കോടതി അനുമതി - RashtraDeepika\nകലാഭവൻ മണിയുടെ മരണം: നടന്മാരായ ജാഫർ ഇടുക്കി, സാബുമോൻ ഉൾപെടെയുള്ള ഏഴുപേരുടെ നുണപരിശോധനയ്ക്ക് കോടതി അനുമതി\nകൊച്ചി: നടൻ കലാഭവൻ മണിയുടെ മരണവുമായി ബന്ധപ്പെട്ട് കേസിൽ നടന്മാരായ ജാഫർ ഇടുക്കി, സാബുമോൻ (തരികിട സാബു) ഉൾപ്പെടെ ഏഴുപേരെ നുണപരിശോധനയ്ക്ക് വിധേയരാക്കാൻ കോടതി അനുമതി നൽകി. എറണാകുളം സിജെഎം കോടതിയാണ് ഏഴു പേരെയും നുണപരിശോധനയ്ക്ക് വിധേയരാക്കാൻ സിബിഐക്ക് അനുമതി നൽകിയത്.\nഇവരെ നുണപരിശോധനയ്ക്ക് വിധേയരാക്കണമെന്ന് കോടതിയിൽ സിബിഐ ആവശ്യപ്പെട്ടിരുന്നു. തുടർന്ന് ഏഴുപേരും കോടതിയിൽ നുണപരിശോധനയ്ക്ക് തയാറാണെന്ന് അറിയിച്ചു. ഇതോടെയാണ് കോടതി അന്വേഷണ സംഘത്തിന് അനുമതി നൽകിയത്.\nമണിയുടേത് അസ്വാഭാവിക മരണമാണെന്നും മരിക്കുന്നതിന് തൊട്ടുമുൻപ് അദ്ദേഹത്തിന് ഒപ്പമുണ്ടായിരുന്നവരെ നുണപരിശോധനയ്ക്ക് വിധേയരാക്കണമെന്നുമായിരുന്നു സിബിഐയുടെ ആവശ്യം. ജാഫർ ഇടുക്കി, സാബുമോൻ എന്നിവരെ ഉൾപ്പടെ ഏഴ് പേരെയും സിബിഐ നേരത്തെ ചോദ്യം ചെയ്തെങ്കിലും വ്യക്തമായ വിവരങ്ങളൊന്നും ലഭിച്ചിരുന്നില്ല. ഈ സാഹചര്യത്തിലാണ് നുണപരിശോധനയിലേക്ക് നീങ്ങാൻ തീരുമാനിച്ചത്.


നേമം - വിക്കിപീഡിയ\n(Nemom എന്ന താളിൽ നിന്നും തിരിച്ചുവിട്ടതു പ്രകാരം)\nLocation of നേമം\nജില്ല(കൾ) തിരുവനതപുരം ജില്ല\nഉപജില്ല തിരുവനന്തപുരം താലൂക്ക്\nലോകസഭാ മണ്ഡലം തിരുവനന്തപുരം\nനിയമസഭാ മണ്ഡലം നേമം\nസിവിക് ഏജൻസി തിരുവനതപുരം കോർപ്പറേഷൻ\nസോൺ നേമം, പൊന്നുമംഗലം\nവാർഡ് 66, 67\n• പിൻകോഡ് • 695020\n• ടെലിഫോൺ • +91 471\nCoordinates: 8°27′28.42″N 76°59′57.82″E / 8.4578944°N 76.9993944°E / 8.4578944; 76.9993944\nതിരുവനന്തപുരം ജില്ലയിൽ ഉൾപ്പെടുന്നതും തിരുവനന്തപുരത്തു നിന്നും കന്യാകുമാരി റോഡിൽ സ്ഥിതിചെയ്യുന്ന ഒരു പ്രദേശം ആണ് നേമം. ഇത് തിരുവനന്തപുരം കോർപ്പറേഷന്റെ പരിധിയിൽ വരുന്നു.\nഏറ്റവും അടുത്തുള്ള വിമാനത്താവളം തിരുവനന്തപുരം അന്താരാഷ്ട്ര വിമാനത്താവളം. ഏറ്റവും അടുത്ത റെയിൽ‌വേ സ്റ്റേഷൻ: തിരുവനതപുരം സെണ്ട്രൽ സ്റ്റേഷന്റെ ഔട്ടർ സ്റ്റേഷൻ എന്നറിയപ്പെടുന്ന നേമം റെയിൽ‌വേ സ്റ്റേഷൻ.\nതിരുവനന്തപുരം റെയിൽവേ സ്റ്റേഷനിൽ നിന്ന് ഏഴു കിലോമീറ്റര് ദൂരത്താണ് ഈ പ്രദേശം\n"https://ml.wikipedia.org/w/index.php?title=നേമം&oldid=2795846" എന്ന താളിൽനിന്ന് ശേഖരിച്ചത്


sreeram venkitaraman ias | ശ്രീറാമിനെ ജയിലിലാക്കാതെ കാത്തത് കിംസ് ആശുപത്രിയുടെ മെഡിക്കൽ റിപ്പോർട്ട്; സ്‌പൈനൽ കോഡിൽ പ്രശ്‌നങ്ങൾ ഉണ്ടെന്ന റിപ്പോർട്ടും എഫ് ഐ ആറിൽ പേരില്ലാത്തതും ഗുണകരം; മണിക്കൂറുകൾ വൈകി എടുത്ത രക്തസാമ്പിളിൽ മദ്യത്തിന്റെ അളവില്ലാതായതോടെ ഒരു ദിവസം പോലും ജയിലിൽ കിടക്കേണ്ടി വരില്ല; ആദ്യ ദിവസം ആശുപത്രിയുടെ സുരക്ഷയിൽ ഒളിച്ചിരുന്ന ശ്രീറാം മാധ്യമ-രാഷ്ട്രീയ വേട്ടയുടെ കാര്യം പറഞ്ഞ് രംഗത്ത് ഇറങ്ങുന്നത് എല്ലാം ശരിയാക്കി; മെഡിക്കൽ പരിശോധനാ ഫലം കൂടി വന്നതോടെ ഇന്ന് ജാമ്യം ലഭിച്ചേക്കും - MarunadanMalayali.com\nAugust 05, 2019 | 07:57 AM IST | Permalink\nതിരുവനന്തപുരം: സിറാജ് പത്രത്തിന്റെ തിരുവനന്തപുരം യൂണിറ്റ് ഹെഡായിരുന്ന കെ എം ബഷീറിനെ അർദ്ധരാത്രി മദ്യപിച്ച് അമിത വേഗതയിൽ കാർ ഓടിച്ച് കൊലപ്പെടുത്തിയ ഐഎഎസ് ഉദ്യോഗസ്ഥനായ ശ്രീറാം വെങ്കിട്ടരാമന് ഉടൻ വീട്ടിലേക്ക് പോകാൻ കഴിഞ്ഞേക്കും. പിണറായിയുടെ പൊലീസും ഐഎഎസ് ലോബിയും ഒത്തുകളിച്ച് ശ്രീറാം മദ്യപിച്ചിട്ട് പോലുമില്ലെന്ന് ആക്കിയെടുത്തു. ശ്രീറാമിന്റെ രക്തസാമ്പിൾ പരിശോധന വൈകിപ്പിച്ചതും കിംസ് ആശുപത്രിയിൽ ഓടിയെത്തി ചികിൽസിച്ചതും വെറുതെയായില്ല. ശ്രീറാം വെങ്കിട്ടരാമന് ആരോഗ്യം മാത്രമല്ല ജയിൽ വാസം ഒഴിവാക്കാനും കിംസ് ആശുപത്രിയിലെ ചികിൽസയോടെ കഴിഞ്ഞു. അപകടം നടന്ന് പത്ത് മണിക്കൂർ കഴിഞ്ഞാണ് ശ്രീറാം വെങ്കിട്ടരാമന്റെ രക്തസാമ്പിൾ പരിശോധനയ്ക്ക് എടുത്തത്. മദ്യമില്ലാത്ത രക്തമാണ് കിട്ടിയത്. അതുകൊണ്ട് തന്നെ ഇനി ബഷീറിന്റേത് അറിയാതെയുള്ള നരഹത്യയായി മാറും. അങ്ങനെ ശ്രീറാമിന് വീട്ടിലും പോകാം.\nഅത്യധികം നാടകീയ രംഗങ്ങളാണ് ബഷീറിന്റെ മരണത്തിന് ശേഷം നടന്നത്. ശ്രീറാമിനെ ജനറൽ ആശുപത്രിയിൽ എത്തിച്ച പൊലീസ് രക്തസാമ്പിൾ പരിശോധിച്ചില്ല. മുൻ ദേവികളും സബ് കളക്ടർ സമ്മതിച്ചില്ലെന്ന വിചിത്രവാദമാണ് ഉയർത്തിയത്. ജനറൽ ആശുപത്രിയിൽ നിന്ന് ശ്രീറാം പോയത് കിംസിലേക്കും. അവിടെ പൊലീസ് എത്തി ബഹളമുണ്ടാക്കി രക്തസാമ്പിൾ എടുത്തപ്പോഴേക്കും മണിക്കൂറുകൾ ഏറെയായി. അപ്പോൾ തന്നെ ഇനി രക്തത്തിൽ ഒന്നും ഉണ്ടാകില്ലെന്ന് ഉറപ്പായി. ഇതിനിടെ കിംസിലെ ആഡംബര ചികിൽസയും വിവാദമായി. ഇതോടെ നാടകീയമായി ജയിൽ സെല്ലിലേക്ക് പോയി. തടവറയിൽ കിടക്കേണ്ടി വന്നില്ല. ഇതിന് കാരണം മുൻ സബ് കളക്ടറുടെ കഴുത്തിലെ പ്രശ്‌നങ്ങൾ ചൂണ്ടിക്കാട്ടിയുള്ള കിംസിലെ മെഡിക്കൽ റിപ്പോർട്ടായിരുന്നു. അങ്ങനെ മെഡിക്കൽ കോളേജിൽ എത്തിയ സർവ്വേ ഡയറക്ടർ ഇപ്പോൾ പൂർണ്ണ ആരോഗ്യവാനാണ്. സർക്കാരിന്റേയും മാധ്യമങ്ങളുടേയും വേട്ടയാടൽ തിയറിയുമായി ജാമ്യാപേക്ഷയും നൽകി. മദ്യത്തിൽ ആൽക്കഹോൾ ഇല്ലാത്തതിനാൽ ജാമ്യവും കിട്ടു. അങ്ങനെ വന്നാൽ ഇന്ന് തന്നെ ശ്രീറാം വീട്ടിൽ മടങ്ങിയെത്തും.\nഅപകടമുണ്ടാക്കിയ കാർ ആരാണ് ഓടിച്ചിരുന്നതെന്ന് പൊലീസ് എഫ്.ഐ.ആറിൽ വ്യക്തമാക്കിയിട്ടില്ല. ശ്രീറാമാണ് ഓടിച്ചിരുന്നതെന്നു ദൃക്സാക്ഷികളടക്കം മൊഴിനൽകിയിരുന്നു. പൊലീസ് പറഞ്ഞതാകട്ടെ വഫയാണെന്നും. എന്നാൽ ഈ രണ്ടു പേരുകളും എഫ്.ഐ.ആറിലില്ല. അങ്ങനെ ഏത് മജിസ്‌ട്രേട്ടും ആർക്കും ജാമ്യം നൽകും വിധമാണ് എഫ് ഐ ആർ. ആദ്യഘട്ടത്തിൽ ശ്രീറാമിനെതിരേ മൊഴിനൽകിയ വഫ പിന്നീട് മജിസ്ട്രേറ്റിന് മുന്നിലും രഹസ്യമൊഴി നൽകിയിരുന്നു. കോടതിയിൽ തെളിവുകളും സാക്ഷിമൊഴിയും പരിഗണിക്കപ്പെടുമ്പോൾ പ്രധാന സാക്ഷിയായ വഫ കൂട്ടുപ്രതിയായാൽ മൊഴി ദുർബലമാകുമെന്ന് ചൂണ്ടിക്കാണിക്കപ്പെടുന്നു. ശ്രീറാം മദ്യപിച്ച് വാഹനമോടിച്ചിട്ടും നിരുത്സാഹപ്പെടുത്തിയില്ലെന്നുൾപ്പെടെയുള്ള വകുപ്പുകൾ ചേർത്താണ് വഫയെ പ്രതിചേർത്തത്. ഇതും വഫയെ സാക്ഷിക്കൂട്ടിൽ കയറ്റി ശ്രീറാമിനെ പ്രതിരോധത്തിലാക്കാൻ അനുവദിക്കാതിരിക്കാനാണ്. അപകടവുമായി ബന്ധപ്പെട്ട് മ്യൂസിയം പൊലീസ് തയ്യാറാക്കിയ എഫ്.ഐ.ആറിൽ മനഃപൂർവമല്ലാത്ത നരഹത്യ ചുമത്തുന്ന 304 എ വകുപ്പാണു ചുമത്തിയിട്ടുള്ളത്. എന്നാൽ, ഇത് ആദ്യം രേഖപ്പെടുത്തിയ എഫ്.ഐ.ആറാണെന്നും കോടതിയിൽ ഹാജരാക്കിയ അനുബന്ധ റിപ്പോർട്ടിൽ 304 ആക്കിയിട്ടുണ്ടെന്നും പൊലീസ് പറയുന്നു\nവെള്ളിയാഴ്ച പുലർച്ചെ ഒരുമണിയോടെ മ്യൂസിയം പൊലീസ് സ്റ്റേഷനുസമീപമായിരുന്നു അപകടം. രാവിലെ സ്റ്റേഷനിലെത്തിയ സെയ്ഫുദീൻ ഹാജിയുടെ മൊഴിയുടെ അടിസ്ഥാനത്തിൽ ശനിയാഴ്ച രാവിലെ 7.17-നാണ് എഫ.ഐ.ആർ. രേഖപ്പെടുത്തിയത്. അപകടം നടന്നശേഷം വഫയെ അപകടസ്ഥലത്തുനിന്ന് വീട്ടിലേക്ക് പോകാൻ പൊലീസ് അനുവദിച്ചിരുന്നു. പിന്നീട് മാധ്യമപ്രവർത്തകർ പൊലീസ് സ്റ്റേഷനിലെത്തിയശേഷമാണ് അവരെ വിളിച്ചുവരുത്തി രക്തപരിശോധന നടത്തിയത്. രക്തപരിശോധന ആദ്യം നടത്താതിരുന്നതിലുള്ള വീഴ്ച മറയ്ക്കാനാണ് വാഹനം ഓടിച്ചത് ആരെന്നറിയില്ലെന്ന് എഫ്.ഐ.ആറിൽ രേഖപ്പെടുത്തിയത്. ശ്രീറാം വെങ്കിട്ടരാമനെ രക്ഷിക്കാനും പൊലീസിന്റെ വീഴ്ച മറച്ചുവെക്കാനുമായി ഉദ്യോഗസ്ഥനീക്കം സജീവമായിരുന്നു. അപകടസമയത്തു വാഹനം ഓടിച്ചിരുന്നത് ആരെന്നറിയില്ലെന്നു രേഖപ്പെടുത്തിയ പ്രഥമവിവര റിപ്പോർട്ടുമുതൽ (എഫ്.ഐ.ആർ.) സഹയാത്രിക വഫ ഫിറോസിനെ കൂട്ടുപ്രതിയാക്കിയതുവരെ ഇതിനാണ്. ഐഎഎസ് ലോബിയുടെ സമ്മർദ്ദമാണ് ഇതിനെല്ലാം കാരണം.\nശ്രീറാം വെങ്കിട്ടരാമനെ തിങ്കളാഴ്ച സസ്‌പെൻഡ് ചെയ്യും എന്നാണ് സൂചന. ഇത് സംബന്ധിച്ച റിപ്പോർട്ട് ഡി.ജി.പി. ലോക്നാഥ് ബെഹ്റ ചീഫ് സെക്രട്ടറി ടോം ജോസിന് കൈമാറി. തിങ്കളാഴ്ച മുഖ്യമന്ത്രി പരിശോധിക്കും. സിവിൽ സർവീസ് ഉദ്യോഗസ്ഥൻ 48 മണിക്കൂർ റിമാൻഡിലായാൽ പ്രത്യേകിച്ച് ഉത്തരവില്ലെങ്കിൽത്തന്നെ സസ്‌പെൻഷനിലാവുമെന്നാണ് ചട്ടം. പിന്നീട് സർവീസിൽ തിരിച്ചെടുക്കാൻ ഉത്തരവ് വേണം. ശ്രീറാമിനെ റിമാൻഡുചെയ്തത് ശനിയാഴ്ച രാത്രിയോടെയാണ്. സിവിൽസർവീസ് പെരുമാറ്റച്ചട്ടമനുസരിച്ച് ഉദ്യോഗസ്ഥൻ മദ്യപിച്ച് പൊതുസ്ഥലത്ത് എത്തുന്നതുപോലും അച്ചടക്കനടപടിക്ക് കാരണമാകും. ഇത് മനസ്സിലാക്കിയാണ് മെഡിക്കൽ റിപ്പോർട്ടിൽ പോലും മദ്യത്തിന്റെ അളവ് ഇല്ലാതാക്കിയത്. ഇതോടെ ഫലത്തിൽ വെറുമൊരു അപകടത്തിന് ശ്രീറാമനെ സസ്‌പെന്റ് ചെയ്യാൻ പോലും കഴിയാത്ത അവസ്ഥ വരും. കുറ്റവാളികൾ എത്ര ഉന്നതരായാലും രക്ഷപ്പെടുമെന്നത് മുഖ്യമന്ത്രിയുടെ പാഴ് വാക്കായി മാറുകയും ചെയ്യും.\nനാടകമേ ഉലകം... മെഡിക്കൽ കോളേജിലേക്കുള്ള വഴി\nറിമാൻഡിലായിരുന്ന ശ്രീറാമിനെ ജയിലിലേക്കയയ്ക്കാൻ മജിസ്േട്രറ്റ് നിർേദശിച്ചെങ്കിലും മണിക്കൂറുകൾ നീണ്ട നാടകങ്ങൾക്കൊടുവിൽ എത്തിച്ചത് മെഡിക്കൽ കോളേജിലാണ്. രാത്രി ഒന്പതോടെയാണ് അദ്ദേഹത്തെ മെഡിക്കൽ കോളേജിലെ സെല്ലിലേക്ക് മാറ്റിയത്. ഇതോടെ ശ്രീറാം പൂജപ്പുര ജയിലിൽ കഴിയുന്നത് തത്കാലത്തേക്ക് ഒഴിവായി. അപകടം നടന്ന ഒന്പതു മണിക്കൂറിനുശേഷം മാത്രമെടുത്ത രക്തപരിശോധനയും ശ്രീറാമിന് അനുകൂലമാണ്. ഏറെ സമ്മർദത്തിനൊടുവിൽ ശേഖരിച്ച രക്തസാമ്പിൾ കെമിക്കൽ എക്‌സാമിനേഷൻ ലാബിലാണ് പരിശോധിച്ചത്. റിപ്പോർട്ട് തിങ്കളാഴ്ച കൈമാറുമെന്നാണ് വിവരം.\nസംഭവത്തിൽ ശനിയാഴ്ച വൈകീട്ട് റിമാൻഡ് ചെയ്തിരുന്നെങ്കിലും സ്വകാര്യ ആശുപത്രിയിലെ എ.സി. ഡീലക്‌സ് മുറിയിലായിരുന്നു ശ്രീറാം. ആഡംബരവാസം വിവാദമായതോടെയാണ് പൊലീസ് അദ്ദേഹത്തെ മജിസ്േട്രറ്റിനു മുന്നിൽ ഹാജരാക്കിയത്. ഗുരുതരമായ ആരോഗ്യ പ്രശ്‌നങ്ങളില്ലെന്ന റിപ്പോർട്ടിൽ സ്വകാര്യ ആശുപത്രിയിലെ ചികിത്സ തുടരേണ്ടെന്നായിരുന്നു മജിസ്േട്രറ്റ് എസ്.ആർ. അമൽ നിർദ്ദേശിച്ചത്. തുടർചികിത്സ ആവശ്യമാണെങ്കിൽ ജയിലധികൃതർക്ക് തീരുമാനമെടുക്കാമെന്നും നിർദ്ദേശിച്ചു. ഇതനുസരിച്ചാണ് പൂജപ്പുര ജയിലിലേക്ക് കൊണ്ടുപോയത്. എന്നാൽ, ജയിൽ ഡോക്ടറുടെ നിർദ്ദേശപ്രകാരം മെഡിക്കൽ കോളേജിലേക്ക് മാറ്റുകയായിരുന്നു. 14 ദിവസം റിമാൻഡിലുള്ള ശ്രീറാം കോടതിയിൽ തിങ്കളാഴ്ച ജാമ്യാപേക്ഷ സമർപ്പിക്കുമെന്നാണ് വിവരം.\nറിമാൻഡ് പ്രതിയായ ശ്രീറാം വെങ്കിട്ടരാമൻ സ്വകാര്യ ആശുപത്രിയിൽ ആഡംബരമുറിയിലാണ് കഴിയുന്നതെന്നും മൊബൈൽ ഫോൺ അടക്കമുള്ള സൗകര്യങ്ങൾ ഉപയോഗിക്കുന്നുണ്ടെന്നുമുള്ള വാർത്ത വിവാദമായിരുന്നു. ഉച്ചവരെ സാമൂഹികമാധ്യമങ്ങളിലും ശ്രീറാമിന്റെ നമ്പർ സജീവമായിരുന്നു. ഇയാൾ സുഹൃത്തുക്കളുമായി ഫോണിൽ സംസാരിച്ചതായും വിവരമുണ്ട്. ഈ വിവരങ്ങളെല്ലാം മാധ്യമങ്ങളിലൂടെ പുറത്തുവന്നതോടെ ഫോൺ സ്വിച്ച് ഓഫാക്കി. ഉന്നത ഉദ്യോഗസ്ഥരടക്കമുള്ള ഐ.എ.എസുകാർ ശ്രീറാമിനെ സന്ദർശിച്ചെന്നും ആരോപണം. ശ്രീറാമിന്റെ സുഹൃത്തുക്കളടക്കമുള്ളവരും ആശുപത്രിയിലുണ്ടായിരുന്നു.\nപ്രതിപക്ഷ നേതാവ് രമേശ് ചെന്നിത്തലയും മന്ത്രി കെ. രാജുവും സിറാജ് മാനേജ്മെന്റും പത്രപ്രവർത്തക യൂണിയനുമെല്ലാം പ്രതിഷേധവുമായി രംഗത്തത്തി. ആശുപത്രിയിലേക്ക് പ്രതിഷേധമാർച്ച് നടത്തുമെന്ന് പത്രപ്രവർത്തകയൂണിയൻ പ്രഖ്യാപിച്ചു. ഇതോടെ ശ്രീറാമിനെ മെഡിക്കൽ കോളേജിലേക്ക് മാറ്റാൻ പൊലീസ് സ്വകാര്യ ആശുപത്രിയിലെത്തി. ഗുരുതരമായ ആരോഗ്യ പ്രശ്‌നങ്ങളുണ്ടെന്ന ഭാവത്തിൽ ശ്രീറാമിനെ പുറത്തിറക്കിയത് സ്ട്രച്ചറിൽ. ദേഹം മറച്ച നിലയിലായിരുന്നു പുറത്തെത്തിച്ചത്. മുഖത്ത് മാസ്‌കും. അങ്ങനെ സർവ്വത്ര നാടകം. കൈതമുക്കിലെ മജിസ്േട്രറ്റിന്റെ വീട്ടിൽ ഹാജരാക്കി. ആംബുലൻസിലുണ്ടായിരുന്ന ശ്രീറാമിനെ അവിടെയെത്തിയാണ് മജിസ്േട്രറ്റ് കണ്ടത്. ആരോഗ്യ റിപ്പോർട്ട് പരിശോധിച്ച് ശ്രീറാമിനെ ജയിലിലേക്കയക്കാൻ നിർദ്ദേശിച്ചു. ആവശ്യമുണ്ടെങ്കിൽ തുടർ ചികിത്സ നൽകാനും നിർദ്ദേശം.\nപൂജപ്പുര സബ്ജയിലിലെത്തിച്ചു. ആംബുലൻസിൽെവച്ചുതന്നെ ജയിൽ ഡോക്ടർ പരിശോധിച്ചു. നെട്ടെല്ലിലെ സ്‌പൈനൽ കോഡിൽ ചെറിയ പ്രശ്‌നങ്ങളുണ്ടെന്നും ഇടയ്ക്ക് ഛർദിയുണ്ടെന്നും സ്വകാര്യ ആശുപത്രിയിൽ ആരോഗ്യ പരിശോധന റിപ്പോർട്ടിൽ രേഖപ്പെടുത്തിയിരുന്നു. തുടർന്ന് ഡോക്ടർമാർ ജയിൽ അധികൃതരുമായി ചർച്ച നടത്തിയശേഷം തുടർചികിത്സയ്ക്കായി മെഡിക്കൽ കോളേജിലേക്ക് മാറ്റാൻ തീരുമാനിച്ചു. രാത്രി 9.00ഓടെ മെഡിക്കൽ കോളേജിലെ സെല്ലിൽ പ്രവേശിപ്പിച്ചു\nതാരം പിണറായി പൊലീസ് തന്നെ\nപൊലീസ് എപ്പോഴും ശ്രീറാമിനൊപ്പമായിരുന്നു. കാർ ഓടിച്ചിരുന്നയാളുടെ പേര്, സ്റ്റേഷനിൽ വിവരം അറിഞ്ഞ സമയം, അപകടം നടന്ന സ്ഥലവും സ്റ്റേഷനും തമ്മിലുള്ള ദൂരം എന്നിവയെക്കുറിച്ചുള്ള വിവരങ്ങളെല്ലാം എഫ്‌ഐആറിൽ തെറ്റായി രേഖപ്പെടുത്തി. പ്രതിയെക്കുറിച്ചുള്ള വിവരങ്ങൾ രേഖപ്പെടുത്തേണ്ട സ്ഥലത്ത് എഴുതിയിരിക്കുന്നത് 'അജ്ഞാതൻ' എന്നാണ്.\nസിവിൽ സർവീസ് ലോബിയുടെ ശക്തമായ ഇടപെടലിനെത്തുടർന്നാണു വലിയ അട്ടിമറിക്കു പൊലീസ് ഒത്താശ ചെയ്തതെന്ന ഗുരുതര ആക്ഷേപം ഉയർന്നിട്ടുണ്ട്. ശനിയാഴ്ച രാത്രി 12.55 നായിരുന്നു അപകടം. കഷ്ടിച്ച് അര കിലോമീറ്റർ അകലെയുള്ള മ്യൂസിയം പൊലീസ് സ്റ്റേഷനിൽ നിന്നു പൊലീസുകാർ ഉടൻ സ്ഥലത്ത് എത്തി. കാറിൽ നിന്നിറങ്ങിയ ശ്രീറാമിനോടും ഒപ്പം ഉണ്ടായിരുന്ന വഫ ഫിറോസിനോടും പൊലീസ് സംസാരിച്ചു. താൻ ഡോക്ടർ ആണെന്നാണു ശ്രീറാം ആദ്യം പറഞ്ഞത്. പിന്നീടു വിലാസം ചോദിച്ചപ്പോൾ ഐഎഎസ് ഉദ്യോഗസ്ഥനാണെന്നു പൊലീസിനു മനസ്സിലായി. ശ്രീറാം നിർദ്ദേശിച്ചപ്രകാരം വഫയെ ടാക്‌സി വിളിച്ചു പൊലീസ് വീട്ടിലേക്കയച്ചു. താനാണു വാഹനം ഓടിച്ചിരുന്നതെന്നും ശ്രീറാം പൊലീസിനോടു സമ്മതിച്ചു. പരുക്കേറ്റ ശ്രീറാമിനെ പൊലീസാണു ജനറൽ ആശുപത്രിയിൽ എത്തിച്ചത്.\nജനറൽ ആശുപത്രിയിൽ നിന്നു മെഡിക്കൽ കോളജ് ആശുപത്രിയിലേക്കാണു ശ്രീറാമിനെ റഫർ ചെയ്തത്. എന്നാൽ ഉന്നതരുടെ നിർദ്ദേശപ്രകാരം ശ്രീറാം സ്വകാര്യ ആശുപത്രിയിലേക്കു പോയി. പൊലീസും ഇതിനു വഴങ്ങി. എന്നാൽ, സംഭവം നടന്ന്6മണിക്കൂറിനു ശേഷം രാവിലെ 7.17 നാണ് വിവരം പൊലീസ് സ്റ്റേഷനിൽ അറിഞ്ഞതെന്നാണ് എഫ്‌ഐആറിൽ രേഖപ്പെടുത്തിയിരിക്കുന്നത്. സ്‌പോട്ടിൽ എസ് ഐ ഓടിയെത്തിയിരുന്നു. മ്യൂസിയം പൊലീസ് സ്‌റ്റേഷന് മുമ്പിലാണ് സംഭവം. എന്നിട്ടും ഒന്നും അറിഞ്ഞില്ലെന്ന് രേഖ ഉണ്ടാക്കിയത് ശ്രീറാമിനെ സുരക്ഷിതനാക്കാനാണ്.\nജനറൽ ആശുപത്രിയിൽ നിന്നു മെഡിക്കൽ കോളജിലേക്കു റഫർ ചെയ്തിട്ടും സ്വകാര്യ ആശുപത്രിയിൽ പോകാൻ അനുവദിച്ചു.\nറിമാൻഡിൽ ആശുപത്രിയിൽ കഴിയവേ ഉന്നത ഉദ്യോഗസ്ഥരുടെ സന്ദർശനം അനുവദിച്ചു.\nറിമാൻഡ് ചട്ടം ലംഘിച്ച് ഫോൺ ഉപയോഗം അനുവദിച്ചു.\nരക്തപരിശോധന മണിക്കൂറുകൾ വൈകിച്ചു.\nചെറിയ പരുക്കുകൾ മാത്രമെന്നു പൊലീസ് തന്നെ സാക്ഷ്യപ്പെടുത്തിയിട്ടും ഡിസ്ചാർജ് ചെയ്തതു ഗുരുതര രോഗിയെന്ന മട്ടിൽ.\nശനിയാഴ്ച പുലർച്ചെ ഒന്നേകാലോടെ പൊലീസിനൊപ്പം ജനറൽ ആശുപത്രിയിൽ ചെന്നപ്പോൾ ശ്രീറാം രക്തപരിശോധനയ്ക്കു വിസമ്മതിച്ചിരുന്നു. സ്വകാര്യ ആശുപത്രിയിൽ പോയപ്പോഴും രക്തം നൽകിയില്ല. രാവിലെ പത്തിനുശേഷം പൊലീസ് ജനറൽ ആശുപത്രി ജീവനക്കാരോടൊപ്പം അവിടെ ചെന്നു രക്തം ശേഖരിക്കുകയായിരുന്നു.\nഗൂഢാലോചന തിയറിയുമായി ശ്രീറാം\nകേസിലെ പ്രാഥമിക തെളിവുകൾ എല്ലാം തന്നെ അട്ടിമറിക്കപ്പെട്ടു കഴിഞ്ഞു. ശ്രീറാം മദ്യപിച്ചിട്ടില്ലെന്ന് വരുത്തി തീർക്കാനുള്ള ആസൂത്രിത ശ്രമങ്ങളാണ് നടക്കുന്നത്. റിമാൻഡിൽ കഴിയുന്ന ശ്രീറാം ഇതോടെ കേസിൽ ജാമ്യം ലഭിക്കാനുള്ള വഴികൾ തേടുകയാണ് ചെയ്യുന്നത്. ജാമ്യഹർജിയിൽ രാഷ്ട്രീയകാര്യം അടക്കം സൂചിപ്പിക്കുന്നുണ്ട് ശ്രീറാം വെങ്കിട്ടരാമൻ. ഇന്നാണ്് ശ്രീരാമിന്റെ ജാമ്യാപേക്ഷ പരിഗണിക്കുക. കുറ്റങ്ങളെല്ലാം നിഷേധിച്ചുകൊണ്ടുള്ള ജാമ്യാപേക്ഷയിൽ മാധ്യമങ്ങൾ പറയുന്നതുപോലെ തനിക്കെതിരെ നടപടി സ്വീകരിക്കുകയാണെന്ന് ആരോപിച്ചിട്ടുണ്ട്. മദ്യപിച്ചിട്ടില്ല. അപകടത്തിൽ തനിക്കും ഗുരുതരപരിക്കുണ്ട്. ഇടതുകൈയ്ക്ക് പൊട്ടലുണ്ട്.\nഉത്തരവാദിത്തമുള്ള സിവിൽ സർവീസ് ഉദ്യോഗസ്ഥനാണ്. രാഷ്ട്രീയക്കാർക്ക് എതിരെ ശക്തമായ നടപടി സ്വീകരിച്ച വൈരാഗ്യം കേസിന് ഇടയാക്കി. സ്വകാര്യ ആശുപത്രിയിൽനിന്ന് മെഡിക്കൽ കോളേജിലേക്ക് മാറ്റാനായി ജുഡീഷ്യൽ ഫസ്റ്റ് ക്ലാസ് കോടതി (അഞ്ച്)മജിസ്‌ട്രേട്ട് എസ് ആർ അമലിന്റെ വീട്ടിലെത്തിച്ചപ്പോഴാണ് ജാമ്യാപേക്ഷ നൽകിയത്. അപേക്ഷ മജിസ്‌ട്രേട്ട് സ്വീകരിച്ചില്ല. തിങ്കളാഴ്ച കോടതിയിൽ നൽകാൻ നിർദ്ദേശിക്കുകയായിരുന്നു. അഭിഭാഷകരായ വി എസ് ഭാസുരേന്ദ്രൻ നായർ, ആർ പ്രവീൺകുമാർ എന്നിവരാണ് പ്രതിക്കുവേണ്ടി ഹാജരായത്.\nഅപകടം നടന്ന സമയത്ത് ശ്രീറാം മദ്യലഹരിയിലായിരുന്നെന്നും ശ്രീറാമാണ് കാറോടിച്ചതെന്നുമാണ് സാക്ഷികൾ മൊഴി നൽകിയിരുന്നു. ശ്രീറാമിടൊപ്പം വാഹനത്തിലുണ്ടായിരുന്ന വഫ ഫിറോസും ഇക്കാര്യം മൊഴി നൽകിയിരുന്നു. എന്നാൽ അപകടശേഷം ജനറൽ ആശുപത്രിയിൽ എത്തിച്ച ശ്രീറാമിന്റെ രക്തം പരിശോധനയ്ക്ക് ശേഖരിച്ചിരുന്നില്ല. അതേസമയം, മദ്യത്തിന്റെ മണം ഉണ്ടായിരുന്നതായി ഡോക്ടർ രേഖപ്പെടുത്തുകയും ചെയ്തിരുന്നു. തുടർന്ന് സ്വകാര്യ ആശുപത്രിയിൽ ചികിത്സ തേടിയ അദ്ദേഹം രക്തം പരിശോധനക്കെടുക്കാൻ വിസമ്മതിക്കുകയും ചെയ്തുവെന്നാണ് പൊലീസ് പറഞ്ഞിരുന്നത്. പിന്നീട് ഉച്ചയോടെയായിരുന്നു രക്തം പരിശോധനയ്ക്കെടുത്തതും ലാബിലേക്ക് അയച്ചതും. അപകടം നടന്ന് പത്തുമണിക്കൂറോളമായ ശേഷമായിരുന്നു ഇത്.


കൊറോണ വൈറസ് കൂടുതല് രാജ്യങ്ങളില്; ചൈനയില് മരണസംഖ്യ 140 ആയി ഉയര്‍ന്നു\nHomeNationalകൊറോണ വൈറസ് കൂടുതല് രാജ്യങ്ങളില്; ചൈനയില് മരണസംഖ്യ 140 ആയി ഉയര്‍ന്നു\nബീജിയിങ്: ചൈനയില് കൊറോണ വൈറസ് ബാധയെത്തുടര്‍ന്ന് മരിച്ചവരുടെ എണ്ണം 140 ആയി. പുതുതായി 1459 പേര്‍ക്കുകൂടി കൊറോണ വൈറസ് സ്ഥിരീകരിച്ചതായി ചൈനീസ് ആരോഗ്യ ഉദ്യോഗസ്ഥര് അറിയിച്ചു. ഇതോടെ വൈറസ് ബാധിതരുടെ എണ്ണം 5974 ആയി. ഇതില് 1,239 പേരുടെ നില ഗുരുതരമാണെന്നും അധികൃതര് വ്യക്തമാക്കി. ചൈനയിലെ വുഹാന് സമീപത്തെ ഹുബൈ പ്രവിശ്യയിലാണ് ഏറ്റവും കൂടുതല് പേര് കൊറോണ വൈറസ് ബാധമൂലം മരണപ്പെട്ടത്. ഇതുവരെ 125 പേരാണ് ഹുബെയില് മാത്രം മരിച്ചത്. പ്രദേശത്തെ 3,554 പേര്‍ക്ക് വൈറസ് ബാധ സ്ഥിരീകരിച്ചിട്ടുണ്ടെന്നും ചൈനീസ് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നു.\nകൂടുതലും അറുപത് വയസ്സിന് മുകളിലുള്ളവരാണ് വൈറസ് ബാധമൂലം മരണപ്പെട്ടത്. അടുത്ത സമ്പര്‍ക്കത്തിലൂടെ മനുഷ്യരില്‍നിന്ന് മനുഷ്യരിലേക്ക് അതിവേഗം പകരാവുന്ന രോഗമാണിതെന്ന് ചൈനീസ് മെഡിക്കല് വിദഗ്ധര് പറയുന്നു. പത്ത് ദിവസം കൊണ്ട് വൈറസ് വ്യാപകമായി പടര്‍ന്നുപിടിക്കാന് സാധ്യതയുണ്ടെന്നും അധികൃതര് മുന്നറിയിപ്പ് നല്‍കി. 10 മുതല് 14 ദിവസം വരെയാണ് കൊറോണ വൈറസ് ബാധ സംശയിക്കുന്നവരെ നിരീക്ഷണത്തില് വയ്ക്കുക. തുടര്‍ന്ന് രോഗ ലക്ഷണങ്ങള് കാണിക്കുന്നവരെ വിദഗ്ധ പരിശോധനയ്ക്ക് വിധേയരാക്കി രോഗം സ്ഥിരീകരിക്കും. മറ്റുള്ളവരെ പറഞ്ഞയക്കുകയും ചെയ്യുമെന്ന് ചൈനീസ് ആരോഗ്യ വിദഗ്ധനായ സോങ് നാന്‍ഷാന് പറഞ്ഞു.\nഅതേസമയം, വൈറസ് പടരുന്ന മേഖലകളില് നിന്ന് മറ്റു രാജ്യങ്ങളിലെ പൗരന്മാരെ ഒഴിപ്പിക്കുന്നതിനോട് ചൈനയുടെ വിമുഖത തുടരുകയാണ്. പൗരന്മാരെ ഒഴിപ്പിക്കുന്നതില് ലോകാരോഗ്യ സംഘടന എതിര്‍പ്പറിയിച്ചുവെന്നായിരുന്നു ഇന്ത്യയിലെ ചൈനീസ് സ്ഥാനപതി സണ് വൈഡോങിന്റെ നിലപാട്. എന്നാല്, കൊറോണ വൈറസ് ബാധിത മേഖലയായ വുഹാനില് കുടങ്ങിയ ഇന്ത്യക്കാരെ നാട്ടിലെത്തിക്കാനുള്ള ശ്രമങ്ങള് ഇന്ത്യ ഊര്‍ജ്ജിതമാക്കി. വിദേശകാര്യ വ്യോമയാന മന്ത്രാലയങ്ങള് സംയുക്തമായാണ് ഇവരെ നാട്ടിലെത്തിക്കാന് ശ്രമം നടത്തുന്നത്. ചൈനീസ് അധികൃതരുടെ അനുമതി ലഭിച്ചാലുടന് പ്രത്യേക വിമാനം വിദ്യാര്‍ത്ഥികളെ നാട്ടിലെത്തിക്കാനായി ചൈനയിലേക്ക് തിരിക്കും എന്ന് വിദേശകാര്യമന്ത്രാലയവൃത്തങ്ങള് സൂചിപ്പിക്കുന്നു.\nഇന്ത്യന് എംബസിയുടെ ഇടപെടലിന് ശേഷവും ഭക്ഷണം പോലും ലഭിക്കുന്നില്ലെന്ന് ചൂണ്ടിക്കാട്ടി ഹ്യൂബ പ്രവിശ്യയിലെ മലയാളി വിദ്യാര്‍ത്ഥികള് പരാതിപ്പെടുന്ന ദൃശ്യങ്ങളും കഴിഞ്ഞ ദിവസം പുറത്ത് വന്നിരുന്നു. മലയാളി വിദ്യാര്‍ത്ഥികളടക്കം 250 ഓളം ഇന്ത്യക്കാരാണ് കൊറോണ വൈറസ് പൊട്ടിപ്പുറപ്പെട്ട വുഹാനില് കുടുങ്ങിയിട്ടുള്ളത്. ഇതുവരെ ജര്‍മ്മനി, ജപ്പാന്, തായ്‌ലാന്‍ഡ്, ദക്ഷിണകൊറിയ, വിയറ്റ്‌നാം, സിങ്കപ്പൂര്, ഹോങ്കോങ്, ഫിലിപ്പീന്‍സ്, യുഎസ് എന്നീ രാജ്യങ്ങളിലല് രോഗം സ്ഥിരീകരിച്ചിട്ടുണ്ട്.


വിശ്രമമല്ല, ഒഴിവാക്കിയത്; ട്വന്റി20യിൽ ധോണി യുഗം അവസാനിക്കുന്നു | Dropped not rested: Selectors tell MS Dhoni his T20I career is over- Sports news, | Madhyamam\ndate_range 28 Oct 2018 2:51 PM GMT\nവിശ്രമമല്ല, ഒഴിവാക്കിയത്; ട്വന്റി20യിൽ ധോണി യുഗം അവസാനിക്കുന്നു\nമുംബൈ:ഇന്ത്യയുടെ ട്വന്റി20 പരമ്പരകൾക്കുള്ള ടീമിൽനിന്നും ധോണിക്ക് വിശ്രമം അനുവദിച്ചതാണെന്ന വാദം തെറ്റെന്ന് റിപ്പോർട്ടുകൾ. ബി.സി.സി.ഐ വൃത്തങ്ങളെ ഉദ്ധരിച്ച് ദേശീയ മാധ്യമങ്ങളാണ് ഇക്കാര്യം റിപ്പോർട്ട് ചെയ്തത്. ധോണിക്ക് വിശ്രമം അനുവദിക്കുകയല്ല, മറിച്ച് അദ്ദേഹവുമായി കൂടിക്കാഴ്ച നടത്തി സെലക്ഷൻ കമ്മിറ്റി ടീമിൽ നിന്നും ഒഴിവാക്കുകയായിരുന്നു.\n2020ൽ ആസ്ട്രേലിയയിൽ നടക്കുന്ന ട്വന്റി20 ലോകകപ്പിനു മുന്നോടിയായി ധോണിക്കു പകരക്കാരനെ കണ്ടെത്താനാണ് സെലക്ഷൻ കമ്മിറ്റിയുടെ തീരുമാനം. ട്വന്റി20 ലോകകപ്പ് വരെ ധോണി കരിയർ നീട്ടില്ലെന്ന് കണക്ക് കൂട്ടിയ സെലക്ടർമാർ ടീം മാനേജ്മെന്റ് മുഖേന താരവുമായി ബന്ധപ്പെട്ടിരുന്നു.\nട്വന്റി20യിൽ ധോണി യുഗം അവസാനിച്ചെന്ന സൂചനകളാണ് ലഭിക്കുന്നത്. ഏകദിനത്തിൽ തുടരുന്ന കാര്യം സെലക്ടർമാർ ധോണിക്കു തന്നെ വിട്ടിരിക്കുകയാണ്. അടുത്ത വർഷം ഇംഗ്ലണ്ടിൽ നടക്കുന്ന ഏകദിന ലോകകപ്പോടെ ധോണി ക്രിക്കറ്റ് വിടും. ലോകകപ്പ് വരെ ധോണിയെ ടീമിന് വേണമെന്ന പക്ഷക്കാരാണ് സെലക്ഷൻ കമ്മിറ്റി.\nബാറ്റിൽ പരാജയപ്പെടുമ്പോൾ വിക്കറ്റിനു പിന്നിൽ ഓരോ മൽസരം കഴിയുന്തോറും അപാര ഫോമിലേക്കുയരുകയാണ് ധോണി. അത്ര മെച്ചമല്ലാത്ത ക്യാപ്റ്റൻസിയിൽ കോഹ്ലിക്ക് ഉപദേശം നൽകാൻ ധോണി ടീമിൽ തുടരേണ്ടത് ആവശ്യമാണെന്ന പക്ഷക്കാരാണ് സെലക്ടർമാർ.\nTAGS:MS Dhoni T20I career Cricket sports news malayalam news\nNews Summary - Dropped not rested: Selectors tell MS Dhoni his T20I career is over- Sports news,


ജലന്ധര് ബിഷപ്പിനെതിരായ കന്യാസ്ത്രീയുടെ രഹസ്യമൊഴി അന്വേഷണ സംഘത്തിന് ലഭിച്ചു\nചങ്ങനാശ്ശേരി വനിത മജിസ്ട്രേറ്റിന് നല്‍കിയ 228 പേജുകളുള്ള രഹസ്യമൊഴിയില് പീഡന വിവരങ്ങള് വിശദമായിതന്നെ കന്യാസ്ത്രീ പറഞ്ഞിട്ടുണ്ട്.\n10 Jul, 2018 at 06:06 AM\nജലന്ധര് ബിഷപ്പിനെതിരെ പരാതിക്കാരിയായ കന്യാസ്ത്രീ നല്‍കിയ രഹസ്യമൊഴി അന്വേഷണ സംഘത്തിന് ലഭിച്ചു. ചങ്ങനാശ്ശേരി വനിത മജിസ്ട്രേറ്റിന് നല്‍കിയ 228 പേജുകളുള്ള രഹസ്യമൊഴിയില് പീഡന വിവരങ്ങള് വിശദമായിതന്നെ കന്യാസ്ത്രീ പറഞ്ഞിട്ടുണ്ട്. രണ്ട് ദിവസത്തിനുള്ളില് എസ്.പിക്ക് പ്രാഥമിക റിപ്പോര്‍ട്ട് കൈമാറും.\nമുഖ്യമന്ത്രിയുടെ അനുമതി ലഭിച്ചാല് മാത്രമേ കര്‍ദ്ദിനാള്, പാല ബിഷപ്പ് എന്നിവരില് നിന്ന് അന്വേഷണ സംഘം മൊഴി രേഖപ്പെടുത്തൂ.7മണിക്കൂര് നീണ്ട രഹസ്യമൊഴിയാണ് ചങ്ങനാശേരി മജിസ്ട്രിറ്റ് മുമ്പാകെ കന്യാസ്ത്രീ നല്‍കിയത്. 228 പേജുകളിലായിട്ടാണ് മൊഴി രേഖപ്പെടുത്തിയിരിക്കുന്നത്. പൊലീസിനോട് പറഞ്ഞതിലും കൂടുതല് വിവരങ്ങള് വിശദമായി തന്നെ രഹസ്യമൊഴിയില് കന്യാസ്ത്രീ പറഞ്ഞിട്ടുണ്ട്. രഹസ്യമൊഴിയുടെ പകര്‍പ്പ് ഇന്നലെ അന്വേഷണ സംഘത്തിന് ലഭിച്ചു.\nമൊഴിയെടുക്കലും ശാസ്ത്രീയ പരിശോധനകളും അവസാനിച്ച സാഹചര്യത്തില് രണ്ട് ദിവസത്തിനകം എസ്.പിക്ക് പ്രാഥമിക റിപ്പോര്‍ട്ട് വൈക്കം ഡിവൈഎസ്പി കൈമാറും. അതിന് ശേഷമേ തുടര് നടപടികളിലേക്ക് കടക്കുകയുള്ളു. കര്‍ദ്ദിനാള്, പാല ബിഷപ്പ്, കുറവിലങ്ങാട് പള്ളി വികാരി എന്നിവരില് നിന്നും അതിന് ശേഷമാകും മൊഴി രേഖപ്പെടുത്തുക. ഒപ്പം ഇവരില് നിന്നും മൊഴി രേഖപ്പെടുത്തുന്നതിന് മുഖ്യമന്ത്രിയുടെ അനുമതിയും ആവശ്യമുണ്ട്. ഇത് ലഭിച്ചാലുടന് ഇവരില് നിന്നും മൊഴി രേഖപ്പെടുത്തും. ഇതിനെല്ലാം ശേഷമേ ബിഷപ്പിന് ചോദ്യം ചെയ്യുകയുള്ളു.\nനോട്ടീസ് നല്‍കി വിളിച്ച് വരുത്തിയാകും ചോദ്യം ചെയ്യല്. രഹസ്യമൊഴിയില് കന്യാസ്ത്രീ ഉറച്ച് നില്‍ക്കുന്ന സാഹചര്യത്തില് നിയമോപദേശം അടക്കം വാങ്ങിയ ശേഷമേ അറസ്റ്റ് അടക്കമുള്ള നടപടികളിലേക്ക് അന്വേഷണ സംഘം കടക്കുകയുള്ളു. രഹസ്യമൊഴിയുടെ പകര്‍പ്പ് അന്വേഷണ സംഘത്തിന് ലഭിച്ചു. രണ്ട് ദിവസത്തിനകം പ്രാഥമിക റിപ്പോര്‍ട്ട് എസ്പിക്ക് നല്‍കും. മുഖ്യമന്ത്രിയുടെ അനുമതി ലഭിച്ചാല് കര്‍ദ്ദിനാളില് നിന്നും മൊഴി രേഖപ്പെടുത്തും.


Saturday3February 2018 2:07 am IST\nഎടത്വാ: ഔദ്യോഗിക പാനലില് വിമതനായി മത്സരിച്ച ഡിവൈഎഫ്‌ഐ സെക്രട്ടറിയെ ഔദ്യോഗിക വിഭാഗം വെട്ടിനിരത്തി. തലവടി നോര്‍ത്ത് ലോക്കല് കമ്മറ്റി തെരഞ്ഞടുപ്പില് ഓദ്യോഗിക വിഭാഗത്തില്‍നിന്ന് വിമതനായി മത്സരിച്ച സെക്രട്ടറിയെയാണ് തല്‍സ്ഥാനത്ത് നിന്ന് നീക്കം ചെയ്തത്.\nലോക്കല് കമ്മറ്റി തെരഞ്ഞെടുപ്പില് മത്സരിച്ച നാല് വിമതരും പരാജയപ്പെട്ടിരുന്നു. എതിര് ചേരിയില് നിന്ന പ്രതിനിധികളെ ലോക്കല് കമ്മറ്റിയിലേക്ക് കൊണ്ടുവരാനുള്ള നീക്കമാണ് ഔദ്യോഗിക വിഭാഗം സ്വീകരിച്ചത്. വിമതനായി മത്സരിച്ചതിന്റെ പ്രതികാരമെന്ന നിലയിലാണ് ഡിവൈഎഫ്‌ഐ സെക്രട്ടറിയെ നീക്കാന് കാരണം.\nഡിവൈഎഫ്‌ഐ പ്രസിഡന്റിന് സെക്രട്ടറിയുടെ ചുമതല നല്‍കിയശേഷം പുതിയ പ്രസിഡന്റിനെ ഔദ്യോഗിക വിഭാഗം തെരഞ്ഞെടുത്തു. വിഭാഗിയത രൂക്ഷമായ തലവടി നോര്‍ത്ത് ലോക്കല് കമ്മറ്റി തെരഞ്ഞെടുപ്പില് ഇരുവിഭാഗങ്ങളേയും അനുനയിപ്പിക്കാന് ജില്ല നേതൃത്വം ഇടപെടേണ്ടി വന്നിരുന്നു. ജില്ല നേതൃത്വം ഇടപെട്ടിട്ടും തലവടിയില് വിഭാഗികതയും വെട്ടിനിരത്തലും തുടരുകയാണ്. കഴിഞ്ഞ ദിവസം നടന്ന പഞ്ചായത്ത് സിഡിഎസ് തെരഞ്ഞെടുപ്പിലും വിഭാഗിയത നിഴലിച്ചു.


Kerala Lottery Thiruvonam Bumper 2021 BR81 Tickets, Price, Prize Money, Draw Date, Result-ഓണം ബംപര്, ഇതുവരെ വിറ്റത് 40 ലക്ഷം ടിക്കറ്റുകൾ | Indian Express Malayalam\nkerala lottery thiruvonam bumper price money draw date 40 lakhs tickets sold\nKerala Lottery Thiruvonam Bumper: ഓണം ബംപര്, ഇതുവരെ വിറ്റത് 40 ലക്ഷം ടിക്കറ്റുകൾ\nKerala Lottery Thiruvonam Bumper: സെപ്റ്റംബർ 19നാണ് നറുക്കെടുപ്പ്\nUpdated: October 21, 2021 11:44:55 am\nKerala Onam Bumper Lottery 2021: ഈ വർഷത്തെ ഓണം ബംപർ ഭാഗ്യക്കുറിയുടെ വിൽപ്പന അവസാനഘട്ടത്തിലേക്ക് അടുക്കുകയാണ്. കഴിഞ്ഞ ജൂലൈ 22ന് ധനകാര്യ വകുപ്പ് മന്ത്രി കെ.എൻ.ബാലഗോപാലാണ് ടിക്കറ്റ് പ്രകാശനം ചെയ്തത്.\nഓണം ബംപർ ഭാഗ്യക്കുറിയുടെ 40 ലക്ഷം ടിക്കറ്റുകളാണ് ഇതുവരെ വിറ്റഴിഞ്ഞത്. 42 ലക്ഷം ടിക്കറ്റുകളാണ് ഇതുവരെ അച്ചടിച്ചിട്ടുളളത്. എട്ടര ലക്ഷം ടിക്കറ്റുകൾ കൂടി അച്ചടിക്കാൻ കൊടുത്തിട്ടുണ്ട്.\n54 ലക്ഷം ടിക്കറ്റുകൾ വരെയാണ് ഭാഗ്യക്കുറി വകുപ്പിന് അച്ചടിക്കാനാവുക. വിൽപ്പനയുടെ പുരോഗതിയ്ക്ക് അനുസരിച്ച് കൂടുതൽ ടിക്കറ്റുകൾ അച്ചടിക്കുമെന്നും ഭാഗ്യക്കുറി വകുപ്പ് അറിയിച്ചു. കഴിഞ്ഞ വർഷം 44 ലക്ഷം ടിക്കറ്റുകൾ വിറ്റു പോയിരുന്നു.\nസെപ്റ്റംബർ 19നാണ് നറുക്കെടുപ്പ്.\n12 കോടി രൂപയാണ് തിരുവോണം ബംപർ ഭാഗ്യക്കുറിയുടെ ഒന്നാം സമ്മാനം. 300 രൂപയാണ് ടിക്കറ്റ് വില. സെപ്റ്റംബർ 19 നാണ് നറുക്കെടുപ്പ് നടത്തുക. സംസ്ഥാന ഭാഗ്യക്കുറി വകുപ്പിന്റെ ചരിത്രത്തിലെ ഏറ്റവും ഉയര്‍ന്ന സമ്മാനത്തുകയാണ് 2019 മുതൽ നൽകി കൊണ്ടിരിക്കുന്നത്. 12 കോടി രൂപയാണ് ഒന്നാം സമ്മാനം.\nTotal Prize Amount (Rs.)- Up to 5,40,00,000\nRead More: Kerala Lottery Akshaya AK-514 Result: അക്ഷയ AK-514 ഭാഗ്യക്കുറിയുടെ നറുക്കെടുപ്പ് ഫലം പ്രഖ്യാപിച്ചു\nWeb Title: Kerala lottery thiruvonam bumper price money draw date 40 lakhs tickets sold\nനിപ: സമ്പർക്ക പട്ടികയിലുള്ള 16 പേർ കൂടി നെഗറ്റീവ്; ആകെ 46 പേരുടെ ഫലങ്ങള് നെഗറ്റീവായെന്ന് ആരോഗ്യ മന്ത്രി


ഇൻഷുറൻസ് പണം തട്ടാൻ തൊഴിലാളിയെ കൊന്ന് മറ്റൊരു സുകുമാര കുറുപ്പ്\nHome Crime ഇൻഷുറൻസ് പണം തട്ടാൻ തൊഴിലാളിയെ കൊന്ന് മറ്റൊരു സുകുമാര കുറുപ്പ്\nമഹാരാഷ്ട്രയിലെ സുകുമാര കുറുപ്പ്;4കോടി തട്ടാൻ ശ്രമം\nഇൻഷുറൻസ് കമ്പനികളെ കബളിപ്പിക്കാൻ മറ്റൊരാളെ കൊന്ന് സ്വന്തം മരണം കചിത്രീകരിച്ച് മുങ്ങിയ സുകുമാരക്കുറുപ്പിന് സമാനമായി മഹാരാഷ്ട്രയിലും പണം തട്ടാൻ ശ്രമം. മഹാരാഷ്ട്രയിലെ നാസിക്കിൽ നാല് കോടി രൂപയുടെ ഇൻഷുറൻസ് പണം തട്ടിയെടുക്കാൻ റിയൽ എസ്റ്റേറ്റ് ബ്രോക്കർ ആണ് സുകുമാരകുറുപ്പിനെ വെല്ലുന്ന തിരക്കഥ തയ്യാറാക്കിയത്. എന്നാൽ നടത്തിപ്പ് പാളിയതോടെ തട്ടിപ്പ് പുറംലോകമറിഞ്ഞു.\nസ്വന്തം മരണം വ്യാജമായി സൃഷ്ടിച്ച് ഇൻഷുറൻസ് കമ്പനികളെ കബിളിപ്പിച്ച് പണം തട്ടുകയും അതിനായി മറ്റൊരാളെ കൊലപ്പെടുത്തുകയുമായിരുന്നു രാംദാസ് വാഗ് എന്നയാളുടെ ലക്ഷ്യം. സുഹൃത്തുക്കളോടൊപ്പം ചേർന്നാണ് പദ്ധതി നടപ്പിലാക്കാൻ ശ്രമം നടത്തിയത്. കൂട്ടുകാരിലൊരാൾ ഹോട്ടൽ ഉടമയാണ്. ഇയാളുടെ ഹോട്ടലിലെ തൊഴിലാളിയെയാണ് ഇവർ രാംദാസിന് പകരം കൊലപ്പെടുത്തിയത്.\nജൂൺ9നാണ് നീസിക്കിലെ ത്രൈയംബകേശ്വറിൽ ഒരു മൃതദേഹം കണ്ടെത്തിയത്. റോഡ് അപകടമായാണ് ആദ്യം കേസ് റജിസ്റ്റർ ചെയ്തത്. മൃതദേഹത്തിന്റെ മുഖം വികൃതമായ നിലയിലായിരുന്നു. മൃതദേഹത്തിൽനിന്ന് ലഭിച്ച എടിഎം കാർഡ്, വൈദ്യുതി ബിൽ, എന്നിവ ഉപയോഗിച്ചാണ് മരിച്ചത് രാംദാസ് ആണെന്ന നിഗമനത്തിൽ പോലീസ് എത്തിയത്.\nഅതേസമയം പോസ്റ്റ്‌മോർട്ടം റിപ്പോർട്ട് വന്നതോടെ ഇയാൾ മരിച്ചത് ശ്വാസം മുട്ടിയാണെന്നും ഇത് കൊലപാതകമാണെന്നും തെളിഞ്ഞു. ഇതോടെ അന്വേഷണം കൊലപാതകികളിലേക്ക് നീണ്ടു. ഇതാണ് ഇവരുടെ തട്ടിപ്പ് പുറത്തെത്തിച്ചത്.\nഅന്വേഷണത്തിൽ രാംനാഥ് വാഗ് മരിച്ചിട്ടില്ലെന്നും അന്വേഷണത്തിൽ മരിച്ചത് മറ്റൊരാളാണെന്നും കണ്ടെത്തി. രാംനാദിന്റെ തന്നെ ഗൂഢാലോചനയാണ് ഇതിീന് പിന്നിലെന്ന് ഇതോടെ വ്യക്തമായി.\nകൊല്ലപ്പെട്ടത് ഹോട്ടൽ തൊഴിലാളിയായ ആന്ധ്രാ സ്വദേശി മുബാറക് ചന്ദ് പാഷയാണെന്നും പോലീസ് കണ്ടെത്തി. രാംനാഥ് വേഗിനെ ഇതുവരെയും പിടികൂടാൻ പോലീസിനായിട്ടില്ല. അതേസമയം മറ്റ് മൂന്നുപേരെ പോലീസ് പിടികൂടി.\nMan Faked His Own Death For4Crore Insurance Money\nPrevious articleതച്ചങ്കരിക്കെതിരായ ആരോപണം; സർക്കാർ പ്രതികരിക്കണമെന്ന് ഹൈക്കോടതി\nNext articleശബരീനാഥിന്റെയും ദിവ്യാ എസ് അയ്യരുടേയും വിവാഹ ചിത്രങ്ങള് കാണാം\nകന്മദമായിരുന്നു ലോഹിസാര്- മഞ്ജുവാര്യര്


പീസീ ജോർജ് കേരളരാഷ്ട്രീയത്തിലെ ഒരു വിഷച്ചെടി ആണ്. കടയ്ക്ക് നോക്കി വെട്ടേണ്ട വിഷചെടി-ഹരീഷ് വാസുദേവൻ | Global Indian News\nHome Latest news പീസീ ജോർജ് കേരളരാഷ്ട്രീയത്തിലെ ഒരു വിഷച്ചെടി ആണ്. കടയ്ക്ക് നോക്കി വെട്ടേണ്ട വിഷചെടി-ഹരീഷ് വാസുദേവൻ\nപീസീ ജോർജ് കേരളരാഷ്ട്രീയത്തിലെ ഒരു വിഷച്ചെടി ആണ്. കടയ്ക്ക് നോക്കി വെട്ടേണ്ട വിഷചെടി-ഹരീഷ് വാസുദേവൻ\nപ്രമുഖ പരിതസ്ഥിതി പ്രവർത്തകൻ ഹരീഷ് വാസുദേവന്റെ ഫേസ് ബുക്ക് പോസ്റ്റ് വൈറൽ ആകുന്നു . പൂഞ്ഞാർ മണ്ഡലം സ്ഥാനാർത്ഥി പി സി ജോർജ്ജിനെതിരെ രൂക്ഷ വിമര്ശനമാണ് ഹരീഷ് വാസുദേവൻ ഉന്നയിച്ചിരിക്കിന്നത്\nഅദ്ദേഹത്തിന്റെ ഫേസ് ബുക്ക് പോസ്റ്റിന്റെ പൂർണ്ണ രൂപം\n“ഈ തെരഞ്ഞെടുപ്പിൽ ഉറപ്പായും തോല്പിക്കേണ്ട ആൾ ആരാണെന്നു ചോദിച്ചാൽ എന്റെ ആദ്യ ഉത്തരം പീസീ ജോർജ് എന്നാണ്. പീസീ ജോർജ് കേരളരാഷ്ട്രീയത്തിലെ ഒരു വിഷച്ചെടി ആണ്. കടയ്ക്ക് നോക്കി വെട്ടേണ്ട വിഷചെടി.\nഇത്തവണ പൂഞ്ഞാറുകാർ ഈ ചോദ്യത്തിന് മറുപടി പറയും. കാത്തിരിക്കാം.\nPrevious articleഉംറ തീര്‍ഥാടനം നിര്‍വഹിക്കാനെത്തുന്നവര്‍ക്ക് കൊവിഡ് വാക്‌സിന് നിര്‍ബന്ധമല്ല\nNext articleസച്ചിൻ ടെൻഡുൽക്കറെ ആശുപത്രിയിൽ പ്രവേശിപ്പിച്ചു


'കർഷക പ്രതിഷേധത്തിന് പിന്നിൽ പഞ്ചാബ് മുഖ്യമന്ത്രി', അമരീന്ദർ സിംഗിനെതിരെ ഹരിയാന മുഖ്യമന്ത്രി | Punjab responsible for 'Dilli Chalo' protest SAYS Haryana counterpart\n'കർഷക പ്രതിഷേധത്തിന് പിന്നിൽ പഞ്ചാബ് മുഖ്യമന്ത്രി', അമരീന്ദർ സിംഗിനെതിരെ ഹരിയാന മുഖ്യമന്ത്രി\nDelhi, First Published Nov 28, 2020, 6:49 PM IST\n'' പഞ്ചാബിലെ കർഷകരാണ് പ്രതിഷേധം ആരംഭിച്ചത്. ചില രാഷ്ട്രീയ പാർട്ടികളും യൂണിയനുകളുമായി ഇതിന് ബന്ധമുണ്ട്...''\nദില്ലി: കേന്ദ്രസർക്കാരിന്റെ വിവാദ കാർഷിക നിയമത്തിനെതിരെ നടക്കുന്ന കർഷക പ്രതിഷേധത്തിന് പിന്നിൽ പ‍ഞ്ചാബ് മുഖ്യമന്ത്രി അമരീന്ദർ സിംഗും പഞ്ചാബിലെ കർഷകരുമെന്ന് ഹരിയാന മുഖ്യമന്ത്രി മനോഹർലാൽ ഖട്ടർ. തന്റെ സംസ്ഥാനത്തെ കർഷകർ ദില്ലി ചലോ പ്രതിഷേധത്തിൽ പങ്കെടുക്കുന്നില്ലെന്നും ചില രാഷ്ട്രീയ പാർട്ടികളും യൂണിയനുകളുമാണ് പ്രതിഷേധത്തിന് പിന്നിലെന്നും ഖട്ടർ പറഞ്ഞു.\nപഞ്ചാബിലെ കർഷകരാണ് പ്രതിഷേധം ആരംഭിച്ചത്. ചില രാഷ്ട്രീയ പാർട്ടികളും യൂണിയനുകളുമായി ഇതിന് ബന്ധമുണ്ട്. ഹരിയാനയിലെ കർഷകർക്ക് ഈ പ്രതിഷേധവുമായി (ദില്ലി ചലോ) ബന്ധമില്ല. അതിനാൽ ഹരിയാനയിലെ കർഷകരെ ഞാൻ അഭിനന്ദിക്കുന്നു. കഴിഞ്ഞ രണ്ട് ദിവസമായി തങ്ങളുടെ ഉത്തരവാദിത്വം കൃത്യമായി നിർവ്വഹിക്കുന്ന ഹരിയാനയിലെ പൊലീസുകാരെയും ഞാൻ അഭിനന്ദിക്കുന്ന. - ഖട്ടർ ഗുരുഗ്രാമിൽ മാധ്യമപ്രവർത്തകരോട് പറഞ്ഞു.\nപ്രിതഷേധത്തിന് ഖാലിസ്ഥാൻ ബന്ധമുണ്ടെന്നും ഖട്ടർ ആരോപിച്ചു. രാഷ്ട്രീയമായി പ്രതിഷേധത്തെ ഉപയോഗിക്കുകയാണെന്നും ഖട്ടർ പറഞ്ഞു. അതേസമയം കർഷക മാർച്ചിന് നേരെ ഹരിയാന പൊലീസ് ലാത്തിയും ജലപീരങ്കിയും പ്രയോഗിച്ചതിനെതിരെ പഞ്ചാബ് മുഖ്യമന്ത്രി അമരീന്ദർ സിംഗ് രംഗത്തെത്തിയിരുന്നു. കർഷക മാർച്ചിനെ അടിച്ചമർത്തുന്നതെന്തിനെന്ന് ചോദിച്ച അദ്ദേഹം പൊലീസ് അതിക്രമത്തെ അപലപിച്ചു.\nLast Updated Nov 28, 2020, 6:49 PM IST\nമനോഹർ ലാൽ ഖട്ടർ


മുലായം മകനെതിരേ കുരയ്ക്കുന്നത് എന്തിന്? | Mulayam, Attack, UP, Goverment, യുപി, മുലായം, അഖിലേഷ് യാദവ്, യുപിഎ, പ്രധാനമന്ത്രി - Malayalam Oneindia\nമുലായം മകനെതിരേ കുരയ്ക്കുന്നത് എന്തിന്?\nPublished: February52013, 9:27 [IST]\nഉത്തര്‍പ്രദേശിലെ പ്രതിപക്ഷ നേതാവ് ആരാണെന്ന് ചോദിച്ചാല് ബിഎസ്പിയിലെ ശ്രീ സ്വാമി പ്രസാദ് മൗര്യയാണെന്ന് ആരും പറയില്ല. സമാജ്‌വാദി പാര്‍ട്ടി അധ്യക്ഷന് മുലായം സിങ് യാദവിനാണ് ഈ പദവി ശരിയ്ക്കും യോജിക്കുകയെന്ന് സംസ്ഥാനത്തെ രാഷ്ട്രീയസംഭവവികാസങ്ങള് വ്യക്തമാക്കുന്നു. മകന് അഖിലേഷ് യാദവ് മുഖ്യമന്ത്രിയായി അധികാരമേറ്റെടുത്തതിനുശേഷം 30ഓളം ഗുരുതരമായ ആരോപണങ്ങളും പ്രശ്‌നങ്ങളുമാണ് മുലായം ഉയര്‍ത്തികൊണ്ടു വന്നത്.\nകേവലം രാഷ്ട്രീയനാടകങ്ങള്‍ക്കപ്പുറം പലപ്പോഴും സര്‍ക്കാറിനെ വെള്ളംകുടിപ്പിക്കാന് ഇത്തരം നീക്കങ്ങള് ഇടയാക്കിയിരുന്നു. എല്ലാവരെയും അദ്ഭുതപ്പെടുത്തുന്ന കാര്യമുണ്ട്. എന്തിനാണ് മുന് മുഖ്യമന്ത്രി ഇങ്ങനെ പെരുമാറുന്നത്? ഉത്തരം വളരെ ലളിതമാണ്. ജീവിതത്തില് എന്നെങ്കിലും ഇന്ത്യയുടെ പ്രധാനമന്ത്രിയായി അധികാരമേല്‍ക്കാന് പറ്റുമെങ്കില് അതിനുള്ള സുവര്‍ണാവസരമാണ് വരാനിരിക്കുന്ന പൊതുതിരഞ്ഞെടുപ്പ്.\nയുപിയിലെ ലോകസഭാ സീറ്റുകള് തൂത്തുവാരാന് സാധിച്ചാല് പ്രധാനമന്ത്രിസ്ഥാനത്തേക്ക് പരിഗണിയ്ക്കുന്നവരില് പ്രമുഖനാകുമെന്ന കാര്യത്തില് മുലായത്തിന് യാതൊരു സംശയവുമില്ല. പക്ഷേ, അച്ഛനും മകനും കളി അധികകാലം കൊണ്ടുപോകാന് സാധിക്കില്ല. അതുകൊണ്ട് നിലവില് യുപിഎയ്ക്ക് കൊടുക്കുന്ന പിന്തുണ മുലായം ഏത് സമയവും പിന്‍വലിയ്ക്കാനുള്ള സാധ്യതയുണ്ട്. സംസ്ഥാനത്ത് പാര്‍ട്ടിയുടെ ജനപ്രീതിയില് നാള്‍ക്കുനാള് കുറവുവരുന്നുണ്ടെന്ന് മുലായം തിരിച്ചറിയുന്നുണ്ട്. എത്രയും വേഗം തിരഞ്ഞെടുപ്പ് നടക്കുകയാണ് പ്രധാനമന്ത്രി പൂവണിയുന്നതിന് ഏറ്റവും നല്ലതെന്ന് അദ്ദേഹം കരുതുന്നു.\n'പത്തുമാസങ്ങള് പൂര്‍ത്തിയായി. സംസ്ഥാനത്ത് വികസനത്തിന്റെ ലാഞ്ചന പോലും കാണാനില്ല. ജനങ്ങളുടെ വിശ്വാസം കാത്തുസൂക്ഷിക്കുന്നതില് നമ്മള് പരാജയപ്പെട്ടു. ചില പാര്‍ട്ടി പ്രവര്‍ത്തകര് ബ്രോക്കര്‍മാരെ പോലെയാണ് പ്രവര്‍ത്തിക്കുന്നത്. ചില മന്ത്രിമാരൊഴിക്കെ ബാക്കിയുള്ളവരെല്ലാം നിഷ്‌ക്രിയരാണ്. എന്നെ മുഖ്യമന്ത്രിയാക്കാനാണ് ജനങ്ങള് വോട്ട് ചെയ്തത്.\nപക്ഷേ, സര്‍ക്കാറിനെ പുറത്തുനിന്നു സംരക്ഷിക്കുകയാണ് നല്ലതെന്ന് എനിക്ക് തോന്നി'-ഇത്തരം പ്രസ്താവനകളാണ് മുലായം അഴിച്ചുവിടുന്നത്. മെയ്ന്‍പൂരി ജില്ലയിലെ ഒരു പോലിസുകാരന് കൊല്ലപ്പെട്ട സംഭവത്തില് പ്രക്ഷോഭം നയിക്കുന്നവരുടെ മുന്നിലുള്ളത് മുലായമാണ്. സംസ്ഥാന സര്‍ക്കാറിനുണ്ടാകുന്ന എന്ത് കോട്ടവും പ്രധാനമന്ത്രി പദത്തിലേക്കുള്ള ദൂരം വര്‍ധിപ്പിക്കുമെന്ന്് മുലായത്തിന് നന്നായി അറിയാം.\nmulayam akhilesh yadav upa election prime minister യുപി മുലായം അഖിലേഷ് യാദവ് യുപിഎ പ്രധാനമന്ത്രി\nThe SP chief Mulayam Sing has made scathing statements on his own son's government at least 30 times in the last 10 months,\nStory first published: Tuesday, February 5, 2013, 9:27 [IST]


കല്‍പ്പന ചൗള: അതിരുകളില്ലാതെ പറന്ന പൊന്‍താരകം - Boolokam News\nകല്‍പ്പന ചൗള: അതിരുകളില്ലാതെ പറന്ന പൊന്‍താരകം\nഅഭിമാനത്തോടെയല്ലാതെ ഭാരതീയര്‍ക്ക് കല്‍പ്പന ചൗള എന്ന പേര് ഓര്‍മിക്കാനാവില്ല. ബഹിരാകാശത്ത് എത്തിയ ആദ്യ ഇന്ത്യന് വനിത എന്ന അവിസ്മരണീയ നേട്ടത്തിലൂടെ ഒട്ടേറെ യുവാക്കള്‍ക്ക് ആവേശവും ആത്മവിശ്വാസവും പകര്‍ന്നുനല്‍കാന് ഈ യുവതിക്ക് കഴിഞ്ഞു. തന്‍റെ രണ്ടാമത്തെ ബഹിരാകാശയാത്രയുടെ ഭാഗമായിരിക്കേ 2003 ഫെബ്രുവരി ഒന്നാം തീയതി അവര് സഞ്ചരിച്ചിരുന്ന കൊളംബിയ സ്പേസ് ഷട്ടില് അപകടത്തില് പെട്ടാണ് കല്‍പ്പന ചൗള മരണമടഞ്ഞത്.\nഇന്ത്യയില് ജനിച്ച്, അമേരിക്കന് പൗരത്വം സ്വീകരിച്ച കല്‍പ്പന ഇന്നും അനേകം യുവാക്കളുടെ സ്വപ്നങ്ങള്‍ക്ക് തന്‍റെ നേട്ടങ്ങളിലൂടെ ആത്മവിശ്വാസം പകരുന്നു. താരശോഭയേറിയ ആ ജീവിതത്തെ കൂടുതല് അറിയുക എന്നത് തീര്‍ച്ചയായും ഏറെ പ്രയോജനകരമാണ്. കല്‍പ്പന ചൗളയുടെ ജീവിതത്തെക്കുറിച്ചും നേട്ടങ്ങളെക്കുറിച്ചും കാഴ്ച്ചപ്പാടുകളെക്കുറിച്ചും ആഴത്തില് അറിയുവാനുള്ള ഈ യാത്ര ഹരിയാനയില് നിന്നാണ് തുടങ്ങേണ്ടത്.\nകര്‍ണാലില് ഒരു വൈമാനിക ജനിക്കുന്നു\nഹരിയാനയിലെ കര്‍ണാലില് 1962 മാര്‍ച്ച് പതിനേഴിനായിരുന്നു കല്‍പ്പന ചൗളയുടെ ജനനം. കര്‍ണാലിലെ ടാഗോര് ബാലനികേതനില് നിന്നും സ്കൂള് വിദ്യാഭ്യാസം പൂര്‍ത്തിയാക്കിയ കല്‍പ്പന ചൗള സ്കൂള് പഠനകാലത്ത് തന്നെ പൈലറ്റ് ആവണമെന്ന ആഗ്രഹം പ്രകടിപ്പിച്ചിരുന്നു. കല്‍പ്പനയുടെ ആഗ്രഹപ്രകാരം അവരുടെ പിതാവ് ഫ്ലൈയിംഗ് ക്ലബ്ബില് കൊണ്ടുപോയി HAL പുഷ്പക് വിമാനവും ഗ്ലൈഡറുകളും പറത്താനുള്ള അവസരം നല്‍കിയിരുന്നു. എപ്പോഴും വിമാനങ്ങളുടെ ചിത്രം വരയ്ക്കുന്ന, വിമാനം പറത്തുന്നത് സ്വപ്നം കാണുന്ന ആ പെണ്‍കുട്ടി ഈ നേട്ടങ്ങളൊക്കെ സ്വന്തമാക്കിയില്ലെങ്കിലേ അത്ഭുതമുള്ളൂ.\nസ്വന്തം ഇഷ്ടപ്രകാരം 1982ല് പഞ്ചാബ് എഞ്ചിനീയറിംഗ് കോളേജില് നിന്നും എയറോനോട്ടിക്കല് എഞ്ചിനീയറിംഗ് പൂര്‍ത്തിയാക്കുമ്പോള് ആ കോഴ്സില് ഉണ്ടായിരുന്ന ഏക പെണ്‍കുട്ടിയായിരുന്നു കല്‍പ്പന ചൗള. അതേ വര്‍ഷം തന്നെ അമേരിക്കയിലെ പ്രശസ്തമായ ടെക്സാസ് യൂണിവേഴ്സിറ്റിയില് എയറോസ്പേസ് എഞ്ചിനീയറിംഗില് മാസ്റ്റേഴ്സ് ബിരുദത്തിനായി ചേര്‍ന്നതാണ് കല്‍പ്പനയുടെ ജീവിതത്തിലെ പ്രധാന വഴിത്തിരിവ്. പഠനത്തില് അതീവ താല്‍പര്യം പുലര്‍ത്തിയിരുന്ന കല്‍പ്പന 1988ല് കൊളറാഡോ യൂണിവേഴ്സിറ്റിയില് നിന്നും അതേ വിഷയത്തില് ഡോക്ടറേറ്റും ലഭിച്ചു.\nവിമാനം പറത്തി കണ്ടെത്തിയ കൂട്ടുകാരന്\nഎയറോനോട്ടിക്കല് എഞ്ചിനീയറിംഗില് പി.എച്ച്.ഡി. നേടിയ ഉടന്‍തന്നെ കാലിഫോര്‍ണിയയിലുള്ള നാസയുടെ ഗവേഷണകേന്ദ്രത്തില് കല്‍പ്പന ചൗളയ്ക്ക് ജോലി ലഭിച്ചു. വിമാനം പറത്തുന്നതില് ഏറെ ഹരം കണ്ടെത്തിയ കല്‍പ്പന ചുരുങ്ങിയ കാലയളവില്‍ത്തന്നെ എല്ലാത്തരം വിമാനങ്ങളും പറത്തുന്നതില് മികവ് നേടിയെടുത്തു. വിമാനങ്ങളോടുള്ള ഈ ഇഷ്ടമാണ് വൈമാനികനായ ജീന് പിയറി ഹാരിസണുമായുള്ള സൗഹൃദത്തിലേയ്ക്കും തുടര്‍ന്ന് വിവാഹത്തിലേയ്ക്കും വഴിതുറന്നത്. അമേരിക്കന് പൗരത്വം നേടിയ ഹാരിസണ് 1983 ഡിസംബര് രണ്ടിന് കല്‍പ്പനയെ വിവാഹം കഴിച്ചു. തുടര്‍ന്ന് കല്‍പ്പനയും അമേരിക്കന് പൗരത്വം നേടി.\nബഹിരാകാശത്തിലേയ്ക്ക് വഴി തെളിയുമ്പോള്\n1995 ലാണ് കല്‍പ്പന ചൗള നാസയുടെ ബഹിരാകാശ ഗവേഷണസംഘത്തില് അംഗമാവുന്നത്. കൊളംബിയ ബഹിരാകാശ ദൗത്യത്തില് പങ്കുചേരാന് ഏറെ പ്രതീക്ഷയോടെ കല്‍പ്പനയും അപേക്ഷ നല്‍കി. വിമാനം പറത്തുന്നതിലുള്ള മികവും അസാമാന്യമായ ശാരീരിക ക്ഷമതയും കൊളംബിയ ദൗത്യത്തിലേയ്ക്കുള്ള കല്‍പ്പനയുടെ പ്രവേശനം സുഗമമാക്കി.\n1997 നവംബര് പത്തൊന്‍പതിന് നാസയുടെ STS-87 ബഹിരാകാശ ദൗത്യത്തിന്‍റെ ഭാഗമായി കൊളംബിയ സ്പേസ് ഷട്ടിലില് അഞ്ച് സഹപ്രവര്‍ത്തകരോടൊപ്പം ബഹിരാകാശത്തേക്ക് പറന്നുയരുമ്പോള് ചരിത്രം ആ പ്രതിഭയുടെ ആത്മവിശ്വാസത്തിനും ചങ്കുറപ്പിനും മുന്നില് വഴിമാറുകയായിരുന്നു.\nആദ്യ യാത്രയില് 375 മണിക്കൂറോളമാണ് കല്‍പ്പനാ ചൗള ബഹിരാകാശത്ത് ചിലവഴിച്ചത്. സൂര്യന്‍റെ ഉപരിതലതാപത്തെക്കുറിച്ച് പഠിക്കുവാനായി സജ്ജമാക്കിയ സ്പാര്‍ട്ടന് 204 എന്ന കൃത്രിമ ഉപഗ്രഹത്തെ ഭ്രമണപഥത്തില് എത്തിക്കുവാനുള്ള ചുമതല കല്‍പ്പനയ്ക്ക് ആയിരുന്നു. ഇതില് വന്ന വീഴ്ചയ്ക്ക് ഏറെക്കാലം പഴി കേള്‍ക്കേണ്ടി വന്നുവെങ്കിലും നാസ നടത്തിയ വിശദമായ അന്വേഷണത്തില് സോഫ്റ്റ്‌വെയര് ഇന്‍റര്‍ഫേസിലെ പിഴവായിരുന്നു യഥാര്‍ത്ഥ വില്ലന് എന്ന് കണ്ടെത്തുകയും കല്‍പ്പനാ ചൗളയെ കുറ്റവിമുക്തയാക്കുകയും ചെയ്തു.\nരണ്ടാമത്തെ യാത്ര, അവസാനത്തേയും\nആദ്യ യാത്രയില് സ്വന്തം പിഴവുകൊണ്ട് അല്ലെങ്കിലും സംഭവിച്ച പ്രശ്നങ്ങള് കല്‍പ്പനാ ചൗള എന്ന വ്യക്തിയുടെ മേല് നാസ സൂക്ഷിച്ച വിശ്വാസത്തില് ഇടിവ് വന്നിട്ടില്ല എന്നതിന് തെളിവായിരുന്നു രണ്ടാമതൊരു ബഹിരാകാശ ദൗത്യത്തില് കൂടി തിരഞ്ഞെടുക്കുവാനുള്ള തീരുമാനം. ബഹിരാകാശ യാത്രകളില് അനുഭവപ്പെടുന്ന ഭാരമില്ലയ്മയെ പറ്റിയുള്ള ഗവേഷണമായിരുന്നു STS-107 എന്ന ഈ കൊളംബിയ ദൗത്യത്തിന്‍റെ ലക്ഷ്യം. കല്‍പ്പനയടക്കം7പേരാണ് ഈ സംഘത്തില് ഉണ്ടായിരുന്നത്.\nപതിനേഴ് ദിവസം നീണ്ട പര്യടനത്തിനുശേഷം 2003 ഫെബ്രുവരി ഒന്നിന് തിരിച്ചിറങ്ങാന് ഏതാനും മിനിറ്റുകള് മാത്രം ബാക്കി നില്‍ക്കേ ഭൂമിയുടെ അന്തരീക്ഷത്തില് വെച്ചുതന്നെ കൊളംബിയ പൊട്ടിച്ചിതറി. വിക്ഷേപണ സമയത്ത് തന്നെ ഉണ്ടായ ചില പിഴവുകളായിരുന്നു ദാരുണമായ ഈ ദുരന്തത്തിലേയ്ക്ക് വഴിതെളിച്ചത്.\nകൊളംബിയ ദുരന്തത്തെക്കുറിച്ച് ബിബിസി തയ്യാറാക്കിയ ഒരു ഡോകുമെന്ററി ഇവിടെ കാണാം:\nകല്‍പ്പന ചൗള ഒരു വലിയ മാതൃക സൃഷ്ടിച്ചുകൊണ്ടാണ് കടന്നുപോയത്. പെണ്‍കുട്ടികള് കടന്നുചെല്ലാന് മടിച്ചിരുന്ന ഒരു തൊഴില് മേഖലയിലേയ്ക്ക്, പെണ്‍കുട്ടികള്‍ക്ക് സാധിക്കില്ല എന്ന് സമൂഹം കരുതിയിരുന്ന ഒരു രംഗത്തേയ്ക്ക് ധൈര്യത്തോടെ കടന്നുചെന്ന കല്‍പ്പന തനിക്ക് പിറകേ വരാനുള്ള ഒട്ടനേകം യുവമനസുകള്‍ക്ക് വഴികാട്ടിയാവുകയായിരുന്നു. കല്‍പ്പന ചൗള എന്ന വ്യക്തി നമ്മോടൊപ്പം ഇന്ന് ഇല്ലായിരിക്കാം. എന്നാല് അവളുടെ നേട്ടങ്ങളും അവള് കാണിച്ചുതന്ന വഴിയും എന്നും ശോഭയോടെ നിലകൊള്ളുക തന്നെ ചെയ്യും.\n1,436 total views, 28 views today\nRelated Topics:AlbumColombia DisasterIndian AstronautKalpana Chawlanasa\nകുട്ടികളെ ശാസ്ത്രീയമായി വളര്‍ത്തുന്നത് എങ്ങിനെ?\n‘കടലമ്മ’യിൽ സത്യൻ്റെ നായിക 59 വർഷങ്ങൾക്കുശേഷം വീണ്ടും…\nലോകത്തിലെ ആദ്യ റഡാർ ഇമേജിംഗ് സാറ്റലൈറ്റ് വിക്ഷേപണത്തിനൊരുങ്ങുകയാണ് ഐഎസ്ആർഒ യും നാസയും


പേരാവൂരില് താരപ്രഭയോടെ വോട്ടുറപ്പിച്ച് കെ സുധാകരന് – Jaihind TV\nപേരാവൂരില് താരപ്രഭയോടെ വോട്ടുറപ്പിച്ച് കെ സുധാകരന്\nകണ്ണൂർ ലോക്സഭാ മണ്ഡലത്തിലെ കോൺഗ്രസിന്‍റെ ശക്തികേന്ദ്രമായ പേരാവൂരിൽ താരപ്രഭയോടെ വോട്ടുറപ്പിച്ച് യു.ഡി.എഫ് സ്ഥാനാർത്ഥി കെ സുധാകരൻ. പേരാവൂരിലെ വിദ്യാഭ്യാസ സ്ഥാപനങ്ങൾ സന്ദർശിച്ചാണ് കെ സുധാകരൻ പേരാവൂരിൽ പ്രചാരണം ആരംഭിച്ചിരിക്കുന്നത്.\nഇരിട്ടി മഹാത്മാഗാന്ധി കോളേജിൽ യു.ഡി.എഫ് സ്ഥാനാർത്ഥി കെ സുധാകരന്‍റെ പേരാവൂർ നിയോജക മണ്ഡലത്തിലെ പര്യടനം ആരംഭിച്ചത്. കെ.എസ്.യു പ്രവർത്തകർ ആവേശകരമായ സ്വീകരണമാണ് കെ സുധാകരന് നൽകിയത്. ഓരോ ക്ലാസുകളിലും സന്ദർശിച്ച് കെ സുധാകരൻ വിദ്യാർത്ഥികളെയും ജീവനക്കാരെയും നേരിൽ കണ്ട് വോട്ടഭ്യർത്ഥിച്ചു. ഉളിയിലെ സുന്നി\nമജ്‌ലിസ് കോളേജിലെ വിദ്യാർത്ഥികളോടും വോട്ടഭ്യർത്ഥിച്ചു.\nനരയമ്പാറ ഐഡിയൽ കോളേജിലും, പുഷ്പാരം ഐ.ടി.ഐ, പയഞ്ചേരി ശംസുൽ ഉലുമ അറബിക് കോളേജ്, ഇരിട്ടി പ്രഗതി കോളേജ്, കുന്നോത്ത് ഐ.എച്ച്.ആർ.ഡി കോളേജ്, അങ്ങാടിക്കടവ് ഡോൺ ബോസ്കോ കോളേജ്, വീർപ്പാട് എസ്.എൻ കോളേജ്, പേരാവൂർ ബി.എഡ് കോളേജ്, പേരാവൂർ ഐ.ടി.ഐ എന്നീ വിദ്യാഭ്യാസ സ്ഥാപനങ്ങളിലെ വിദ്യാർത്ഥികളെ നേരിൽ കണ്ട് കെ സുധാകരൻ വോട്ടഭ്യർത്ഥിച്ചു.\nഅങ്ങാടിക്കടവ് ഡോൺ ബോസ്കോ കോളേജിലും ‘മലബാർ ബി.എഡ് കോളേജ് ഉൾപ്പടെ വിദ്യാർത്ഥികളുമായി സംവദിച്ച് വോട്ടുറപ്പിച്ചാണ് കെ സുധാകരൻ മടങ്ങിയത്. തുടർന്ന് കേളകത്ത് എത്തിയ കെ സുധാകരന് കേളകത്തെ പ്രവർത്തകർ ഉജ്വല സ്വീകരണമാണ് നൽകിയത്. തുടർന്ന് ഉളിക്കലിലെ പ്രവർത്തകരുടെ യോഗത്തിലും കെ സുധാകരൻ പങ്കെടുത്തു. ഇരിട്ടിയിൽ യു.ഡി.എഫ് പ്രവർത്തകരുടെ തെരഞ്ഞെടുപ്പ് കൺവെൻഷനോടെയാണ് കെ സുധാകരന്‍റെ പേരാവൂർ നിയോജക മണ്ഡലത്തിലെ ഒന്നാം ഘട്ട പര്യടനം സമാപിച്ചത്. ഇരിട്ടിയിലെ യു.ഡി.എഫ് കൺവൻഷൻ കെ.എം ഷാജി എം.എൽ.എ ഉദ്ഘാടനം ചെയ്തു. സി.പി.എമ്മിനും, ബി.ജെ.പിക്കുമെതിരെ രൂക്ഷ വിമർശനമാണ് കെ.എം ഷാജി നടത്തിയത്.\nരക്തത്തില് മുക്കി സമരത്തെ അടിച്ചമര്‍ത്താമെന്ന് പിണറായി കരുതേണ്ട,...


ഇതിഹാസ താരം മില്‍ഖാ സിംഗ് അന്തരിച്ചു. – BengaluruVartha\nഇതിഹാസ സ്പ്രിന്റര് മില്‍ഖാ സിംഗ് (91) അന്തരിച്ചു. കൊവിഡ് അതിജീവിച്ചിരുന്നുവെങ്കിലും അതുമായി ബന്ധപ്പെട്ട പ്രശ്നങ്ങള് അദ്ദേഹത്തെ അലട്ടുന്നുണ്ടായിരുന്നു. ഏറെ നാള് ആശുപത്രിയിലും വീട്ടിലുമായി കഴിയുകയായിരുന്നു അദ്ദേഹം.\nമെയ് 20നായിരുന്നു മില്‍ഖാ കൊവിഡിന്‍റെ പിടിയിലായത്. ദിവസങ്ങള്‍ക്ക് ശേഷം കൊവിഡ് നെഗറ്റീവായ അദ്ദേഹത്തെ ബന്ധുക്കളുടെ ആവശ്യത്തെ തുടര്‍ന്ന് വീട്ടിലേക്ക് മാറ്റിയിരുന്നു.\nഎന്നാല് ശരീരത്തില് ഓക്സിജന്റെ അളവില് കുറവ് വന്നതോടെ വീണ്ടും ചണ്ഡീഗഢ് പി ജെ ഐ എം ഇ ആര് ആശുപത്രിയില് പ്രവേശിച്ചു. എന്നാല് ആരോഗ്യനില വഷളാവുകയും വെള്ളിയാഴ്ച്ച രാത്രി 11.30യോടെ മരണം സ്ഥിരീകരിക്കുകയുമായിരുന്നു.\nജൂണ് 14ന് മില്‍ഖാ സിംഗിന്റെ ഭാര്യയും ഇന്ത്യന് വോളിബോള് ടീമിന്റെ മുന് ക്യാപ്റ്റനുമായിരുന്ന നിര്‍മല് കൗര് കോവിഡ് ബാധിച്ച് മരണപ്പെട്ടിരുന്നു.\nവായിക്കുക: ദക്ഷിണാഫ്രിക്കൻ യാത്രികരിൽ ഡെൽറ്റയിൽ നിന്ന് വ്യത്യസ്‌തമായ വേരിയന്റ് കണ്ടുപിടിച്ചു; ആരോഗ്യ മന്ത്രാലയം.\nമൊഹാലിയിലെ ആശുപത്രിയില് ചികില്‍സയിലിരിക്കെ ആയിരുന്നു മരണം. അതേസമയം പ്രത്യേക മെഡിക്കല് സംഘത്തിന്റെ നേതൃത്വത്തിലായിരുന്നു മില്‍ഖയുടെ ചികിത്സ പുരോഗമിച്ചിരുന്നത്.\n‘പറക്കും സിഖ്’ എന്ന് വിശേഷിപ്പിക്കപ്പെടുന്ന മില്‍ഖാ സിംഗ് രാജ്യം കണ്ട എക്കാലത്തെയും മികച്ച അത്ലറ്റായാണ് വിലയിരുത്തപ്പെടുന്നത്. 400 മീറ്ററില് ഏഷ്യന് ഗെയിംസിലും കോമണ്‍വെല്‍ത്ത് ഗെയിംസിലും സ്വര്‍ണം നേടിയ ഏക ഇന്ത്യന് അത്ലറ്റാണ്.\nനാല് തവണ ഏഷ്യന് ഗെയിംസില് സ്വര്‍ണം നേടി. 1960ലെ റോം ഒളിംപിക്സില് 400 മീറ്റര് ഓട്ടത്തില് നാലാം സ്ഥാനത്തെത്തി. വെറും 0.1 സെക്കന്‍ഡ് വ്യത്യാസത്തിലാണ് മെഡല് നഷ്ടമായത്. രാജ്യം 1958ല് പദ്മശ്രീ നല്‍കി ആദരിച്ചു.\nവായിക്കുക: കോർപ്പറേഷനിലേക്ക് മാലിന്യം വലിച്ചെറിഞ്ഞ് പ്രതിഷേധം\nജലവിതരണ പദ്ധതിക്കായി 6000 മരങ്ങൾ മുറിക്കേണ്ടി വരും !\nനഗര മാലിന്യ സംസ്കരണം;പുതിയ കമ്പനി ജൂലൈ ഒന്ന് മുതൽ പ്രവർത്തനം ആരംഭിക്കും.


THE INSIGHT | Page2of 14 SOCIETY\nV S Syamlal - 6th May 2020\nഅതിഥി തൊഴിലാളികളുടെ യാത്രയുമായി ബന്ധപ്പെട്ട് ഒരു ആശയക്കുഴപ്പം ചില കേന്ദ്രങ്ങള് മനഃപൂര്‍വ്വം സൃഷ്ടിക്കുന്നുണ്ട്. അതിനവര് ആധാരമാക്കുന്നത് പ്രസ് ഇന്‍ഫര്‍മേഷന് ബ്യൂറോയുടെ ഒരു പത്രക്കുറിപ്പാണ്. രാജ്യത്തെ തീവണ്ടി യാത്രകള് സംബന്ധിച്ചാണ് ഈ പത്രക്കുറിപ്പിലുള്ളത്. ഇതുവെച്ച്...\nകോവിഡ് പ്രഖ്യാപനത്തിലെ സത്യവും മിഥ്യയും\nV S Syamlal - 29th April 2020\nഇല്ല. തമ്പ്രാൻ പറയാതെ സ്ഥിരീകരിക്കില്ല. അവർക്ക് കോവിഡ് ഇല്ല. കോ വിഡ് ഇല്ല. ആ കോ വിഡ് ഇങ്ങനെയല്ല. ഇടുക്കിയില് ഉള്ളതായി കളക്ടര് അറിയിച്ച3കോവിഡ് കേസുകള് മുഖ്യമന്ത്രിയുടെ കണക്കില് ഉള്‍പ്പെടാതെ പോയതിനെപ്പറ്റി...


Ice cream parlaur sex scandle case | ഐസ്‌ക്രീം പാർലറിനെ മറയാക്കി നടന്ന പെൺവാണിഭം; കുഞ്ഞാലിക്കുട്ടി അഞ്ച് പെൺകുട്ടികളെ പീഡിപ്പിച്ചെന്ന മൊഴിയോടെ വിവാദത്തിന് തുടക്കം; ഇന്ത്യാവിഷനിലൂടെ റെജീനയുടെ വെളിപ്പെടുത്തൽ കോളിളക്കമായി; അട്ടിമറിച്ചത് ഇടതും വലതുമുള്ള പ്രമുഖർ: വി എസ് കാവലാളായപ്പോൾ 20 വർഷമായിട്ടും അലിഞ്ഞുതീരാതെ ഐസ്‌ക്രീം കേസ് - MarunadanMalayalee.com\nJuly 05, 201604:20 PM IST Permalink\nകോഴിക്കോട്: കേരള രാഷ്ട്രീയത്തെ ഇളക്കി മറിച്ച കേസായിരുന്നു ഐസ്‌ക്രീംപാർലർ പെൺവാണിഭക്കേസ്. മുസ്ലിം ലീഗിന്റെ പ്രതാപത്തിന് മലബാറിൽ കോട്ടമുണ്ടാക്കിയ വിവാദം. ഇന്നലത്തെ സുപ്രീംകോടതി വിധിയോടെ എല്ലാം അവസാനിച്ചെന്നാണ് പ്രചരണം. എന്നാൽ ഐസ്‌ക്രീം പാർലറിലെ പോരാട്ടം ഇനിയും അവസാനിക്കുന്നില്ലെന്നാണ് നിയമവിദഗ്ധരുടെ പക്ഷം.\nമുസ്ലിം ലീഗ് നേതാവ് പി.കെ. കുഞ്ഞാലിക്കുട്ടി എംഎ‍ൽഎ. ഉൾപ്പെട്ട ഐസ്‌ക്രീം പാർലർ കേസ് സിബിഐ. അന്വേഷിക്കണമെന്ന സിപിഎമ്മിന്റെ മുതിർന്ന നേതാവ് വി എസ്. അച്യുതാനന്ദന്റെ ആവശ്യം രാഷ്ട്രീയ പ്രേരിതമാണെന്നു സംസ്ഥാന സർക്കാർ നിലപാട് എടുത്തിരുന്നു. അതേസമയം, ഐസ്‌ക്രീം പാർലർ കേസ് അട്ടിമറിക്കാൻ കൂട്ടുനിന്ന വ്യക്തിയാണ് മുഖ്യമന്ത്രി പിണറായി വിജയന്റെ നിയമോപദേഷ്ടാവെന്ന് വി.എസിന്റെ അഭിഭാഷകൻ തിരിച്ചടിച്ചു. 20 വർഷമായ കേസിൽ പല തവണ അന്വേഷണം നടത്തി കോടതി തീർപ്പാക്കിയതാണ്. വീണ്ടും കേസ് കുത്തിപൊക്കുന്നത് രാഷ്ട്രീയപ്രേരിതമാണെന്നായിരുന്നു സംസ്ഥാന സർക്കാറിന്റെ നിലപാട്. ഇത് പ്രതിസ്ഥാനത്ത് നിൽക്കുന്നവരെ സഹായിക്കുന്നതാണ്. വിഎസിന്റെ ഹർജി തള്ളുകയും ചെയ്തു. എന്നാൽ ഐസ്‌ക്രീം പാർലറിൽ ഗൂഢാലോചന നടന്നെന്ന ആരോപണത്തിൽ പ്രത്യേക സംഘത്തിന്റെ അന്വേഷണത്തിൽ എതിർപ്പുണ്ടെങ്കിൽ വി എസ്. ആദ്യ വിചാണക്കോടതിയെയാണു സമീപിക്കേണ്ടതെന്നു വ്യക്തമാക്കിയ സുപ്രീം കോടതി ഹർജിയുടെ ശരിതെറ്റുകളിലേക്കു കടന്നില്ലെന്നതാണ് യാഥാർത്ഥ്യം. കേസ് സിബിഐയ്ക്ക് വിടേണ്ടതില്ലെന്ന് മാത്രമേ സുപ്രീംകോടതി കണ്ടത്തിയിട്ടുള്ളൂ.\nവി.എസും കേസിൽ ആരോപണ വിധേയനായ പി.കെ. കുഞ്ഞാലിക്കുട്ടിയും രാഷ്ട്രീയ പ്രവർത്തകരാണെന്നു നിരീക്ഷിച്ച സുപ്രീം കോടതി കുഞ്ഞാലിക്കുട്ടിയോടുള്ള രാഷ്ട്രീയ വിരോധമാകാം ഹർജി നൽകാൻ കാരണമെന്നും രാഷ്ട്രീയ വൈരാഗ്യം തീർക്കാൻ കോടതിയെ ഉപയോഗിക്കരുതെന്നും പരാമർശിച്ചു. എന്നാൽ ഐസ്‌ക്രീം പാർലർ കേസ് അട്ടിമറിക്കപ്പെട്ടുവെന്ന് കേസ് അന്വേഷിച്ച പ്രത്യേക സംഘം തന്നെ റിപ്പോർട്ട് നൽകിയിട്ടുണ്ടെന്നു ചൂണ്ടിക്കാട്ടിയായിരുന്നു വി എസ്. സിബിഐ. അന്വേഷണം ആവശ്യപ്പെട്ടത്. 2010 ൽ റൗഫ് നടത്തിയ വെളിപ്പെടുത്തലുകളുടെ അടിസ്ഥാനത്തിൽ വിൻസൻ എം പോളിന്റെ നേതൃത്വത്തിൽ ഉള്ള പ്രത്യേക സംഘം ഐസ്‌ക്രീം പാർലർ അട്ടിമറി കേസ് അന്വേഷിച്ചു റിപ്പോർട്ട് സമർപ്പിച്ചിരുന്നു. ഐസ്‌ക്രീം പാർലർ കേസ് അട്ടിമറിച്ചതിന് വേണ്ടത്ര തെളിവുകൾ ഇല്ലെന്നായിരുന്നു വിൻസൻ എം. പോളിന്റെ കണ്ടെത്തൽ.\nആരോപണ വിധേയരിൽ ഹൈക്കോടതിയിൽനിന്നു വിരമിച്ച ന്യായാധിപന്മാരും മുൻ ഡി.ജി.പി. ജേക്കബ് പുന്നൂസും മുൻ അഡ്വക്കേറ്റ് ജനറൽ എം.കെ ദാമോദരനും ഉൾപ്പടെ ഉള്ള പ്രമുഖർ ഉണ്ടെന്നും അതിനാൽ കേസ് സിബിഐയെക്കൊണ്ട് അന്വേഷിപ്പിക്കണം എന്നുമാണ് വി എസ് ആവശ്യപ്പെട്ടത്. ഈ ആവശ്യം തള്ളിയെങ്കിലും വിചാരണക്കോടതിയിലെ നടപടികളിൽ വിഎസിന് ഇടപെടാം. അന്വേഷണ സംഘത്തിന്റെ കണ്ടെത്തലുകളെ ചോദ്യം ചെയ്യാം. കൂടുതൽ തെളിവുകൾ നൽകുകയും ചെയ്യാം. അങ്ങനെ കേസ് നീട്ടികൊണ്ട് പോകാനും സാധ്യതയുണ്ട്. കേസ് അവസാനിപ്പിക്കണമെന്ന അന്വേഷണ സംഘത്തിന്റെ നിലപാട് വിചാരണക്കോടതി അംഗീകരിച്ചാൽ ഹൈക്കോടതിയേയും സുപ്രീംകോടതിയേയും വിഎസിന് സമീപിക്കാം. അതുകൊണ്ട് തന്നെ ഐസ്‌ക്രീംപാർലർ കേസ് അവസാനിച്ചെന്ന് പറയുന്നത് അർത്ഥശൂന്യമാണെന്ന് നിയമവിദഗ്ദ്ധർ പറയുന്നു.\n1997ലാണ് കോഴിക്കോട് ബീച്ചിലുള്ള ഒരു ഐസ്‌ക്രീം പാർലർ പെൺവാണിഭത്തിനായി പെൺകുട്ടികളെ പ്രലോഭിപ്പിക്കുന്നതിനുള്ള ഒരു മറയായി ഉപയോഗിക്കപ്പെടുന്നുണ്ടെന്നുള്ള വിവാദം കത്തിപടർന്നത്. അജിതയുടെ നേതൃത്വത്തിൽ അന്വേഷി എന്ന സംഘടനയാണ് ഇത് പുറത്തുകൊണ്ട് വന്നത്. നിയമപോരാട്ടത്തിന് അജിത തന്നെ മുന്നിട്ടിറങ്ങി. അങ്ങനെ അന്വേഷണം വന്നു. 1995-96 കാലത്താണ് കോഴിക്കോട് ബീച്ചിനടുത്ത് ഐസ്‌ക്രീം പാർലർ കേന്ദ്രീകരിച്ച് വ്യാപകമായി പെൺവാണിഭം നടന്നത്. അന്ന് മുഖ്യമന്ത്രി എ കെ ആന്റണി. പി.കെ കുഞ്ഞാലിക്കുട്ടി വ്യവസായമന്ത്രിയും. 1998ൽ നായനാർ മുഖ്യമന്ത്രിയായിരുന്ന കാലത്ത് ഐസ് ക്രീം പെൺവാണിഭം അന്വേഷിക്കണം എന്നാവശ്യപ്പെട്ട് അജിത മുഖ്യമന്ത്രിക്ക് പരാതി നൽകിയത്. മുടങ്ങിക്കിടന്ന കേസ് അതോടെ പുതിയ വഴിത്തിരിവിലെത്തുന്നു. കേസ് അന്വേഷണത്തിന്റെ ആദ്യ ഘട്ടത്തിൽ തന്നെ കുഞ്ഞാലിക്കുട്ടി പീഡിപ്പിച്ചതായി അഞ്ച് പെൺകുട്ടികൾ മൊഴി നൽകി. എന്നാൽ ഇവർ പിന്നീട് മൊഴി തിരുത്തി. കുഞ്ഞാലിക്കുട്ടിയെ ഒഴിവാക്കി വീണ്ടും മൊഴി നൽകി. വൻ തോതിൽ പണം നൽകിയാണ് ഇവർ മൊഴിമാറ്റിയതെന്ന് അന്ന് തന്നെ ആരോപണമുയർന്നിരുന്നു.\nഇതെ തുടർന്ന് ആദ്യം നൽകിയ പ്രതിപ്പട്ടികയിൽ നിന്നും കുഞ്ഞാലിക്കുട്ടി ഒഴിവാക്കപ്പെടുകയും അദ്ദേഹത്തിന്റെ ഡ്രൈവർ അരവിന്ദനെ ഉൾപ്പെടുത്തി കേസ് മുന്നോട്ടു നീങ്ങുകയും ചെയ്തു. ഇതിനിടെ പ്രോസിക്യൂഷൻ ഡയറക്ടർ ജനറൽ കല്ലറ സുകുമാരൻ കുഞ്ഞാലിക്കുട്ടിയെ പ്രതി ചേർക്കണം എന്നാവശ്യപ്പെട്ട് നായനാർ സർക്കാറിന് റിപ്പോർട്ട് നൽകി. എന്നാൽ സർക്കാർ ഈ റിപ്പോർട്ടിന് അട്ടിമറിക്കാൻ അന്ന് അഡ്വക്കേറ്റ് ജനറലായിരുന്ന ദാമോദരനോട് ഉപദേശം തേടുകയായിരുന്നു. ദാമോദരൻ മറ്റൊരു നിയമോപദേശമാണ് നൽകിയത്. കേസിലെ തെളിവുകൾ നശിപ്പിക്കുന്നതിന്റെ ഭാഗമായി കോഴിക്കോട്ട് പെൺകുട്ടികളെ പീഡിപ്പിച്ചുവെന്ന് ആരോപിക്കപ്പെട്ട ഒരു ബംഗ്ലാവ് ഒറ്റരാത്രികൊണ്ട് തകർത്ത് തരിപ്പണമാക്കിയ സംഭവമുണ്ടായി. ഇവിടെ തെളിവെടുപ്പിന് ആളെത്തുമ്പോൾ വീടു നിന്നിടത്ത് ഒരു അടയാളം പോലുമില്ലാതായി. ഇതിനിടെ കേസുമായി ബന്ധമുള്ള കോഴിക്കോട്ടെ രണ്ട് യുവതികൾ തീവണ്ടിക്ക് മുന്നിൽ ചാടി ആത്മഹത്യ ചെയ്തു. പക്ഷേ ഈ കേസ് 2005ൽ സബ് ജഡ്ജ് കേസ് തള്ളി. അജിതയുടെ ഒൻപതുവർഷം നീണ്ടുനിന്ന നിയമപോരാട്ടത്തിനൊടുവൊൽ 2006ൽ സുപ്രീം കോടതി തെളിവില്ല എന്ന കാരണത്താൽ കേസ് തള്ളിക്കളഞ്ഞു. ഇതോടെ എല്ലാം അവസാനിച്ചെന്നും കരുതി.\nഈ കേസിനെ ഏറ്റവും ശ്രദ്ധിക്കപ്പെട്ട ഒന്നാക്കിയത് കുഞ്ഞാലിക്കുട്ടിയുടെ രാജിയായിരുന്നു. 2004ഒക്ടോബർ 28ന് വൈകിട്ട് അഞ്ച് മണിക്കുള്ള ബുള്ളറ്റിനിലാണ് റജീനയുടെ വിവാദമായ വെളിപ്പെടുത്തലുകൾ ഇന്ത്യാവിഷൻ ചാനലിൽ വരുന്നത്. കോഴിക്കോട്ടെ റിപ്പോർട്ടർ എംപി ബഷീറാണ് വാർത്ത റിപ്പോർട്ട് ചെയ്തത്. ഏഷ്യാനെറ്റിന്റെ സ്റ്റുഡിയോയിൽ വച്ചാണ് റജീനയുടെ വെളിപ്പെടുത്തലുണ്ടായത്. റജീന സംസാരിച്ചുകൊണ്ടിരിക്കെ ആദ്യ കാസറ്റുമായി ബഷീർ ഇന്ത്യാവിഷൻ ഓഫീസിലേക്ക് പോയി. അപ്പോൾ ഇന്ത്യാവിഷനിൽ അഞ്ച് മണിയുടെ വാർത്ത തുടങ്ങാറായിരുന്നു. അങ്ങനെ റജീനയുടെ പതിനാല് മിനിറ്റ് നീളുന്ന വിവാദമായ വെളിപ്പെടുത്തൽ ഇന്ത്യാവിഷന്റെ അഞ്ച് മണിക്കുള്ള വാർത്തയിൽ വന്നു. വാർത്ത പുറത്ത് വന്നതോടെ കേരള രാഷ്ട്രീയത്തിൽ കോളിളക്കമുണ്ടായി.\nമുസ്ലിം ലീഗ് നേതാവ് എം.കെ മുനീർ ചെയർമാനായ ചാനലിലാണ് സ്വന്തം പാർട്ടി നേതാവിനെതിരെ വെളിപ്പെടുത്തൽ വന്നതെന്ന കാര്യവും ശ്രദ്ധേയമായിരുന്നു. പിന്നീട് പക്ഷെ ഇന്ത്യാവിഷൻ ചാനലിന് തന്നെ വാർത്ത അപ്രധാനമായി റിപ്പോർട്ട് ചെയ്യേണ്ടി വന്നു. സ്വന്തം സ്റ്റുഡിയോയിൽ നിന്ന് ചിത്രീകരിച്ചെങ്കിലും ഏഷ്യാനെറ്റിൽ റിപ്പോർട്ടേ വന്നില്ല. എന്നാൽ കേരളം ഇതിനകം തന്നെ പ്രശ്നം ഏറ്റെടുത്തിരുന്നു. ഇതിനകം പ്രതിപക്ഷ നേതാവ് വി എസ് അച്യുതാനന്ദനും ആർ.എ,സ്.പി നേതാവ് ടി.ജെ ചന്ദ്ര ചൂഡനും റജീനയുടെ വെളിപ്പെടുത്തൽ അന്വേഷിക്കണമെന്ന് ആവശ്യപ്പെട്ട് വാർ്ത്താ സമ്മേളനം നടത്തിക്കഴിഞ്ഞിരുന്നു. പിറ്റേന്ന് പത്രങ്ങളിലെല്ലാം വാർത്ത വന്നതോടെ ഇത് തമസ്‌കരിക്കാൻ കഴിയാത്ത സ്ഥിതി വന്നു. സംഭവം വിവാദമായതോടെ കുഞ്ഞാലിക്കുട്ടിക്ക് മന്ത്രി സ്ഥാനം രാജിവെക്കേണ്ടി വരികയും ചെയ്തു. മാദ്ധ്യമ പ്രവർത്തകരെ ഇതുമായി ബന്ധപ്പെട്ട വിവാദങ്ങൾക്കിടെ മുസ്ലിം ലീഗ് പ്രവർത്തകർ ആക്രമിച്ചതും ഏറെ വിവാദമുണ്ടാക്കി. ഈ വിവാദങ്ങളാണ് 2006ൽ വി എസ് അച്യുതാനന്ദനെ മുഖ്യമന്ത്രി പദത്തിലെത്തിച്ചതെന്ന് വിലിയുരുത്തുന്നവരും ഉണ്ട്. എന്നാൽ വിഎസിന് ആഭ്യന്തര വകുപ്പ് ലഭിക്കാത്തതിനാൽ വേണ്ടത്ര ഇടപെടൽ നടത്താനുമായില്ല.\nഅതിനിടെയാണ് റൗഫിന്റെ വെളിപ്പെടുത്തൽ എത്തിയത്. കുഞ്ഞാലിക്കുട്ടി ജഡ്ജിമാർക്കും ഇരകൾക്കും പണം നൽകി ഐസ്‌ക്രീം പാർലർ പെൺവാണിഭക്കേസ് അട്ടിമറിച്ചെന്ന വെളിപ്പെടുത്തലിനെ തുടർന്ന് പുതിയ കേസുമെടുത്തു. കുഞ്ഞാലിക്കുട്ടിയുടെ ഭാര്യാ സഹോദരീ ഭർത്താവായിരുന്നു റൗഫ്. റൗഫാണ്, കേസിൽ വിധി അനുകൂലമാക്കാൻ പണവും അധികാരവുമുപയോഗിച്ചുവെന്ന വിവരം പുറത്തുവിട്ടത്. ഇതിൽ താനും പങ്കാളിയാണെന്നും റൗഫ് വെളിപ്പെടുത്തിയിരുന്നു. 2011 ജനുവരി 28 ന് കോഴിക്കോട്ട് വാർത്താസമ്മേളനത്തിലായിരുന്നു ഞെട്ടിക്കുന്ന ഈ വെളിപ്പെടുത്തൽ. തുടർന്ന് അന്നത്തെ എൽഡിഎഫ് സർക്കാർ ഫെബ്രുവരി 28ന് എഡിജിപി വിൻസൻ എം പോൾ തലവനായി പ്രത്യേകാന്വേഷണസംഘം രൂപീകരിച്ചു. റൗഫിന്റെ വെളിപ്പെടുത്തലിനെ തുടർന്ന് കോഴിക്കോട് ടൗൺപൊലീസാണ് കേസ് രജിസ്റ്റർ ചെയ്തത്. നൂറിലേറെ സാക്ഷികളെ വിസ്തരിച്ചു. 150 ഓളം തെളിവുകളും രേഖകളും പരിശോധിച്ചു.\nപീഡനത്തിനിരയായ റജീന, റജുല, ബിന്ദു എന്നിവരെയും ചോദ്യംചെയ്തു. കുഞ്ഞാലിക്കുട്ടിയെ മൂന്നുതവണ ചോദ്യംചെയ്തു. ആരോപണവിധേയരായ ജസ്റ്റിസുമാരായ പി നാരായണക്കുറുപ്പ്, കെ തങ്കപ്പൻ എന്നിവരിൽനിന്നും തെളിവെടുത്തു. മാസങ്ങൾ നീണ്ട അന്വേഷണത്തിനൊടുവിൽ തെളിവില്ലെന്ന വാദവുമായി കേസ് ചവറ്റുകൊട്ടയിലിടാനുള്ള റിപ്പോർട്ടാണ് കോടതിക്ക് കൈമാറിയത്. ഐസ്‌ക്രീം പാർലർ പെൺവാണിഭ കേസ് അട്ടിമറിക്കാൻ സാക്ഷികളും ഇരകളുമായ യുവതികൾക്ക് പണം നൽകിയതായി പ്രത്യേകാന്വേഷണസംഘം. കേസ് അട്ടിമറിച്ച കോടതിവിധി കോടതിക്ക് പുറത്തുനിന്നാണ് എഴുതിയതെന്നും അന്വേഷണസംഘം കോഴിക്കോട് ഒന്നാംക്ലാസ് മജിസ്ട്രേറ്റ് കോടതിയിൽ സമർപ്പിച്ച റിപ്പോർട്ടിൽ പറയുന്നു. കേസ് അട്ടിമറിച്ചതിൽ അഴിമതിയുണ്ടെങ്കിലും അതിന് തെളിവില്ലെന്ന വിചിത്രമായ വാദവും റിപ്പോർട്ടിലുണ്ട്. തെളിവില്ലാത്തതിനാൽ അന്വേഷണം അവസാനിപ്പിക്കുകയാണെന്നും എഴുതിത്ത്ത്ത്തള്ളണമെന്നുമാണ് റിപ്പോർട്ട്.\nപീഡനത്തിനിരയായ റജീന, റജുല, റോസലിൻ, ബിന്ദു എന്നിവർക്കെല്ലാം ലക്ഷങ്ങൾ ലഭിച്ചു. ചേളാരി സ്വദേശി ഷെരീഫും റൗഫും ചേർന്നാണ് പണം നൽകിയത്. റജീനക്ക് ലക്ഷങ്ങളുടെ സ്വത്തും വാഹനവുമുണ്ട്. ഇത് എങ്ങനെ കിട്ടിയെന്ന് കണ്ടെത്താനായില്ല. പണം നൽകിയതിന് രേഖാപരമായ തെളിവുമില്ല. എവിടെവച്ച് പണംനൽകിയെന്നതിനും തെളിവില്ലെന്നാണ് പൊലീസ് പറയുന്നത്. കേസ് ഒതുക്കാൻ പി ശശിയെ സമീപിച്ചെന്ന വാർത്ത ചോദ്യംചെയ്യലിൽ പി കെ കുഞ്ഞാലിക്കുട്ടി നിഷേധിച്ചു. കോടതിക്ക് പുറത്താണ് ഐസ്‌ക്രീം കേസിന്റെ വിധി എഴുതിയെന്നതിന് സൂചനയുണ്ടെന്നാണ് റിപ്പോർട്ടിലെ മറ്റൊരു പരാമർശം. എറണാകുളത്തെ ഹോട്ടലിലായിരുന്നു വിധി തയ്യാറാക്കിയത്. വിധിയിൽ വെട്ടുംതിരുത്തും കണ്ടെത്തി.\nഎന്നാൽ വിധി തയ്യാറാക്കി തിരുത്ത് വരുത്തിയെന്ന ആരോപണത്തിന് വിധേയനായ അഡ്വ. അനിൽ തോമസ് കൈപ്പട പരിശോധനക്ക് വിസമ്മതിച്ചെന്ന നിസ്സഹായതയാണ് പൊലീസ് പ്രകടിപ്പിച്ചത്. ജസ്റ്റിസുമാരായ കെ നാരായണക്കുറുപ്പ്, കെ തങ്കപ്പൻ എന്നിവർക്ക് കോഴ നൽകിയെന്നതിനും തെളിവില്ലെന്നാണ് റിപ്പോർട്ടിലുള്ളത്. കോഴിക്കോട് ചാലപ്പുറത്ത് വാടകക്കെടുത്ത വീട്ടിൽ പീഡനത്തിനിരയായ പെൺകുട്ടികളെ താമസിപ്പിച്ച് സാക്ഷിമൊഴി പഠിപ്പിച്ചതായും കണ്ടെത്തി. അഡ്വ. സി എം രാജനാണ് സാക്ഷികളെ മൊഴി പഠിപ്പിച്ചത്. എന്നാൽ ഈ വീട്ടിൽ കുഞ്ഞാലിക്കുട്ടി വന്നതിന് തെളിവില്ലെന്നും റിപ്പോർട്ടിലുണ്ട്. എന്നാൽ ഇതെല്ലാം കണ്ടെത്തിയ പൊലീസ് കേസെടുക്കാനും തുടരന്വേഷണത്തിനും തെളിവില്ലെന്ന വിചിത്രവാദമാണ് ഉയർത്തിയിരിക്കുന്നത്.\n2005ൽ കേരള ഹൈക്കോടതിയിൽ കേസിലെ വാദം കേൾക്കുകയായിരുന്ന ജസ്റ്റിസ് ടി.കെ. തങ്കപ്പൻ, ജസ്റ്റിസ് കെ. നാരായണ കുറുപ്പ് എന്നിവർക്ക് അനുകൂലവിധിക്കായി 30 ലക്ഷം രൂപ കൈക്കൂലി കൊടുത്തു എന്നായിരുന്നു റൗഫിന്റെ വെളിപ്പെടുത്തലുകളിലൊന്ന്. കേസിലെ പ്രധാന സാക്ഷികൾക്കും പണം കൊടുത്ത് അവരുടെ മൊഴി മാറ്റാൻ പ്രേരിപ്പിച്ചു എന്നും റൗഫ് ആരോപിക്കുകയുണ്ടായി. ടി.കെ. തങ്കപ്പന് ഇരുപത്തഞ്ച് ലക്ഷം രൂപ കൊടുത്തിരുന്നുവെന്നായിരുന്നു റൗഫിന്റെ ഒരു ആരോപണം. ഇദ്ദേഹം കേസ് ഒരു സബ് ജഡ്ജിക്ക് മാറ്റിക്കൊടുക്കുകയുണ്ടായി. കെ. നാരായണക്കുറുപ്പ് 2007ൽ ഈ കേസ് സിബിഐ. അന്വേഷണത്തിന് വിടണം എന്ന ആവശ്യം തള്ളുകയുണ്ടായി. ഇദ്ദേഹത്തിന് മരുമകനായ സണ്ണി വഴി അഞ്ച് ലക്ഷം രൂപ നൽകിയിരുന്നു എന്നാണ് റൗഫ് അവകാശപ്പെട്ടത്. അഡ്വക്കേറ്റ് ജനറൽ എം.കെ ദാമോദരന് 32.5 ലക്ഷം രൂപ നൽകി എന്നും റൗഫ് അവകാശപ്പെട്ടു. കേസന്വേഷിക്കുന്ന ഉദ്യോഗസ്ഥർക്കുമുന്നിൽ ജസ്റ്റിസ് ടി.കെ. തങ്കപ്പനും ജസ്റ്റിസ് കെ. നാരായണക്കുറുപ്പും ധ4പ അഡ്വക്കേറ്റ് എം.കെ. ദാമോദരനും ആരോപണങ്ങൾ നിഷേധിക്കുകയുണ്ടായി. ഇതിനെല്ലാം പുറമേ ഐസ്‌ക്രീം പാർലർ കേസുമായി ബന്ധമുണ്ടെന്ന് കരുതുന്ന രണ്ട് പെൺകുട്ടികൾ ആത്മഹത്യ ചെയ്യാനുണ്ടായ കാരണത്തെപ്പറ്റിയുള്ള അന്വേഷണത്തിന്റെ റിപ്പോർട്ട് കോടതി തള്ളിക്കളയുകയുണ്ടായി. ഇതും വിവാദം സൃഷ്ടിച്ചു.\nഐസ്‌ക്രീം കേസിലെ ഇരകളുടെ മൊഴിമാറ്റാണ് പലപ്പോഴും കേസിനെ അട്ടിമറിച്ചത്. റെജീനയുടെ മൊഴി കോടതിക്ക് അംഗീകരിക്കാൻ പറ്റാത്ത സാഹചര്യവും ഉണ്ടായി. ഇതിനിടെയാണ് റൗഫ് വെളിപ്പെടുത്തലുമായി എത്തുന്നതും അത് വി എസ് അച്യൂതാനന്ദൻ ഏറ്റുപിടിക്കുന്നതും. ഇതിൽ സുപ്രീംകോടതി വരെ പോയി സിബിഐ അന്വേഷണത്തിന് വി എസ് സമ്മർദ്ദം ചെലുത്തി. അത് നടന്നില്ല. എന്ന് കരുതി കേസ് അവസാനിക്കുന്നതുമില്ല. കേസിൽ തെളിവില്ലെന്ന കണ്ടെത്തൽ കോടതിയുടെ പരിഗണനയിലാണ്. വിചാരണ കോടതിയിൽ വിഎസിന്റെ വാദം കേൾക്കാം. ഇത് തള്ളിയാൽ ഈ കേസിൽ വിഎസിന് വീണ്ടും ഹൈക്കോടതിയെ സമീപിക്കാം. അതിന് ശേഷം മേൽകോടതിയിൽ വീണ്ടുമെത്താം. നടപടിക്രമങ്ങൾ ഇത്രയും പൂർത്തിയായാൽ മാത്രമേ ഐസ് ക്രീം കേസ് എന്നന്നേക്കുമായി അവസാനിച്ചൂവെന്ന് വിധിയെഴുതാൻ കഴിയൂ.\nപി കെ കുഞ്ഞാലിക്കുട്ടിയുടെ കളി വീണ്ടും കേരള രാഷ്ട്രീയം നോക്കി\nപി കെ കുഞ്ഞാലിക്കുട്ടിക്കെതിരെ രൂക്ഷ വിമർശനവുമായി കോടിയേരി ബാലകൃഷ്ണൻ\nലീഗ് രാഷ്ട്രീയത്തിൽ പുതിയ പോർമുഖം തുറക്കുന്നു\nയൂത്ത് ലീഗിന്റെ ബ്ലാക്ക് വാൾ തകർത്തത് ആര്?\nഉള്ളിൽ നിന്ന് എതിർത്ത് ഇല്ലാതാക്കാൻ കഴിയണം കുഞ്ഞാലിക്കുട്ടി


വൈറലായി സ്‌കൂള് വിദ്യാര്‍ത്ഥിനിയുടെ രാജിക്കത്ത് - Oneindia Malayalam\nPublished : June 26, 2019, 05:56\nഞാന് പറയുന്നത് ആരും കേള്‍ക്കുന്നില്ല. അതുകാരണം ഞാന് ലീഡര് സ്ഥാനത്ത് നിന്ന് രാജി വയ്ക്കാന് തീരുമാനിച്ചിരിക്കുകയാണ്. ഇതിപ്പോ ആരാ പറഞ്ഞേന്ന് ആയിരിക്കും അല്ലേ. നമ്മുടെ രാഷ്ട്രീയ നേതാക്കള് ഇടക്കിടെ പേടിപ്പിക്കാന് പറയുന്ന പോലെ പൊള്ള രാജിയല്ല. സംഗതി അല്‍പ്പം സീരിയസാണ്. സ്‌കൂളില് ടീച്ചര് വളരെ ഉത്തരവാദിത്തത്തോടെ ഏല്‍പ്പിച്ച ജോലി നേരേ ചൊവ്വെ ചെയ്യാന് സാധിക്കാത്തതില് മനം നൊന്ത് ഒരു സ്‌കൂള് വിദ്യാര്‍ത്ഥിനി എഴുതിയതാണ് ഈ കത്ത്. ക്ലാസ് ലീഡര് പറയുന്നത് മറ്റുള്ള കുട്ടികള് അനുസരിക്കേണ്ടതല്ലേ. അല്ലാ അതല്ലേ അതിന്റെ ഒരു രീതി\nstudent രാജി school teacher viral video


അനില് കപൂര് ഷക്കീറയ്ക്ക് പിന്നാലെ | Anil Kapoor, Shakira, Singer, Actor, ഷക്കീറ, അനില് കപൂര്, ഗായിക, ബോളിവുഡ്, നടന് - Malayalam Filmibeat\n» അനില് കപൂര് ഷക്കീറയ്ക്ക് പിന്നാലെ\nPublished: Saturday, October 2, 2010, 15:29 [IST]\nബോളിവുഡ് താരം അനില് കപൂര് പോപ് ഗായിക ഷക്കീറയുടെ പുറകേയാണിപ്പോള്, തെറ്റിദ്ധരിക്കരുത്, തന്റെ പുതിയ ചിത്രത്തില് ഷക്കീറയുടെ സാന്നിധ്യമുറപ്പിക്കുകയെന്നതാണ് അനിലിന്റെ ലക്ഷ്യം.\nതന്റെ ചിത്രത്തില് എന്തുതന്നെയായാലും ഷക്കീറയെ അഭിനയിപ്പിക്കണമെന്ന വാശിയിലാണ് അനില്. ചിത്രത്തിലെയൊരു ഗാനരംഗത്തിലേക്കാണ് ഷക്കീറയെ പരിഗണിക്കുന്നത്.\nഗാനരംഗത്തില് ഷക്കീറഅഭിനയിച്ചാലെ പൂര്‍ണതവരൂ എന്ന ഉറച്ച നിലപാടിലാണ് അനില്. സുസ്മിത സെന്, അക്ഷയ് ഖന്ന, കങ്കണ റാവത്ത്, സഞ്ജയ് ദത്ത്, ബിപാഷ ബസു തുടങ്ങിയ വമ്പന് താരനിരയാണ് ചിത്രത്തില്ലുള്ളത്. നോ പ്രോബ്ലം എന്നാണ് ചിത്രത്തിന് പേരിട്ടിരിക്കുന്നത്.\nഅനിവും ചിത്രത്തില് അഭിനയിക്കുന്നുണ്ട്. ലോകകപ്പ് ഫുട്‌ബോള് ഗാനാമായ വക്കാ വക്കയിലൂടെ ഇന്ത്യന്‍മനസ്സുകളെ കീഴടക്കിയ ഷക്കീറയുടെ സാന്നിധ്യം ബോക്‌സോഫീസിലും പ്രതിഫലിക്കുമെന്നാണ് അനിലിന്റെ കണക്കുകൂട്ടല്.\nവക്കാ വക്കായുടെ പ്രശസ്തി ചിത്രത്തിന് അനുകൂലമാവുമെന്നും അനില് കരുതുന്നു. ചിത്രത്തെക്കുറിച്ച് കൂടുതല് വിവരങ്ങള് പുറത്തുവിട്ടിട്ടില്ല. ഇതിന് മുമ്പ് ഒരു ഹിന്ദിച്ചിത്രത്തില് കാളിയുടെ വേഷത്തില് ഷക്കീറ അഭിനയിക്കുന്നതായി വാര്‍ത്തകളുണ്ടായിരുന്നു .\nRead more about: actor anil kapoor അനില് കപൂര് ഗായിക നടന് ഷക്കീറ shakira singer\nStory first published: Saturday, October 2, 2010, 15:29 [IST]


RSS നേതാവുമായി പ്രണയവിവാഹം; CPM പഞ്ചായത്തംഗം സ്ഥാനം രാജിവെച്ചു| cpm member of kozhikode thikkodi grama panchayat resigns after marrying rss leader – News18 Malayalam\nRSS നേതാവുമായി പ്രണയവിവാഹം; CPM പഞ്ചായത്തംഗം സ്ഥാനം രാജിവെച്ചു\nകഴിഞ്ഞദിവസമാണ് കണ്ണൂര് ഇരിട്ടിയിലെ ആര്‍എസ്എസ് ശാഖ മുന് മുഖ്യശിക്ഷകായ യുവാവും ശ്രീലക്ഷ്മിയും വിവാഹിതരായത്.\nLast Updated : February 24, 2022, 18:01 IST\nകോഴിക്കോട്: ആര്‍എസ്എസ് നേതാവിനെ (RSS leader) വിവാഹം ചെയ്തതിന് പിന്നാലെ സിപിഎം (cpm) പഞ്ചായത്ത് അംഗം (Panchayat member) സ്ഥാനം രാജിവെച്ചു. കോഴിക്കോട് (kozhikode) തിക്കോടി (Thikkodi) പഞ്ചായത്തിലെ അഞ്ചാം വാര്‍ഡായ പള്ളിക്കര സൗത്തിലെ ജനപ്രതിനിധി ശ്രീലക്ഷ്മി കൃഷ്ണയാണ് വിവാഹത്തിന് പിന്നാലെ മെമ്പര് സ്ഥാനം രാജിവെച്ചത്.\nകഴിഞ്ഞദിവസമാണ് കണ്ണൂര് ഇരിട്ടിയിലെ ആര്‍എസ്എസ് ശാഖ മുന് മുഖ്യശിക്ഷകായ യുവാവും ശ്രീലക്ഷ്മിയും വിവാഹിതരായത്. യുവതിയെ കാണാതായതിനെ തുടര്‍ന്ന് കഴിഞ്ഞ ദിവസം വീട്ടുകാര് പൊലീസില് പരാതി നല്‍കിയിരുന്നു. തുടര്‍ന്ന് ഇരുവരും പയ്യോളി പൊലീസ് സ്റ്റേഷനില് ഹാജരായി. ഇതിനുപിന്നാലെയാണ് തിക്കോടി പഞ്ചായത്ത് ഓഫീസിലെത്തി സെക്രട്ടറിക്ക് ശ്രീലക്ഷ്മി രാജി സമര്‍പ്പിച്ചത്.\n2020 ലെ തദ്ദേശ തെരഞ്ഞെടുപ്പില് 526 വോട്ടിന്റെ ഭൂരിപക്ഷത്തിനാണ് ശ്രീലക്ഷ്മി അഞ്ചാം വാര്‍ഡായ പള്ളിക്കര സൗത്തില് നിന്ന് തെരഞ്ഞെടുക്കപ്പെട്ടത്. കഴിഞ്ഞദിവസം ഇവര് രാജി സമര്‍പ്പിച്ചതോടെ പള്ളിക്കര സൗത്തില് ഉപതെരഞ്ഞെടുപ്പിനും കളമൊരുങ്ങി. എന്നാൽ ശ്രീലക്ഷ്മിയുടെ രാജി ഭരണകക്ഷിയായ എൽഡിഎഫിന് ഭീഷണിയാകില്ല. തിക്കോടി പഞ്ചായത്തില് എല്‍ഡിഎഫിന് പത്തും യുഡിഎഫിന് ഏഴും സീറ്റുകളാണുള്ളത്.\nകെ വി തോമസിന്റെ വീട്ടിൽ താമര വിരിഞ്ഞു; മാഷിന് കുറച്ചു നാളായി താമരയോട് ഇഷ്ടം കൂടുതലാണെന്ന് പ്രവർത്തകർ\nമുൻ കേന്ദ്രമന്ത്രിയും കോൺഗ്രസ് നേതാവുമായ പ്രൊഫസർ കെ വി തോമസിന്റെ വീട്ടിലെ താമര വൈറലായി. തന്റെ വീട്ടിലെ കുളത്തിൽ വിരിഞ്ഞ താമരയെ ഫേസ്ബുക്കിലൂടെ പരിചയപ്പെടുത്തിയതോടെ അതിന് രാഷ്ട്രീയ അർത്ഥങ്ങളുമായി കമന്റുകളും നിറഞ്ഞു.\n'ഞങ്ങളുടെ താമര കുളത്തിൽ വിരിഞ്ഞ മനോഹരമായ പുതിയ താമര'. മഴവെള്ളസംഭരണിയാണ് താമരക്കുളമായി മാറിയതെന്നും എവിടെ നിന്നാണ് ഇതിന്റെ വിത്ത് ലഭിച്ചതെന്നുമുള്ള ചെറിയ കുറിപ്പ് മാത്രമാണ് ഫേസ്ബുക്കിൽ ഉള്ളത്. എന്നാൽ പോസ്റ്റ് വന്ന നിമിഷങ്ങൾക്കകം തന്നെ അതിലെ രാഷ്ട്രീയ അർത്ഥങ്ങൾ കണ്ടുപിടിച്ച് പലരും ഏറ്റു പിടിക്കാൻ തുടങ്ങി. മാഷിന് കുറച്ചു നാളായി താമരയോട് ഇഷ്ടം കൂടുതലാണെന്ന് ചില പാർട്ടി പ്രവർത്തകർ തന്നെ അടിയിൽ കുറിക്കുന്നുണ്ട്. ചിലരാകട്ടെ ബി ജെ പിയുടെ പതാക തന്നെ പോസ്റ്റ് ചെയ്തത് സ്വാഗതം ചെയ്യുന്നു. ഇത്രയും നാൾ വളർത്തിയ പാർട്ടിയെ കെ വി തോമസ് കൈവിടുന്നു എന്ന വിമർശനമാണ് ചിലർ നടത്തുന്നത്. അങ്ങനെ വീട്ടിൽ വിരിഞ്ഞ താമര ഇപ്പോൾ രാഷ്ട്രീയ കമൻറുകൾ കൊണ്ട് വൈറലായിരിക്കുകയാണ്.\nകഴിഞ്ഞ കുറെനാളുകളായി കെ വി തോമസ് ബി ജെ പി യിലേക്ക് അടുക്കുന്നു എന്ന സൂചനകൾ പുറത്ത് വന്നിരുന്നു. എന്നാൽ അദ്ദേഹം തന്നെ അത് തള്ളിക്കളയുകയും ചെയ്തിരുന്നു. കഴിഞ്ഞ തെരഞ്ഞെടുപ്പ് കാലത്ത് കോൺഗ്രസ് വിട്ട് സി പി എമ്മിലേക്ക് എത്തുന്നു എന്നതായിരുന്നു ചിലർ പ്രചരിപ്പിച്ചിരുന്നത്. ഇതിനായി ചർച്ചകൾ നടന്നുവെന്നു പോലും വാർത്തകളുണ്ടായിരുന്നു.\nഇതിനിടയിലാണ് ആണ് ഇപ്പോൾ താമരയുടെ ചിത്രവുമായി സമൂഹ മാധ്യമങ്ങളിൽ നിറഞ്ഞാടുന്നത് . പോസ്റ്റിന് രാഷ്ട്രീയ നിറം കൊടുത്ത കമൻറുകൾ കുമിഞ്ഞ് കൂടുന്നുണ്ടെങ്കിലും ഇതിനോട് പ്രതികരിക്കാൻ കെ വി തോമസ് തയ്യാറായിട്ടില്ല.\nFirst published: February 24, 2022, 18:01 IST


വരും തെരഞ്ഞെടുപ്പ് ഹരിതചട്ടം പാലിച്ച്; പ്ലാസ്റ്റിക് ഫ്‌ളക്‌സുകളില്ല, ഡിസ്പോസിബിള് വസ്തുക്കളുമില്ല, അലങ്കാരങ്ങള്‍ക്കും തോരണങ്ങള്‍ക്കും പ്രകൃതി സൗഹൃദ വസ്തുക്കള് | KasargodVartha: Kasaragod News paper Live, Kannur, Mangalore, Malabar\nHome » election » kasaragod » Kerala » news » Plastic » Trending » കേരള വാര്‍ത്ത » വരും തെരഞ്ഞെടുപ്പ് ഹരിതചട്ടം പാലിച്ച്; പ്ലാസ്റ്റിക് ഫ്‌ളക്‌സുകളില്ല, ഡിസ്പോസിബിള് വസ്തുക്കളുമില്ല, അലങ്കാരങ്ങള്‍ക്കും തോരണങ്ങള്‍ക്കും പ്രകൃതി സൗഹൃദ വസ്തുക്കള്\nവരും തെരഞ്ഞെടുപ്പ് ഹരിതചട്ടം പാലിച്ച്; പ്ലാസ്റ്റിക് ഫ്‌ളക്‌സുകളില്ല, ഡിസ്പോസിബിള് വസ്തുക്കളുമില്ല, അലങ്കാരങ്ങള്‍ക്കും തോരണങ്ങള്‍ക്കും പ്രകൃതി സൗഹൃദ വസ്തുക്കള്\nKasargodvartha Thursday, March 14, 20190No comments\nകാസര്‍കോട്: (www.kasargodvartha.com 14.03.2019) ജില്ലാ കളക്ടറുടെ അധ്യക്ഷതയില് നടന്ന രാഷ്ട്രീയ പാര്‍ട്ടി പ്രതിനിധികളുടെയും ഉദ്യോഗസ്ഥരുടെയും യോഗത്തില് ലോക്സഭ തെരെഞ്ഞെടുപ്പില് പൂര്‍ണമായും ഹരിതചട്ടം പാലിക്കാന് തീരുമാനിച്ചു. ഹൈക്കോടതി വിധിയുടെ പശ്ചാത്തലത്തില് ഫ്ളക്സ് ബോര്‍ഡുകള്‍ക്ക് നേരത്തെ തന്നെ നിരോധനം ഏര്‍പ്പെടുത്തിയിട്ടുണ്ട്. ഇതോടൊപ്പം ജില്ലയിലെ പോളിംഗ് ബൂത്തുകളില് അടക്കം ഹരിതചട്ടം പാലിക്കും.\nകുടിവെളള കിയോസ്‌കുകള്, തുണി ബാനര്, പേപ്പര് പോസ്റ്റര്, പേപ്പര് പേന, പെന്‍സില്, പേപ്പര് ഐഡി കാര്‍ഡുകള് തുടങ്ങിയ പ്രകൃതി സൗഹൃദ മാര്‍ഗ്ഗങ്ങള് സ്വീകരിക്കും. ഡിസ്പോസിബിള് വസ്തുക്കള് പൂര്‍ണ്ണമായി ഒഴിവാക്കി ഭക്ഷണത്തിന് വാഴയിലയും കഴുകി ഉപയോഗിക്കാവുന്ന സ്റ്റീല് പാത്രങ്ങളും ഗ്ലാസ്സുകളും ഉപയോഗിക്കാം. പ്രചാരണത്തിന്റെ ഭാഗമായി അലങ്കാരങ്ങള്‍ക്കും തോരണങ്ങള്‍ക്കും പ്രകൃതി സൗഹൃദ വസ്തുക്കള് ഉപയോഗിക്കാനും തീരുമാനിച്ചു.\nKeywords: Kasaragod, Kerala, news, Plastic, election, Trending, Green protocol in election 2019\nTopics: election kasaragod Kerala news Plastic Trending കേരള വാര്‍ത്ത


Aksharam Online ശാസ്ത്ര യുക്തിയും ഫാസിസവും | Dr.Mubarack Sani TP\nഏറ്റവും അവസാനത്തെ സംഘ പരിവാര് തമാശയാണ് മധ്യപ്രദേശില് നിന്നും കേള്‍ക്കുന്നത്. അവിടെ സര്‍ക്കാര് ആശുപത്രികളില് ജ്യോതിഷികളെ നിയമിക്കാന് തീരുമാനിച്ചിരിക്കുന്നു. ഡോക്ടര്‍മാര്‍ക്ക് വലിയ സഹായമാണിത് നല്‍കാന് പോകുന്നത്. കാരണം ആധുനിക വൈദ്യ ശാസ്ത്രം വളരെ സങ്കീര്‍ണ്ണമാണ്. ഒട്ടേറെ അനിശ്ചിതാവസ്ഥകളെ അതിനു അഭിമുഖീകരിക്കേണ്ടതുണ്ട്. ഏറ്റവും മിടുക്കന്മാരും മിടുക്കികളുമായ വിദ്യാര്‍ഥികളെ തെരെഞ്ഞെടുത്ത് അതി കഠിനമായ പഠന-പരീക്ഷാ പ്രക്രിയകള്‍ക്ക് വിധേയമാക്കി നിര്‍മ്മിക്കപ്പെടുന്ന ഡോക്ടര്‍മാര് പരിചയ സമ്പന്നരായ സീനിയര് ഡോക്ടര്‍മാരുടെ കീഴില് വര്‍ഷങ്ങളോളം പരിശീലനംകൂടി നടത്തിയാണ് ചികില്‍സക്കെത്തുന്നത്. അവര്‍ക്ക് സഹായത്തിനു എക്‌സ്-റേയ്, ഇസിജി, എം.ആര്.ഐ, തുടങ്ങിയവയും അനവധി ലാബ്‌ടെസ്റ്റുകളും ഒക്കെ ഉണ്ടെങ്കിലും രോഗ നിര്‍ണ്ണയവും ചികില്‍സയും അത്ര എളുപ്പമല്ല എന്നു വിദഗ്ദ ഡോക്ടര്‍മാര് തന്നെ പറയുന്നു. എന്തെങ്കിലും പിഴവു പറ്റിയാല് ഡോക്ടറെ കൈയ്യേറ്റം ചെയ്യാനും ആശുപത്രി തല്ലിപ്പൊളിക്കാനും ജനം തയ്യാറായി എന്നുംവരും. കൂടാതെ കേസ്, വിചാരണ നഷ്ടപരിഹാരം, തൊഴില് നഷ്ടം എല്ലാം സംഭവിക്കാം. അതുകൊണ്ടു തന്നെ ഓരോ രോഗിയുടേയും പരിശോധന, രോഗനിര്‍ണ്ണയം, ടെസ്റ്റുകള്, ആശുപത്രി അഡ്മിഷന്, സര്‍ജറി, ഡിസ്ചാര്‍ജ്, ഫോളോ-അപ് തുടങ്ങിയവയെല്ലാം ഡോക്ടര്‍മാര്‍ക്ക് വലിയ മാനസിക പിരിമുറുക്കമാണ് നല്‍കുന്നത്. ഇനി അതിന്റെ ആവശ്യമില്ല. രോഗം മുജ്ജന്മ പാപങ്ങളുടെ ഫലമാണെന്നും ഗ്രഹനില ഗണിച്ച് രോഗത്തിന്റെ കാഠിന്യം, ചികില്‍സ തുടങ്ങേണ്ട സമയം, ഐ.സി.യുവില് പ്രവേശിപ്പിക്കേണ്ട സമയം, സര്‍ജറിയുടെ മുഹൂര്‍ത്തം, ചികില്‍സ കാലാവധി തുടങ്ങിയവ മാത്രമല്ല ചികില്‍സിച്ചിട്ടു കാര്യമുണ്ടോ? ആയുസു ബാക്കിയുണ്ടോ? ഫല-പ്രാപ്ത്തിക്കായി എന്തൊക്കെ വഴിപാടുകളും, പൂജകളും, ഹോമങ്ങളുമാണ് നടത്തേണ്ടത് എന്നല്ലൊം ‘ജോതിഷ വിഭാഗം’ വിദഗ്ദന്മാര് നിര്‍ദ്ദേശിക്കും. സാധാരണ ഡോക്ടര്‍മാര്‍ക്ക് രോഗികളെ ജോതിഷ വിഭാഗത്തിനു റഫര് ചെയ്യുകയും, അവര് ഗണിച്ചു നല്‍കുന്ന മുഹൂര്‍ത്തമനുസരിച്ചു കാര്യങ്ങള് പൂര്‍ത്തിയാക്കുകയും ചെയ്താല് മാത്രം മതിയാകും. വിധിയുണ്ടെങ്കില് രോഗി തീര്‍ച്ചയായും രക്ഷപ്പെടും!. ഒരു ‘പരാതിയും കേള്‍ക്കേണ്ട ഒരു മറുപടിയും പറയേണ്ട’-ഇതില്പരം സന്തോഷം ഡോക്ടര്‍മാര്‍ക്ക് വേറെയെവിടെ ലഭിക്കും?\nഇതു തമാശയല്ല. മധ്യപ്രദേശ് സര്‍ക്കാര് വളരെ ഗൗരവമായിതന്നെയാണ് കാര്യങ്ങള് മുന്നോട്ടു നീക്കുന്നത്. ‘മഹര്‍ഷി പതജ്ഞലി സാന്‍സ്‌ക്രിറ്റ് സന്‍സ്ഥാന്’ (എം.പി.എസ്.എസ്) എന്ന യോഗ-സംസ്‌കൃത-പ്രോല്‍സാഹന ഏജന്‍സി നല്‍കുന്ന യോഗ്യത സര്‍ട്ടിഫിക്കറ്റുള്ളവരെയാണത്രെ ആശുപത്രികളില് നിയമിക്കാന് പോകുന്നത്. മുഖലക്ഷണം, കൈനോട്ടം , വാസ്തു തുടങ്ങിയ വിശേഷ മേഖലകളിലെ വിദഗ്ദന്മാരുടെ സേവനവും ഉറപ്പുവരുത്തുമെന്നും പ്രഖ്യാപിച്ചിരിക്കുന്നു.! ബി.ജെ.പി എം.പി രമേഷ് പോഖിയാല് നിഷാങ്കിന്റെ അഭിപ്രയത്തില് ജ്യോതിഷം ഏറ്റവും മുില് നടക്കുന്ന ആധുനിക ശാസ്ത്ര ശാഖയാണ്. മാനുഷിക -വിഭവ ശേഷി മന്ത്രി സ്മൃതി ഇറാനി പറയുത് വിദ്യാഭ്യാസവും പാരമ്പര്യവും തുല്യനിലയില് പരിഗണിക്കണെമന്നാണ്. ഐ.ഐ.ടി വിദ്യാര്‍ഥികള് മാംസ ഭക്ഷണം ഉപേക്ഷിച്ചു ഹോസ്റ്റലുകളില് പച്ചക്കറി മാത്രം കഴിച്ചാല് മതിയെന്നു നിര്‍ദ്ദേശിച്ചതും അതുകൊണ്ടു മാത്രമാണ്.\nപുരാതനകാലത്ത് ഭാരതത്തില് പ്ലാസ്റ്റിക് സര്‍ജറി വളരെ അഭിവൃദ്ധി പ്രാപിച്ചിരുന്നു എന്നുള്ളതിന്റെ തെളിവാണത്രേ ആനത്തലയുള്ള ഗണേശ ഭഗവാന്. കണ്ണു്, വൃക്ക, തുടങ്ങി ഹൃദയം വരെ മാറ്റിവെക്കാനുള്ള സങ്കേതിക വിദ്യ ആധുനിക വൈദ്യശാസ്ത്രം സ്വായത്തമാക്കിയിട്ടുണ്ട്. ഒരു മനുഷ്യന്റെ ശരീരത്തിലേക്ക് അനുയോജ്യനായ മറ്റൊരു മനുഷ്യന്റെ അവയവമാണ് മാറ്റിവെക്കുന്നത്. മൃഗങ്ങളുടെ ശരീര ഭാഗങ്ങള് മനുഷ്യരില് പിടിപ്പിക്കുന്ന വിദ്യ ആധുനിക ശാസ്ത്രത്തിനും ഇതുവരെ അറിയില്ല. അതു പക്ഷേ പുരാതന ഭാരതത്തില് ഉണ്ടായിരുന്നു എന്നു പറയുന്നത് സക്ഷാല് ഇന്ത്യന് പ്രധാനമന്ത്രി നരേന്ദ്രമോഡി ത.െ മുംബയില് നടന്ന ഡോക്ടര്‍മാരുടെ യോഗത്തില് ഇക്കാര്യം മോഡി വിശദീകരിച്ചു. ഗര്‍ഭപാത്രത്തിനു പുറത്തുള്ള കര്‍ണ്ണന്റെ ജനനവും (ഐ.വി.എഫ്) ഒരു ഭ്രൂണം 101 നെയ് ഭരണിയിലാക്കി പാണ്ഡവരെ ജനിപ്പിച്ച വ്യാസ മുനിയുടെ കഴിവും പണ്ടുകാലത്തേ ടെസ്റ്റ്ട്യൂബ് ശിശു ജനനമുള്‍പ്പെടെയുള്ള സങ്കേതികവിദ്യ നിലവിലുണ്ടായിരുന്നു എതിനു തെളിവാണത്രേ!\nഗംഗാ നദി ഉത്ഭവിക്കുന്നത് ഗംഗോത്രിയില് ഗോമുഖത്തു നിന്നാണെന്നതിനു തെളിവുകളുണ്ട്. എന്നാല് ഉമാഭാരതി കേന്ദ്ര മന്ത്രിയായപ്പോള് ഗംഗ ഉത്ഭവിക്കുത് മാനസരോവറില് നിന്നാണോ എന്നു ഗവേഷണം നടത്തണമെന്നു നാഷണല് ഇന്‍സ്റ്റിറ്റ്യൂട്ട് ഓഫ് ഹൈഡ്രോളജിയോട് ആവശ്യപ്പെട്ടു . ഗംഗ ശിവന്റെ ജഡയില് നിന്നും ഉത്ഭവിച്ചു തുടങ്ങിയ പുരാണ കഥകളില് എന്തു പറഞ്ഞാലും ഗോമുഖത്തു നിന്നും 100 കിലോമീറ്റര് അകലെയുള്ള മാനസരോവരില് നിന്നും ഉത്ഭവിക്കാന് സാദ്ധ്യതയില്ല എന്നു പകല് പോലെ വ്യക്തമാണെങ്കിലും നികുതിപ്പണം ചെലവഴിച്ചു പരിശോധനയും ഗവേഷണവും നടക്കുന്നു. മന്ത്രി ആവശ്യപ്പെട്ടാല് നടത്താതിരിക്കാനാവുമോ?.\nരാമന് ജനിച്ചത് കൃത്യം ബി.സി. 5114 ജനുവരി മാസം 10-തിയ്യതിയാണന്നും ലോകത്തിലാദ്യമായി നൂക്ലിയര് ടെസ്റ്റ് നടത്തിയത് കണാദ മഹര്‍ഷിയാണന്നും പാര്‍ലമെന്റില് പറയാന് സംഘി-എം.പി മാര്‍ക്ക് ഒരു സംശയവും ഉണ്ടായിരുന്നില്ല. വേദിക്-ശാസ്ത്രത്തിനും പശു ഗവേഷണത്തിനും പ്രാധാന്യം കൊടുക്കുമെന്നു ആയുഷ് വകുപ്പ് മന്ത്രി പാദ് യാഡൊ നായിക്ക് പ്രഖ്യാപിച്ചിട്ടുണ്ട്. ഐ.ഐ.ടികളിലുള്ളവര് ഹിന്ദുവിരുദ്ധരും ദേശദ്രോഹികളുമാണ്, മോഡേൺ മെഡിസിന് ഡോക്ടര്‍മാര് ദേശവിരുദ്ധരാണ് എന്നീ വിലപ്പെട്ട അഭിപ്രായങ്ങളും മാന്യമന്ത്രി രേഖപ്പെടുത്തിയിട്ടു ണ്ട്.\nപശു ചാണകം, ഗോമൂത്രം, പാല്, തൈരു്, നെയ്യ് എന്നീ അഞ്ചു വസ്തുക്കള് ചേര്‍ത്താണത്രേ ‘പഞ്ചഗവ്യം’ നിര്‍മ്മിക്കുത്. മനുഷ്യനു അകത്തേക്ക് കഴിക്കാനുള്ള മരുന്നാണിത്!. പഞ്ചഗവ്യത്തിന്റെ ശരിമയും ശക്തിയും തെളിയിക്കുമെന്ന് അതിനായി രൂപീകരിച്ച സമിതിയുടെ അദ്ധ്യക്ഷനായ കേന്ദ്ര ശാസ്ത്ര സാങ്കേതിക മന്ത്രി ഹര്‍ഷ വര്‍ദ്ധന് പ്രഖ്യാപിച്ചിരിക്കുന്നു. ഒരു കാര്യം തെളിയിക്കാനായി മുന് വിധിയോടെ ഗവേഷണം എതുനിലയിലും അപമാനകരം തന്നെ. ഈ ഗവേഷണത്തിനായി ഫണ്ടൊരു പ്രശ്‌നമല്ല എന്നും മന്ത്രി വ്യക്തമാക്കുന്നു. ഗോമൂത്രവും ചാണകവും സമാസമം ചേര്‍ത്തുകഴിച്ചാല് സര്‍വ്വരോഗങ്ങളും പമ്പ കടക്കുമെന്ന കാര്യത്തില് ആര്‍ക്കെങ്കിലും സംശയമുങ്കെില് തെളിവുകള് ഉടനെ ലഭ്യമാവുമെന്നു ഉറപ്പിക്കാം.\nഗുജറത്തിലെ ജുനാര്‍ഗഡ് കാര്‍ഷിക സര്‍വ്വകലാശാല (ജെ.എ.യു) ബയോടെക്‌നോളജി തലവന് ഡോ.ബി.ആര്.ഗോലാക്യ പശുമൂത്രത്തില് നിന്നും സ്വര്‍ണ്ണം വെള്ളി എന്നിവ വേര്‍തിരിക്കാന് ഗവേഷണം നടത്തുകയാണ്. ഒരു ലിറ്റര് ഗോമൂത്രത്തില് നിന്നും 30 മില്ലിഗ്രാം സ്വര്‍ണ്ണം ലഭിക്കുമെന്നു അദ്ദേഹം പറയുന്നു. ഈ സ്വര്‍ണ്ണം ഉപയോഗിച്ചു ഇന്ത്യയുടെ സാമ്പത്തിക പ്രശ്‌നങ്ങള് സംഘികള് പരിഹരിക്കുമായിരിക്കും.!\nഎല്ലാ ജീവജാലങ്ങളും ശ്വസന പ്രക്രിയയുടെ ഭാഗമായി ഓക്‌സിജന് വലിച്ചെടുക്കുകയും കാര്‍ബ-ഡൈ-ഓക്‌സൈഡ് പുറത്തുവിടുകയും ചെയ്യുമെന്നും നാം സ്‌കൂളില് പഠിക്കുന്നതാണ്. എന്നാല് പശു ഓക്‌സിജന് അകത്തേക്കെടുക്കുകയും ഓക്‌സിജന് തന്നെ പുറത്തേക്കു വിടുകയും ചെയ്യുമെന്നു 2017 ജനുവരി 16-തിയ്യതി രാജസ്ഥാന് വിദ്യാഭ്യാസ മന്ത്രി വാസുദേവ് ദേവ്‌നാനി വ്യക്തമാക്കുന്നു. ഗോമൂത്രം ക്യാന്‍സര് ചികില്‍സക്ക് ഉപയോഗിക്കാമെന്ന് 2015 മാര്‍ച് 15-ന് അദ്ദേഹം പറയുകയുണ്ടായി. ‘യോഗിക്-ഫാര്‍മിങ്ങ്’ രീതിയില് പരമാത്മ ശക്തിയും പോസിറ്റീവ് എനര്‍ജിയും ഉപയോഗിച്ചു വിത്തിന്റെ ശക്തി വര്‍ദ്ധിപ്പിക്കാമെന്നു കേന്ദ്ര കൃഷിമന്ത്രി രാധാ മോഹന് സിങ്ങ് കണ്ടെത്തുകയും 2015 സെപ്റ്റംബര് 15 -നു ഒരു യോഗത്തില് പ്രഖ്യാപിക്കുകയും ചെയ്തു.\nസംഘപരിവാര് അംഗമായ ‘വിജ്ഞാന ഭാരതി’ എന്ന അര്.എസ്.എസ്സ് പോഷകസംഘടന6മുതല് 12-ക്ലാസ്സുവരെയുള്ള വിദ്യാര്‍ഥികളില് വേദശാസ്ത്രവും, പാരമ്പര്യവും അടിസ്ഥാനമാക്കിയുള്ള ‘ശാസ്ത്രബോധം’ പ്രചരിപ്പിക്കാന് പോര്‍ട്ടലുകളും ആവിഷ്‌കരിച്ചിരിക്കുന്നു. അവര് കുട്ടികളില് പദ്ധതി പ്രവര്‍ത്തനം തുടങ്ങിക്കഴിഞ്ഞു. ഇതിന്റെ പ്രാധാന്യം കണക്കിലെടുത്തു മുഴുവന് ചെലവും കേന്ദ്ര സര്‍ക്കാര് നല്‍കുമെന്നും പ്രഖ്യാപിച്ചിരിക്കുന്നു. ഭാവി തലമുറകളെ ദൈവം ശ്രമിച്ചാല് പോലും രക്ഷിക്കാന് കഴിയുമെന്നു തോന്നുന്നില്ല.\nപുരാതന കാലത്ത് മുനിമാര് സ്ഥിരമായി ഉപയോഗിച്ചിരുന്ന വിറ്റമിനുകള്, ന്യൂഡില്‍സ്, ഫേസ്‌ക്രീം തുടങ്ങിയ നിരവധി ഉല്പങ്ങള് നമുക്കായി നല്‍കുന്ന പതജ്ഞലി ഗുരു രാംദേവ് ‘രാംദേവ് വേദിക് എഡ്യുക്കേഷന് ബോര്‍ഡ് ‘ (വി.ഇ.ഡി), ‘വേദിക് എഡ്യുക്കേഷന് ഇന്‍സ്റ്റിറ്റുട്ട് (വി.ഇ.അര്.ഐ) എന്നിവ സ്ഥാപിച്ച് സാധാരണ സ്‌കൂളുകളില് ഗുരുകുല വിദ്യാഭ്യാസം മിക്‌സ് ചെയ്യാന് മാത്രമല്ല നിലവിലുള്ള കരിക്കുലം, ടെക്സ്റ്റ്ബുക്കുകള് , എക്‌സാം സിസ്റ്റെം എന്നിവ പരിഷ്‌കരിക്കാനും ശ്രമിക്കുന്നു. വേദത്തിന്റെ വാമൊഴി പാരമ്പര്യത്തെ പ്രോല്‍സാഹിപ്പിക്കാനായി കേന്ദ്ര മാനവ വിഭവ ശേഷി മന്ത്രാലയത്തിന്റെ പൂര്‍ണ്ണ സാമ്പത്തിക സഹായത്തോടെ പ്രവര്‍ത്തിക്കുന്ന ഓട്ടോ ണമസ് സ്ഥപനമാണ് ‘മഹര്‍ഷി സന്ദീപനി രാഷ്ട്രീയ വേദ വിദ്യ പ്രതിഷ്ഠാന്’ (എം.എസ്.അര്.വി.വി.പി). ഈ സ്ഥാപനത്തെ ഉപയോഗിച്ചു സ്‌കൂള് വിദ്യാഭ്യാസം അട്ടി മറിക്കാനാണ് സംഘപരിവാര് ശ്രമം. മിക്കവാറും നടക്കുമായിരിക്കും.\nആധുനിക കാലത്തെ ചില പാര്‍ശ്വവല്‍കൃത സമൂഹങ്ങളെപ്പോലെ (ഹിപ്പികള് പോലെ) പൊതു ജീവിതത്തില് നിന്നും അകന്നുനിന്ന് വ്യക്തിപരമായ ആനന്ദ ലബ്ദിയില് മാത്രം അഭിരമിച്ചിരുന്നവരാണ് ഹഢയോഗികള്. മയക്കു മരുന്നുകളും ശരീര പീഡനങ്ങളും അവര് ആനന്ദലബ്ദിക്കായി ഉപയോഗിച്ചിരുന്നു. ശ്വസന പ്രക്രിയയെ നിയന്ത്രിച്ചു തലച്ചോറിലെ ഓക്‌സിജന് ലഭ്യത ചുരുക്കി മയക്ക് മരുന്നുപയാഗത്തിനു തുല്യമായ അനുഭൂതികള് ഉണ്ടാക്കുന്ന അപകടകരമായ രീതികള് അവര് പ്രയോഗിച്ചിരുന്നു. കാപാലികരെന്നു വിശേഷിക്കപ്പെട്ടിരുന്ന ശിവയോഗികളും ഹഢയോഗികളും തികച്ചും വ്യക്തിപരമായി ഏകാന്തതയില് പരിശീലിച്ചിരുന്ന ശരീര നിലകള് 20-ം നൂറ്റാണ്ടില് മഹാരാഷ്ട്രയിലെ ബോഡി ബില്‍ഡര് അവന്ത് രാജാവും മൈസൂര് കൊട്ടാരത്തിലെ ആസ്ഥാന പരിശീലകനുമൊക്കെ പരിഷ്‌കരിച്ചാണ് ഇന്നത്തെ യോഗയുണ്ടാക്കിയത്. ബ്രിട്ടീഷുകാര് സ്‌കൂളുകളില് നടപ്പാക്കിയ ‘ഡ്രില്’ മോഡലിലേക്ക് മാറ്റിയതാണ് ആധുനിക യോഗ പ്രദര്‍ശനം. ആധുനിക വൈദ്യശാസ്ത്രം ശരീരത്തിനാവശ്യമായ വ്യായാമത്തിന്റെ അളവും രീതികളും ഗവേഷണ പഠനങ്ങളിലൂടെ കണ്ടെത്തിയിട്ടുണ്ട്. എത്ര യോഗ ചെയ്താലും ഇതു ലഭ്യമാവില്ല എന്നു മാത്രമല്ല ശീര്‍ഷാസനമടക്കമുള്ള പല ആസനങ്ങളും വളരെ അപകടകരവുമാണെന്നു കണ്ടെത്തിയിട്ടുമുണ്ട്. ‘യോഗ റിലേറ്റഡ് ഇന്‍ജുറീസ്’ എന്ന ഒരു വിഭാഗം ത ന്നെ വികസിച്ചു വിന്നിട്ടുണ്ട്. യോഗയെ ്ഭയങ്കര ശാസ്ത്രമായി ലോകമാകെ പ്രചരിപ്പിക്കാനും സ്‌കൂളുകളിലാകെ വ്യാപിപ്പിക്കുവാനുമാണ് ശ്രമം നടക്കുത്. വ്യായാമത്തിന്റെ കൂടെ ഭക്തി ഒളിച്ചു കടത്താനും അതുവഴി അന്ധവിശ്വാസങ്ങള് പ്രചരിക്കാനും യോഗ ഉപയോഗിക്കുന്നുണ്ട്.\nശരിയായ ഗവേഷണങ്ങള്‍ക്ക് ബഡ്ജറ്റ് വിഹിതം വര്‍ദ്ധിക്കുന്നില്ല എന്നു മാത്രമല്ല സര്‍വ്വകലാശാലകള്‍ക്കുള്ള ഫണ്ടുകള് വെട്ടിച്ചുരുക്കിയും ജെ.ആര്.എഫ്, പി.എച്.ഡി, സ്‌കോളര്‍ഷിപ്പുകളുടെ എണ്ണം കുറച്ചും ശാസ്ത്രീയ ഗവേഷണത്തിനു തടസ്സങ്ങള് സൃഷ്ടിക്കുകയും ലഭ്യമായ ഫണ്ടുകള് പശു ഗവേഷണം പോലെയുള്ള രാഷ്ട്രീയ അജണ്ടകളിലേക്കു വഴിതിരിച്ചുവിടുകയാണ് കേന്ദ്ര സര്‍ക്കാര് ചെയ്യുന്നത്. ശാസ്ത്ര-ഗവേഷണ സ്ഥാപനങ്ങളുടെ മേധാവികളായി രാഷ്ട്രീയ-തൊമ്മികളെ നിയമിച്ചു കൊണ്ട് സ്വതന്ത്ര ഗവേഷണ പഠനങ്ങളുടെ മുനയൊടിക്കാനും ബോധപൂര്‍വ്വമായ ശ്രമങ്ങളാണ് നടക്കുന്നത്.\nമനുഷ്യസമൂഹം പൊതുവെ ശാസ്ത്ര സാങ്കേതിക രംഗത്ത് കുതിച്ചു ചാട്ടം നടത്തുകയും മുന്നോട്ടുപോകുകയും ചെയ്യുകയാണൊന്നാണ് പരക്കെയുള്ള വിശ്വാസം. 125 കോടി തലച്ചോറുള്ള ഇന്ത്യക്ക് ഇക്കാര്യത്തില് വലിയ സംഭാവനകള് നല്കാന് കഴിയുമെന്നും കരുതപ്പെടുന്നു. ഈ സാധ്യതകള് വികസിപ്പിക്കാന് കഴിയുന്ന വിധത്തിലാണ് ദേശീയ ശാസ്ത്ര-സാങ്കേതിക നയം ജവഹര്‍ലാല് നെഹ്രുവിന്റെ കാലം മുതല് അംഗീകരിക്കപ്പെ ട്ടു പോി ട്ടു ള്ളത്. ഇതിന്റെ ഫലമായി ബഹിരാകാശ ഗവേഷണം, ആറ്റമിക് എനര്‍ജി, മരുന്നു വ്യവസായം, ഇരുമ്പ്-ഉരുക്ക് വ്യവസായം, ഓ ട്ടോ -മൊബയില് വ്യവസായം, തുടങ്ങി ഓട്ടേറെ തന്ത്ര പ്രധാന മേഖലകളില് വേണമെങ്കില് സ്വന്തം കാലില് നില്ക്കാന് ഇന്ത്യക്ക് കഴിയുമെന്ന അവസ്ഥയുമുണ്ട്. എന്നാല് അമിത രാജ്യ സ്‌നേഹികളെന്ന് സ്വയം വീമ്പിളക്കി നടക്കുന്ന കപട രാജ്യ സ്‌നേഹികളുടെ ഭരണം ഒരു തിരിഞ്ഞു നടത്തത്തിന്റെ വലിയ സൂചനകളാണ് നല്‍കുന്നത്. ശാസ്ത്ര ചരിത്രത്തില് ഇരുണ്ട കാലഘട്ടമെന്നു വിശേഷിപ്പിക്കപ്പെടുന്ന, ശാസ്ത്ര ചിന്ത തന്നെ മരവിച്ചുപോയ നൂറ്റാണ്ടുകള് ഉണ്ടായിട്ടുണ്ട്. ലോകത്തിലെ പലരാജ്യങ്ങളും ഇന്നും അന്ധവിശ്വാസങ്ങളൂടെ പിടിയില് അമര്‍ന്ന് ശാസ്ത്ര-സാങ്കേതിക രംഗത്ത് സാമ്രാജ്വത്വ രാജ്യങ്ങളുടെ ആശ്രിതരായി വെറും ‘ചന്തകള്’ മാത്രമായി നിലനില്‍ക്കുന്നു എന്ന സത്യവും നമ്മുടെ മുന്‍പിലുണ്ട്. ഈ സാമ്രാജിത്വ- കോര്‍പറേറ്റ് അജണ്ട മുന്നില് വെച്ചു കൊണ്ടാണ് ഒരു ജനതയുടെ ശാസ്ത്ര-യുക്തി ചിന്തകളെ കലക്കികളയാനുള്ള സംഘടിത ശ്രമങ്ങളെ പരിശോധിക്കേണ്ടത്. ജനങ്ങളുടെ ചിന്താശേഷിയും ജനാധിപത്യ ബോധവും കലക്കിക്കളഞ്ഞുകൊണ്ടു മാത്രമേ ഒരു മതാധിഷ്ഠിത ഫാസിസ്റ്റ് ഹിന്ദു രാഷ്ട്രം സ്ഥാപിക്കാന് കഴിയുകയുള്ളൂ എന്ന സംഘപരിവാര് തിരിച്ചറിവു തന്നെയാണ് ഈ ശാസ്ത്ര വിരുദ്ധ-യുക്തി വിരുദ്ധ കടാക്രമണത്തിന്റെ അടിസ്ഥാനം. വെളിച്ചം ഊതിക്കെടുത്തി ഇരുട്ടു പ്രചരിപ്പിക്കാനാണ് ശ്രമം. കേന്ദ്ര-സംസ്ഥാന മന്ത്രിമാരും. എം.പിമാരു മൊക്കെ ഇത്തരം അബദ്ധങ്ങള് നിരന്തരം ആവര്‍ത്തിക്കുന്നത് കേവലം യാദൃശ്ചികമായി സംഭവിക്കുതല്ല. ബോധപൂര്‍വ്വമായ രാഷ്ട്രീയ പ്രയോഗമാണെന്നു തിരിച്ചറിയുകയും ചെറുക്കുകയും വേണം.\nഎങ്കിലും ' ചന്ദ്രികേ '


തൃശൂർ പൂരം വെടിക്കെട്ട് വീണ്ടും മാറ്റി – BHARATH NEWS\nതൃശൂർ: തൃശൂർ പൂരം വെടിക്കെട്ട് വീണ്ടും മാറ്റിവച്ചു. മഴ മുന്നറിയിപ്പിനെ തുടർന്നാണ് ഇന്നു വൈകിട്ട് നടത്താനിരുന്ന വെടിക്കെട്ട് മാറ്റിവയ്ക്കാൻ തീരുമാനിച്ചത്. കാലാവസ്ഥ അനുകൂലമായ ശേഷം മാത്രമായിരിക്കും ഇനി വെടിക്കെട്ട് നടത്തുന്ന കാര്യത്തിൽ തീരുമാനമെടുക്കുകയെന്ന് ദേവസ്വം അധികൃതരും ജില്ലാ ഭരണകൂടവും അറിയിച്ചു.\nപൂരം നാളിൽ പുലർച്ചെ മൂന്നിന് നടക്കേണ്ട വെടിക്കെട്ടാണ് മഴ കാരണം മാറ്റിവെച്ചത്. പിന്നീട് അടുത്ത ദിവസം നടത്താൻ ശ്രമിച്ചെങ്കിലും മഴ തുടർന്നതിനാൽ ശനിയാഴ്ചത്തേക്ക് മറ്റിവയ്ക്കുകയായിരുന്നു.\nPrevious തൃശൂർ പൂരം: ഞായറാഴ്ച സാമ്പിൾ വെടിക്കെട്ട്


കായംകുളത്ത് പ്ലസ് വൺ വിദ്യാർത്ഥി കുളത്തിൽ മുങ്ങിമരിച്ചു; അനുജൻ രക്ഷപ്പെട്ടു - TVSAMSKARA\nകായംകുളത്ത് പ്ലസ് വൺ വിദ്യാർത്ഥി കുളത്തിൽ മുങ്ങിമരിച്ചു; അനുജൻ രക്ഷപ്പെട്ടു\nകായംകുളം കറ്റാനം കട്ടച്ചിറയിൽ അനുജൻ കണ്ടുനില്ക്കേ ജ്യേഷ്ഠൻ മുങ്ങിമരിച്ചു. അനുജനൊപ്പം കുളത്തിൽ കുളിക്കാനിറങ്ങിയ അജയ് ആണ് ദാരുണമായി മരിച്ചത്. കറ്റാനംസെൻറ് തോമസ് സ്‌കൂളിലെ പ്ലസ് വൺ വിദ്യാർത്ഥിയായ കറ്റാനം മഞ്ഞാടിത്തറ വൃന്ദാവനത്തിൽ സുമേഷിൻറ്റെ മകനാണ് പതിനേഴുകാരനായ അജയ്.\nകട്ടച്ചിറ തവളയില്ലാക്കുളത്തിൽ ഇന്ന് രാവിലെ ആറോടെയായിരുന്നു സംഭവം. അനുജൻ അക്ഷയിനൊപ്പം കുളത്തിൽ കുളിക്കാനിറങ്ങിയതായിരുന്നു അജയ്. എന്നാൽ അക്ഷയ് നീന്തി കരക്കെത്തിയെങ്കിലും അജയ് കുളത്തിലെ പായലിൽ കുരുങ്ങി മുങ്ങി താഴുകയായിരുന്നു. നാട്ടുകാരും അഗ്നിശമന സേനയും, പോലീസും നടത്തിയ തെരച്ചിലുകൾക്കൊടുവിൽ അജയിനെ കണ്ടെത്തി കരക്കെത്തിച്ച് ഉടൻ തന്നെ കായംകുളം താലൂക്കാശുപത്രിയിൽ എത്തിച്ചെങ്കിലും ജീവൻ രക്ഷിക്കാനായില്ല.


പോലീസ് ആസ്ഥാനത്ത് പടമുറുകുന്നു; നിലപാടു കടുപ്പിച്ച് സെന്‍കുമാര് - ഇ വാർത്ത | evartha\nപോലീസ് ആസ്ഥാനത്ത് പടമുറുകുന്നു; നിലപാടു കടുപ്പിച്ച് സെന്‍കുമാര്\nപോലീസ് ആസ്ഥാനത്ത് സര്‍ക്കാര് തനിക്കെതിരെ പടനീക്കം നയിക്കുമ്പോഴും പോലീസ് സേനയില് പിടിമുറുക്കാന് ഒരുങ്ങി ഡിജിപി സെന്‍കുമാര്. പേഴ്‌സനല് സ്റ്റാഫിനെ മാറ്റാനുള്ള സര്‍ക്കാര് നീക്കം അംഗീകരിച്ചെങ്കിലും മറ്റ് കാര്യങ്ങളില് കീഴടങ്ങല് ആവശ്യല്ലെന്ന കടുത്ത നിലപാടില് മുന്നോട്ട് പോകുകയാണ് ഡിജിപി സെന്‍കുമാര്. പോലീസ് ആസ്ഥാനത്ത് രണ്ട് ഡിജിപിമാരെന്തിനെന്നു ചോദിക്കുന്ന സെന്‍കുമാര് തന്റെ ഉത്തരവുകള് മാത്രം നടപ്പിലാക്കിയാല് മതിയെന്ന കര്‍ശന നിലപാടിലേക്ക് നീങ്ങുന്നതായാണ് പോലീസ് ആസ്ഥാനത്ത് നിന്ന് ലഭിക്കുന്ന വിവരം.\nപോലീസ് ആസ്ഥാനത്തെ ഫയലുകള് താന് കണ്ടിരിക്കണമെന്നും തന്റെ നിര്‍ദേശങ്ങള് മാത്രം നടപ്പിലാക്കിയാല് മതിയെന്നും സെന്‍കുമാര് ഉദ്യോഗസ്ഥര്‍ക്ക് കര്‍ശന നിര്‍ദേശം നല്‍കി. അതേസമയം ഡി.ജി.പി യുടെ നിര്‍ദേശങ്ങള്‍ക്ക് പുല്ലുവില നല്‍കുന്ന സമീപനമാണ് ഉദ്യോഗസ്ഥ ജീവനക്കാരുള്‍പ്പെട്ട സംഘത്തിന്. ഡിജിപിക്ക് ഇനി ദിവസങ്ങള് മാത്രമേ സര്‍വീസില് ശേഷിക്കുന്നുള്ളൂവെന്നും അതുവരെ ഉത്തരവുകള് നടപ്പാക്കേണ്ടതില്ലെന്നുമുള്ള ഉദാസീന നിലാപാട് സ്വീകരിച്ചിരിക്കുകയാണ് ഇവര്. പോലീസ് ആസ്ഥാനത്തെ രഹസ്യഫയലുകള് കൈകാര്യംചെയ്യുന്ന ടിബ്രാഞ്ചില് നിന്നുള്ള രേഖകളും വിവരാവകാശ പ്രകാരം ലഭ്യമാക്കണമെന്ന കര്‍ശനനിര്‍ദേശം ഡിജിപി നല്‍കി കഴിഞ്ഞിട്ടും അത് ഇത് വരെ കൈമാറാന് ജീവനക്കാര് തയാറായിട്ടില്ലെന്നാണ് വിവരം.\nഈ സംഭവം ഡിജിപിയെ ചൂട് പിടിപ്പിച്ചിരിക്കുകയാണ്. അവിടെ നിന്നുള്ള വിവരങ്ങള് ഉടന് തനിക്ക് കൈമാറണമെന്ന് ആവര്‍ത്തിച്ച് വ്യക്തമാക്കിയിരിക്കുകയാണ് ഡിജിപി. താനാണ് പോലീസ് മേധാവിയെന്നും തന്റെ അധികാര പരിധിയില് വരുന്ന ടി ബ്രാഞ്ച് തന്റെ ഉത്തരവ് കണിശമായും നടപ്പാക്കണമെന്ന നിലപാടിലാണ് ഡി.ജി.പി. എന്നാല് ഡിജിപി സ്ഥാനത്ത് നിന്ന് വിരമിക്കാന് ദിവസങ്ങള് മാത്രം ശേഷിക്കെ ഇത്തരത്തില് ധൃതി പിടിച്ച് ഉത്തരവ് നടപ്പാക്കാനൊരുങ്ങുന്നത് പല ഉദ്യോഗസ്ഥര്‍ക്കെതിരെയുള്ള നീക്കത്തിന്റെ ഭാഗമായാണ് പോലീസ് ആസ്ഥാനത്തെ ഉദ്യോഗസ്ഥ സംഘം കാണുന്നത്.\nപോലീസ് ഉദ്യോഗസ്ഥരുടെ കേസുകളുമായി ബന്ധപ്പെട്ട ഫയലുകള്, വിശദാംശങ്ങള് എന്നിവ സൂക്ഷിക്കുന്നത് ടിബ്രാഞ്ചിലാണ്. പൊലീസ് ആസ്ഥാനത്തെ എ.ഡി.ജി.പി ടോമിന് ജെ.തച്ചങ്കരി , മുന് ഡി.ജി.പി ലോക്‌നാഥ് ബെഹ്‌റ എന്നിവരുടെ ഇടപാടുകള് സംബന്ധിച്ച വിശദാംശങ്ങളും ഈ സെക്ഷനിലുണ്ട്. അതെല്ലാം സെന്‍കുമാറിന്റെ പക്കലെത്തിയാല് തങ്ങള്‍ക്ക് പാരയാകുമെന്ന് ഇവര് വിലയിരുത്തുന്നു. ഇക്കാരണത്താലാണ് ഫയലുകള് ഉദ്യോഗസ്ഥ സംഘം കൈമാറാത്തതും.\nഈ സെക്ഷനില് ഫയലുകള് കൈകാര്യം ചെയ്യുന്ന ചിലവ്യക്തികള് പരസ്യമായി തന്നെ ഡിജിപിക്ക് ഫയലുകള് കൈമാറില്ലെന്ന് വ്യക്തമാക്കിയിരുന്നു. സുപ്രീംകോടതി ഉത്തരവിനെ തുടര്‍ന്ന് ഡിജിപിയായ സെന്‍കുമാര് ചുമതലയേറ്റ ദിവസം മുതല് പൊലീസ് ആസ്ഥാനത്ത് പ്രശ്‌നങ്ങള് തുടങ്ങിയിരുന്നു. ഇതിനെ മറികടക്കാനും സെന്‍കുമാറിന്റെ പ്രവര്‍ത്തനങ്ങളെ നിരീക്ഷിക്കാനുമായി എ.ഡിജി.പി ടോമിന് തച്ചങ്കരി ഉള്‍പ്പെടെ ഒരു ഉദ്യോഗസ്ഥ വൃന്ദത്തെ തന്നെ പൊലീസ് ആസ്ഥാനത്ത് നിയോഗിച്ചിരുന്നു. അതേസമയം പോലീസ് ആസ്ഥാനത്തെ രഹസ്യ വിവരങ്ങള് ചോര്‍ത്തിയെന്നാരോപിച്ച് എ.ഡി.ജി.പി ടോമിന് തച്ചങ്കരിക്കെതിരെ രൂക്ഷ വിമര്‍ശനവുമായി ഡിജിപി സെന്‍കുമാര് കഴിഞ്ഞ ദിവസം രംഗത്തുവന്നിരുന്നു. ആഭ്യന്തര സെക്രട്ടറിക്ക് നല്‍കിയ റിപ്പോര്‍ട്ടിലാണ് ഡിജിപി ഗുരുതമായ ആരോപണങ്ങള് ഉന്നയിച്ചത്.


കാഞ്ഞിരങ്ങാട് ജില്ലാ ജയിൽ ഒരുവർഷത്തിനകം -ഋഷിരാജ് സിങ് - Kannur Varthakal Online\nകാഞ്ഞിരങ്ങാട് ജില്ലാ ജയിൽ ഒരുവർഷത്തിനകം -ഋഷിരാജ് സിങ്\nതളിപ്പറമ്പ്: കാഞ്ഞിരങ്ങാട് ജില്ലാ ജയിൽ 2020-ൽ ഉദ്ഘാടനം ചെയ്യാനാകുമെന്ന് ജയിൽ ഡി.ജി.പി. ഋഷിരാജ് സിങ് പറഞ്ഞു. ജില്ലാ ജയിലിനുള്ള സ്ഥലം സന്ദർശിച്ചശേഷം സംസാരിക്കുകയായിരുന്നു അദ്ദേഹം. രണ്ടുമാസത്തിനുള്ളിൽ കാഞ്ഞിരങ്ങാട്ട് നിർമാണപ്രവൃത്തിയാരംഭിക്കും. എട്ടേക്കർ സ്ഥലമാണിവിടെയുള്ളത്. ടെൻഡർ നടപടി തുടങ്ങാനുണ്ട്. ആധുനിക സൗകര്യങ്ങളോടെയുള്ള ജയിലായിരിക്കുമിത് -അദ്ദേഹം പറഞ്ഞു.\nഋഷിരാജ് സിങ്ങിനൊപ്പം ജയിൽ ഉത്തരമേഖലാ ഡി.ജി.പി. സാം തങ്കയ്യൻ, തളിപ്പറമ്പ് ഡിവൈ.എസ്.പി. ടി.കെ.രത്നകുമാർ, ഉത്തരമേഖലാ ജയിൽ സ്പെഷ്യൽ ഓഫീസർ എം.വി.രവീന്ദ്രൻ,സ്പെഷ്യൽ ഓഫീസർ ടി.കെ.ജനാർദനൻ, പൊതുമരാമത്ത് വിഭാഗം അസി. എൻജിനീയർ പി.രാംകിഷോർ എന്നിവരുമുണ്ടായി.\nPrevious ടാങ്കറും പിക്കപ് വാനും കൂട്ടിയിടിച്ച് യുവാവ് മരിച്ചു\nNext വൈദ്യപരിശോധനയ്ക്കിടെ രക്ഷപ്പെട്ട പ്രതിയെ മണിക്കൂറുകൾക്കകം പിടികൂടി


പാലക്കാട്ടും സമാന്തര ടെലിഫോൺ എക്സ്ചേഞ്ച് | 14Sep2021\nപാലക്കാട്ടും സമാന്തര ടെലിഫോൺ എക്സ്ചേഞ്ച്\n• പാലക്കാട് മേട്ടുപ്പാളയം തെരുവിലെ സമാന്തര ടെലിഫോൺ എക്സ്ചേഞ്ചിൽ നിന്ന് പിടിച്ചെടുത്ത സിം കാർഡുകളും റൂട്ടറും\nആയുർവേദ സ്ഥാപനത്തിന്റെ മറവിൽ എക്സ്‌ചേഞ്ച് പ്രവർത്തിച്ചതായാണ് പോലീസ് സംശയിക്കുന്നത്\nപാലക്കാട് : രഹസ്യവിവരത്തിന്റെ അടിസ്ഥാനത്തിൽ നടത്തിയ പരിശോധനയിൽ പാലക്കാട്ടും സമാന്തര ടെലിഫോൺ എക്സ്ചേഞ്ച് കണ്ടെത്തി. പാലക്കാട് മേട്ടുപ്പാളയം സ്ട്രീറ്റിലെ (എം.എ.) ടവറിലെ വാടകമുറിയിലാണ് സമാന്തര ടെലിഫോൺ എക്സ്ചേഞ്ച് കണ്ടെത്തിയത്. സംസ്ഥാന ഇൻറലിജൻസ് ബ്യൂറോയും പാലക്കാട് നോർത്ത് പോലീസും ചേർന്നാണ് പരിശോധന നടത്തിയത്. അന്വേഷണസംഘം മുറിയുടെ പൂട്ടുതകർത്താണ് അകത്തുകയറിയത്. ഇവിടെനിന്ന് എട്ട് സിം കാർഡുകളും 32 ഉപയോഗിച്ച സിം ബോക്സുകളും കണ്ടെത്തി.\nസമാനമായ കേസിൽ കോഴിക്കോട്ട് പിടിയിലായ ആളെ കേന്ദ്രീകരിച്ച് നടത്തിയ അന്വേഷണത്തിലാണ് പാലക്കാട് മേട്ടുപ്പാളയം സ്‌ട്രീറ്റിലും സമാന്തര ടെലിഫോൺ എക്സ്ചേഞ്ച് ഉണ്ടെന്ന വിവരം കിട്ടിയതെന്നാണ് സൂചന. ഈ ടവറിൽ ഒരു ആയുർവേദ സ്ഥാപനം പ്രവർത്തിച്ചുവരുന്നതായി പോലീസ് പറഞ്ഞു.\nഇതിന്റെ മറവിൽ എക്സ്‌ചേഞ്ച് പ്രവർത്തിച്ചതായാണ് പോലീസ് സംശയിക്കുന്നത്. നേരത്തെ പിടിയിലായ കോഴിക്കോട് സ്വദേശിയാണ് മുറി വാടകയ്ക്കെടുത്ത് നൽകിയതെന്നും സൂചനയുണ്ട്. ഇതേത്തുടർന്ന് ആയുർവേദ സ്ഥാപനം നടത്തിവരുന്ന കുളവൻമുക്ക് സ്വദേശിയെയും ചോദ്യംചെയ്തു. സംഭവവുമായി ബന്ധപ്പെട്ട് അന്വേഷണം ഊർജിതമാക്കിയിട്ടുണ്ട്.\nചൊവ്വാഴ്ച വൈകീട്ടോടെയാണ് പരിശോധന നടത്തിയത്. മുമ്പ് തൃശ്ശൂർ, എറണാകുളം ഉൾപ്പെടെയുള്ള ജില്ലകളിലും സമാന്തര ടെലിഫോൺ എക്സ്‌ചേഞ്ച് കണ്ടെത്തിയിരുന്നു.\nപാപ്കോസ് സർക്കാർ പദ്ധതിയെന്ന്; തലയൂരാൻ സി.പി.എം. നേതൃത്വം\nപാലക്കാട് : തരൂർ മണ്ഡലത്തിലെ പാപ്കോസ് റൈസ് മിൽ സംസ്ഥാന സർക്കാർ നേരിട്ട് നടത്തുന്ന ..\nഅട്ടപ്പാടി മധു കൊലക്കേസിലെ പ്രതിയെ സി.പി.എം. ബ്രാഞ്ച് സെക്രട്ടറിയാക്കാൻ നീക്കം\n1,135 പേർക്ക് കോവിഡ്: 1,387 പേർ‍ക്ക് രോഗമുക്തി\n12.50 ലക്ഷത്തിന്റെ വെള്ളി പിടിച്ചെടുത്തു\n4.96 കോടിയുടെ നിക്ഷേപത്തട്ടിപ്പ്: കമ്പനി ഉടമയ്ക്ക് 10 വർഷം കഠിനതടവ്


നടുറോഡിൽ യുവാവിന്റെ വാഹനാഭ്യാസം; സ്കൂട്ടർയാത്രികയെ ഇടിച്ചിട്ട് നിർത്താതെ പാഞ്ഞ യുവാവിനെ കയ്യോടെ പൊക്കി എം.വി.ഡി; യുവാവിന്റെ ലൈസൻസ് റദ്ദാക്കുമെന്ന് മോട്ടോർ വാഹനവകുപ്പ് – Media Mangalam\nനടുറോഡിൽ യുവാവിന്റെ വാഹനാഭ്യാസം; സ്കൂട്ടർയാത്രികയെ ഇടിച്ചിട്ട് നിർത്താതെ പാഞ്ഞ യുവാവിനെ കയ്യോടെ പൊക്കി എം.വി.ഡി; യുവാവിന്റെ ലൈസൻസ് റദ്ദാക്കുമെന്ന് മോട്ടോർ വാഹനവകുപ്പ്\nപാലക്കാട്: പാലക്കാട് ടൗണിൽ വാഹനാഭ്യാസം നടത്തിയ യുവാവിനെതിരെ മോട്ടോർ വാഹന വകുപ്പ് കേസെടുത്തു. അമിത വേഗത്തിൽ റോഡിലൂടെ പാഞ്ഞ യുവാവ് സ്കൂട്ടർ യാത്രികയെ ഇടിച്ചിട്ടു. ഇതിനു ശേഷം നിർത്താതെ വാഹനമോടിച്ച് പോയ യുവാവിനെതിരെ എം വി ഡി കേസെടുക്കുകയായിരുന്നു.\nപാലക്കാട് പരുത്തിപ്പുള്ളി സ്വദേശി ആദർശിനെതിരെയാണ് കേസെടുത്തിരിക്കുന്നത്. ലൈസൻസ് സസ്‌പെൻഡ് ചെയ്യാനുള്ള നടപടി സ്വീകരിക്കുമെന്ന് എം.വി.ഡി അറിയിച്ചു. ഇന്ന് രാവിലെയാണ് സംഭവം. അമിതവേഗത്തില് സ്വകാര്യബസിനെ മറികടന്ന് പാഞ്ഞ ബൈക്ക് യാത്രക്കാരന് സ്‌കൂട്ടര് യാത്രികയെ ഇടിച്ചിടുകയായിരുന്നു. അപകട ശേഷം ഇയാൾ വാഹനം അതിവേഗത്തിൽ ഓടിച്ചു പോയി. നടുറോഡിൽ വീണ സ്‌കൂട്ടര് യാത്രികയെ വഴിയാത്രക്കാർ എത്തി സുരക്ഷിതമായി മാറ്റി. യാത്രികയ്‌ക്ക് കാര്യമായി പരിക്കേറ്റില്ല.\nഇന്ന് രാവിലെയായിരുന്നു സംഭവം. ബൈക്കിൽ യാത്ര ചെയ്യുകയായിരുന്ന യുവാവ് അതിവേഗം സിഗ്നലുള‌ള ജംഗ്‌ഷനിലേക്ക് എത്തിയതും മുന്നില് സിഗ്‌നല് കണ്ടു. തിരക്ക് ഒഴിവാക്കി സിഗ്‌നല് മറികടക്കാന് ഇടത്തേക്ക് വെട്ടിച്ച യുവാവ് അതുവഴി വന്ന സ്‌കൂട്ടര് യാത്രികയെ തട്ടിയിട്ട് നിര്‍ത്താതെ പായുകയായിരുന്നു. ഇൻഡിക്കേറ്റർ പോലും ഇടാതെ പെട്ടന്ന് യുവാവ് തിരിയുകയാണ് ഉണ്ടായത്. പിന്നിലൂടെ വന്ന കാറിന്റെ ഡാഷ് ക്യാമറയിൽ നിന്നും ലഭിച്ച ദൃശ്യങ്ങൾ സമൂഹ മാധ്യമങ്ങളിൽ പ്രചരിക്കുകയാണ്.\nkerala license motorvehicle department എം.വി.ഡി മോട്ടോർ വാഹനവകുപ്പ് സ്കൂട്ടർ\nതച്ചമ്പാറയിൽ എസ്.ബി.ഐയുടെ എ.ടി.എം മെഷീൻ കത്തിക്കാൻ ശ്രമം; പണം മോഷ്ടിക്കാനുള്ള ശ്രമം അല്ലെന്ന് പൊലീസ്


ന്യൂ ജനറേഷന് സ്വിഫ്റ്റ് - Kerala Online Magazine - Uniquetimes.in\nന്യൂ ജനറേഷന് സ്വിഫ്റ്റ്\nഇന്ത്യയില് ആള്‍ട്ടോയ്ക്ക് ശേഷം ഏറ്റവും അധികം വില്‍പനയുള്ള രണ്ടാമത്തെ ഹാച്ബാക് കാര് ആണ് സ്വിഫ്റ്റ്. ഏറ്റവും മികച്ച വില്‍പനയുള്ള കാര് പരിഗണിക്കുമ്പോള് മൂന്നാമതാണ് സ്വിഫ്റ്റിന്റെ സ്ഥാനം. അവസാനഘട്ടത്തില് 15,000 യൂണിറ്റുകളാണ് ഇതിന്റെ രണ്ടാം തലമുറ വിറ്റഴിഞ്ഞത്. മിക്കവാറും വീടുകളില് സ്ഥാനം പിടിക്കാന് കഴിഞ്ഞു എന്നതാണ് സ്വിഫ്റ്റിന്റെ സവിശേഷത. ഗുണനിലവാരവും സൗന്ദര്യവും ഒന്നിക്കുന്ന സ്വിഫ്റ്റ് ഡ്രൈവ് ചെയ്യാന് വളരെയധികം സുഖകരമാണ്. വിശ്വസ്തമായ ചെറിയ കാര് അന്വേഷിക്കുന്നവരുടെ ആദ്യത്തെ ഓപ്ഷന് ആയി സ്വിഫ്റ്റ്് മാറി. 2005-2011ല് നിലനിന്നിരുന്ന സ്വിഫ്റ്റിന്റെ ആദ്യ തലമുറയേക്കാള് മികച്ചതായിരുന്നു 2011-2017 വരെ ഉണ്ടായിരുന്ന രണ്ടാമത്തെ തലമുറ. ഇപ്പോള് ഇതാ കുറെക്കൂടി മെച്ചപ്പെട്ട മൂന്നാം തലമുറ വരുന്നു.\nമുന് തലമുറയേക്കാള് ബോള്‍ഡ് ലുക്കിലാണ് ന്യൂജനറേഷന് സ്വിഫ്റ്റ് രംഗപ്രവേശം ചെയ്യുന്നത്. പുതിയ സ്വിഫ്റ്റിന്റെ ഷോര്‍ഡര് വളരെ വ്യക്തമായി ഡിസൈന് ചെയ്തിരിക്കുന്നു. കാറിന്റെ രൂപഘടനയെ വിളിച്ചോതുന്ന ലൈനുകളെല്ലാം കൂടുതല് സുഗമമാണ്. ഡിസൈര് ശൈലിയിലാണ് മുന്‍ഭാഗം സ്റ്റൈല് ചെയ്തിരിക്കുന്നത്. മുകളില് പ്രൊജക്ടര് ഹെഡ്‌ലാമ്പും ഡിആര്‍എല്ലും ഉണ്ട്. പിന്നില് ടെയില് ലാമ്പ് ചതുരവടിവിലാണ്. അത് ഫെന്‍ഡറിലേക്ക് ഒഴുകിയിറങ്ങുന്ന രീതിയിലാണ് ഫിറ്റ് ചെയ്തിരിക്കുന്നത്. ഇരട്ടഡോറിന്റെ ലുക്ക് കിട്ടാന് പിന്‍ഡോര് കൂടുതലായി പില്ലറിലേക്ക് കയറിയിട്ടുണ്ട്. ഇന്ത്യന് മോഡലിന് 15 ഇഞ്ച് അലോയ് വീലും അന്താരാഷ്ട്ര മോഡലിന് 16 ഇഞ്ച് വീലുമാണുള്ളത്. 10 മില്ലിമീറ്റര് ചെറുതും 40 മില്ലീമീറ്റര് വീതി കൂടിയതുമാണ് പുതിയ മോഡല്. വീല്‍ബേസ് 20 മില്ലീമീറ്റര് കൂടി ഉയര്‍ത്തിയിരിക്കുന്നു. ഇപ്പോഴത്തെ മോഡലിന് 85 കിലോഗ്രാം ഭാരക്കുറവാണ്. കാറിന്റെ ബലം കുറെക്കൂടി വര്‍ധിപ്പിച്ചിട്ടുമുണ്ട്.\nഡിസൈര് പോലെതന്നെയാണ് പുതിയ സ്വിഫ്റ്റിന്റെ ഡാഷ് ബോര്‍ഡ്. എസിവെന്റും ക്ലൈമറ്റ് കണ്‍ട്രോളിനും റോട്ടറി ഘടകങ്ങള് ഉണ്ട്. ഡിസൈറില് ഡാഷ് ബോര്‍ഡ് കറുപ്പും ബീജും ആണെങ്കില്, സ്വിഫ്റ്റില് കറുപ്പും വുഡ് ഫിനിഷും ചേര്‍ന്നതാണ്. ഫ്‌ളാറ്റായ അടിഭാഗത്തോടെയുള്ള സ്റ്റിയറിംഗ് വീല് ഒരു വില കൂടിയ കാറിലേതുപോലെയാണ്. ടച്ച് സ്‌ക്രീന് ഓഡിയോ സിസ്റ്റത്തില് ആപ്പിള് കാര് പ്ലേയും ആന്‍ഡ്രോയിഡ് ഓട്ടോയും ഉണ്ട്. പ്ലാസ്റ്റിക്കിന്റെ ഗുണനിലവാരം മികച്ചതാണ്. മുന്നിലെ ഷോര്‍ഡര് റൂം 23 എംഎം കൂടുതലാണ്. ക്യാബിന്റെ അധിക വീതി അനുഭവിച്ചറിയാനാകും. സ്‌പോര്‍ട്ടിയായ മുന്‍സീറ്റുകള് യൂറോപ്യന് കാറുകളിലെ റികാറോ സ്റ്റൈല് ജെസി സ്‌പോര്‍ട് ബക്കറ്റുകള് പോലെയാണ്. ഫ്‌ളാറ്റായ പിന്‍സീറ്റുകള് പ്രത്യേകമായി ബലപ്പെടുത്തിയിട്ടുമുണ്ട്. ലെഗ്‌റൂമും ഷോള്‍ഡര് റൂമും മികച്ചതാണ്. ബാക്ക് റെസ്റ്റിന്റെ ആംഗിള് രണ്ട് ഡിഗ്രി കൂട്ടിയതിനാല് ബൂട്ട് സ്‌പേസ് 58 ലിറ്ററോളം അധികം ലഭിക്കും.\nഎഞ്ചിന് 1.2കെ സീരീസും 1.3 എംജെഡിയും തന്നെയാണ്. ഇതിനെല്ലാം പുറമെ എ.എം.ടി ചോയ്‌സും ലഭ്യമാണ്. ഇത് പുതിയ സ്വിഫ്റ്റിന്റെ സ്വീകാര്യത വര്‍ധിപ്പിക്കും. 82 ബിഎച്ച്പി പെട്രോള് എഞ്ചിന് 113 എന്‍എം ടോര്‍ക് ലഭിക്കും. സാവധാനത്തിനും ഇടത്തരം വേഗതയിലും അതിവേഗക്കുതിപ്പിലും ഒരേ പ്രകടനം പുറത്തെടുക്കുന്നു എന്നതാണ് ഇതിന്റെ മെച്ചം. ലൈറ്റ് ക്ലച്ചും എളുപ്പമായ ഗിയര്‍ഷിഫ്റ്റും മികച്ച അനുഭവമായിരിക്കും. പുതിയ കാറില് ഓട്ടോമേറ്റഡ് മാനുവല് ട്രാന്‍സ്മിഷന് കുറെക്കൂടി മെച്ചപ്പെട്ട അനുഭവം നല്‍കുന്നുണ്ട്. ഡീസല് എഞ്ചിന് 75 ബിഎച്ച്പിയും 190 എന്‍എം ടോര്‍കും നല്‍കുന്നു. കഴിഞ്ഞതിനേക്കാള് മെച്ചപ്പെട്ട ഡീസല് എഞ്ചിനാണ് പുതിയ കാറില് ഉള്ളത്. ടോര്‍ക് കുറച്ചതിനാല് ഡ്രൈവിംഗും ക്ലച്ചിന്റെ ആക്ഷനും സുഗമമാണ്. ഇന്ധനക്ഷമതയും കൂടും. 5000 ആര്‍പിഎം റെഡ്‌ലൈനിലും മുരളിച്ചയില്ല. സൗകര്യവും ഇക്കോണമിയും മോഹിക്കുന്നവര്‍ക്ക് ഈ സ്വിഫ്റ്റ് മികച്ച സെലക്ഷനായിരിക്കും.\nമികച്ച രീതിയില് കൈകാര്യം ചെയ്യാവുന്ന ഹാച്ച്ബാക്കാണ് സ്വിഫ്റ്റ്. രണ്ടാം തലമുറയ്ക്ക് ആദ്യത്തേതിനേക്കാള് സഞ്ചാരസുഖമായിരുന്നു ബോണസെങ്കില് മൂന്നാം തലമുറയ്ക്ക് നല്ല ഷാസിയും സസ്‌പെന്‍ഷനും ലഭിക്കും. 185 സെക്ഷന് ബ്രിഡ്ജ്‌സ്റ്റോണ് ഇകോപിയ ടയറുകള് പക്ഷെ വിചാരച്ച ഫലം നല്‍കിയില്ലേ എന്ന് സംശയമുണ്ട്. വളരെ കിറുകൃത്യമായ ഡ്രൈവിംഗ് ഈ മൂന്നാം തലമുറക്കാരന് സാധ്യമാക്കുന്നു. മികച്ച ബ്രേക്കുകളുള്ള സ്വിഫ്റ്റില് പെഡല് അനുഭവം വ്യത്യസ്തമാണ്. കുറഞ്ഞ വേഗതയില് ചെറുതായി പിടുത്തം അനുഭവപ്പെട്ടേക്കാമെങ്കിലും ബമ്പുകളും കുഴികളും അനായാസം താണ്ടിക്കൊള്ളും.\nഎന്തായാലും മികച്ച ചെറുകാറുകളില് ഒന്നാണ് സ്വിഫ്റ്റ്. കൂടുതല് സ്‌പേസ്, സൗകര്യങ്ങള്, മികച്ച യാത്രാസുഖം, ഭാരക്കുറവ്, എ.ബി.എസിന്റെ സുരക്ഷാകവചം എന്നിവയെല്ലാം പുതിയ സ്വിഫ്റ്റില് ലഭ്യമാണ്. പ്രകടനവും ഇന്ധനക്ഷമതയും മെച്ചപ്പെടുത്തുകയും പെട്രോളിലും ഡീസലിലും ഓട്ടോമാറ്റിക് ട്രാന്‍സ്മിഷന് കൊണ്ടുവരികയും ചെയ്ത സ്വിഫ്റ്റ് കൂടുതല് പേര്‍ക്ക് സ്വീകാര്യമായ കാര് ആയി മാറിയിരിക്കുന്നു.


ramaniyil ninnum pidicheduthath... | 117 ജലാറ്റിന് സ്റ്റിക്കുകള്, 350 ഡിറ്റണേറ്ററുകള്... സീറ്റിന്റെ അടിയില് ഒളിപ്പിച്ച് കടത്താൻ ശ്രമിച്ച സ്‌ഫോടകവസ്തുക്കള് കണ്ട് അമ്പരന്ന് അന്വേഷണ സംഘം! കോഴിക്കോട് റെയില്‍വേ സ്‌റ്റേഷനില് വെച്ച് രമണിയെ കയ്യോടെ പൊക്കിയതോടെ പുറത്ത് വരുന്നത്.... - Malayalivartha.com Widgets Magazine\n26 FEBRUARY 2021 10:43 AM IST\nകോഴിക്കോട് റെയില്‍വേ സ്‌റ്റേഷനില് ട്രെയിനില് നിന്നും സ്‌ഫോടക വസ്തു പിടിച്ചെടുത്ത കേസ് പോലീസിന് കൈമാറുമെന്ന് റെയില്‍വേ പ്രൊട്ടക്ഷന് ഫോഴ്‌സ് (ആര്.പി.എഫ്). തമിഴ്‌നാട് സ്വദേശിനി രമണിയില് നിന്നാണ് സ്‌ഫോടക വസ്തുക്കള് പിടിച്ചെടുത്തത്.\nഇവര് ഇരുന്ന സീറ്റിന്റെ അടിയില് നിന്നാണ് ഇവ ലഭിച്ചത്.\n117 ജലാറ്റിന് സ്റ്റിക്കുകള്, 350 ഡിറ്റണേറ്ററുകള് എന്നിവയാണ് പിടിച്ചെടുത്തത്. യുവതി കുറ്റസമ്മതിച്ചു.\nകിണര് പണിക്ക് കൊണ്ടുവന്നതാണെന്നാണ് യുവതിയൂടെ മൊഴി. തലശേരിയിലേക്ക് കൊണ്ടുപോകുകയായിരുന്നു ഇവ. ഏതാനും മാസങ്ങളായി ഇവിടെ ജോലി ചെയ്യുകയാണെന്നും യുവതി പറയുന്നു.\nനിയമസഭാ തിരഞ്ഞെടുപ്പ് അടുത്തതോടെ ട്രെയിനുകള് കേന്ദ്രീകരിച്ചുള്ള പരിശോധന ഊര്‍ജിതമാക്കിയിരുന്നു.\nഇതിന്റെ ഭാഗമായി പുലര്‍ച്ചെ നാല് മണിയോടെ 02685 നമ്ബര് ചെന്നൈ-മംംലാപുരം സൂപ്പര് ഫാസ്റ്റ് എക്‌സ്പ്രസില് നടത്തിയ പരിശോധനയിലാണ് സ്‌ഫോടക വസ്തുക്കള് കണ്ടെടുത്തത്.


ആരവമില്ലാതെ കൊടിയിറക്കം | 02May2021\nകൊച്ചി: ഞായറാഴ്ച രാവിലെ എട്ടു മണി. എറണാകുളം ജനറൽ ആശുപത്രി റോഡും മഹാരാജാസ് കോളേജ് റോഡുമെല്ലാം കനത്ത പോലീസ് കാവലിൽ. തിരഞ്ഞെടുപ്പ് ഫല പ്രഖ്യാപനത്തിന് മിനിറ്റുകൾ മാത്രം ഇനി ബാക്കി.\nആവേശം അടക്കാനാവാതെ സോബിൻ മഹാരാജാസ് കോളേജിലെ വോട്ടെണ്ണൽ കേന്ദ്രത്തിനു മുന്നിലേക്കെത്തി. ഫൈൻ ആർട്സ് ഹാളിനു സമീപത്തെ വീട്ടിൽനിന്ന് മഹാരാജാസ് വരെ സൈക്കിൾ ഓടിച്ചെത്തിയപ്പോഴേക്കും പോലീസ് പിടിച്ചു.\n“കൊറോണക്കാലമാണ് മോനേ വീട്ടിൽ പോ” എന്ന് പോലീസ്. വീട്ടിലെ സ്‌ക്രീനിൽ കണ്ടറിയാം ആവേശമെന്നുറപ്പിച്ച് സോബിൻ പതിയെ വീട്ടിലേക്ക്.\nജനറൽ ആശുപത്രിക്ക് എതിർവശത്തുള്ള കവാടത്തിലൂടെയാണ് മഹാരാജാസ് കോളേജിലെ വോട്ടെണ്ണൽ കേന്ദ്രത്തിലേക്ക് പ്രവേശനം. മീഡിയ സെന്ററിനു മുന്നിൽ വിജയപ്രതീക്ഷ പങ്കുവെച്ച് തൃപ്പൂണിത്തുറയിലെ യു.ഡി.എഫ്. സ്ഥാനാർഥി കെ. ബാബു ആത്മവിശ്വാസത്തോടെ വോട്ടെണ്ണൽ കേന്ദ്രത്തിനകത്തേക്ക് നടന്നു. കാക്കിയും വലിയ പോലീസ് വണ്ടിയും കണ്ട് റോഡിലൂടെ പോകുന്നവർ പതിയെ എത്തിനോക്കുന്നു.\nഇപ്പോൾ തുടങ്ങുമെന്ന പ്രതീക്ഷയിൽ മീഡിയ റൂമിലെ സ്‌ക്രീനിലേക്ക് കണ്ണുനട്ടിരിക്കുകയാണ് എല്ലാവരും. എണ്ണൽ താമസിയാതെ തുടങ്ങുമെന്ന് അറിയിപ്പെത്തി. ഇതിനിടെ മറ്റു വോട്ടെണ്ണൽ കേന്ദ്രങ്ങളിൽനിന്ന് ചെറിയ കണക്കുകൾ വന്നു തുടങ്ങി. ഇവിടെ മാത്രം എന്താണ് തുടങ്ങാത്തതെന്ന അക്ഷമ തൊട്ടറിഞ്ഞെന്ന പോലെ കംപ്യൂട്ടർ സ്‌ക്രീനിൽ വലിയ അക്ഷരങ്ങൾ തെളിഞ്ഞു: “കൗണ്ടിങ് ഇപ്പോൾ തുടങ്ങും... അക്ഷമരാകാതിരിക്കൂ...”\nആദ്യ റൗണ്ടിന്റെ ഫലം പ്രഖ്യാപിച്ചപ്പോൾ സമയം 9.24. കെ. ബാബു 4590 വോട്ടും എം. സ്വരാജ് 4067 വോട്ടും നേടി. ബാബുവിന്റെ ഭൂരിപക്ഷം 523 വോട്ട്.\nതൃപ്പൂണിത്തുറയ്ക്കു പിന്നാലെ സ്‌ക്രീനിൽ പതിയെ കൊച്ചിയും പെരുമ്പാവൂരും കളമശ്ശേരിയുമെല്ലാം മിന്നിമറയാൻ തുടങ്ങി. ഫലം അറിയാനുള്ള ആകാംക്ഷയിൽ സ്‌ക്രീനിനു മുന്നിലെ തലകളുടെ എണ്ണം കൂടിവന്നു.\nമീഡിയ റൂമിൽ നാല് സ്‌ക്രീനുകളാണ് ഒരുക്കിയത്. ഒന്നിൽ തിരുവനന്തപുരം മുതൽ കാസർകോട് വരെയുള്ള കണക്കുകൾ തെളിഞ്ഞു. മറ്റു മൂന്നിലും നിറഞ്ഞത് ജില്ലയുടെ മിടിപ്പ്. സ്‌ക്രീനിലേക്കും ചുവപ്പ് പടർന്നു തുടങ്ങിയപ്പോൾ പല മുഖങ്ങളും ആവേശത്തിൽ തുടുത്തു. ചിലർ നിരാശയിൽ മുഖം തിരിച്ചു.\nപതിവിൽനിന്ന് വ്യത്യസ്തമായി കാക്കിയും ക്യാമറയും ഉദ്യോഗസ്ഥരും മാത്രമായിരുന്നു കൗണ്ടിങ് സ്റ്റേഷന്റെ മതിൽക്കെട്ടിനുള്ളിൽ. അങ്ങനെ ആരവവും ആവേശവുമില്ലാതെ വലിയൊരു ആഘോഷത്തിനു കൂടി കൊടിയിറങ്ങി.


Janmabhumi| ഓര്‍മകള് അന്നും ഇന്നും\nഒട്ടേറെ രസകരമായ സംഭവങ്ങളും അടിയന്തരാവസ്ഥക്കാലത്തുണ്ടായി. ഇവയൊക്കെ വിവരിക്കുമ്പോഴും അന്നത്തെ നൊമ്പരങ്ങളുമായി സഞ്ചരിക്കുന്ന നൂറുകണക്കിനാളുകളെയും ഇന്നു നമുക്ക് കാണാന് കഴിയുന്നു. കെ.പി. ഗോപകുമാര് വിട്ടുപോയി. മറ്റു പലരും ഇന്ന് ഇടയ്ക്കിടെ വിളിക്കുന്നു. ദുരിതങ്ങള് വിവരിക്കാന് മാത്രം. ഒട്ടേറെപ്പേര്‍ക്ക് ആ ദുരിതസ്മരണകള് മാത്രമാവും അടിയന്തരാവസ്ഥയുടെ ഓര്‍മകളില് അവശേഷിക്കുന്നത്.\nപ്രധാനമന്ത്രിയായിരുന്ന ഇന്ദിരാഗാന്ധി അടിയന്തരാവസ്ഥ നടപ്പാക്കിയതിന്റെ നാല്‍പ്പത്തിയഞ്ചാം വാര്‍ഷിക ദിനത്തിലാണ് ഇതെഴുതുന്നത്. ഒരിക്കലും ഓര്‍മിക്കാന് ഇഷ്ടപ്പെടാത്ത ആ ദിനങ്ങള്‍ക്ക് സമാനമായ നാളുകള് ഇനിയും വരാതിരിക്കണേ എന്നാണിപ്പോഴത്തെ പ്രാര്‍ത്ഥന. പക്ഷേ ആ പ്രഖ്യാപനം അറിഞ്ഞ നിമിഷങ്ങള് ഇടക്കിടെ മനസ്സില് തികട്ടി വരാറുണ്ട്. എറണാകുളത്തെ എളമക്കരയില് പ്രാന്തകാര്യാലയത്തിനുള്ള പുതിയസ്ഥലം സമ്പാദിച്ച് അതില് നിര്‍മിതിയാരംഭിച്ച്, അവിടെ ആസ്ഥാനമുറപ്പിക്കാന് ഒരുങ്ങിനില്‍ക്കുന്നു. ഗൃഹപ്രവേശത്തിനു തയ്യാറെടുത്ത് ക്ഷേത്രീയ പ്രചാരക് യാദവറാവു ജോഷി, പ്രാന്തസംഘചാലക് എന്. ഗോവിന്ദ മേനോന്, പ്രാന്തകാര്യവാഹ് ഡി. നാരായണപൈ, കേരളം തമിഴ്‌നാടിന്റെ ഭാഗമായിരുന്നപ്പോഴത്തെ പ്രാന്തപ്രചാരക് എ. ദക്ഷിണാമൂര്‍ത്തി എന്ന അണ്ണാജി, പ്രാന്തപ്രചാരക് ഭാസ്‌കര്‍റാവു എന്നിവരടക്കം കേരളത്തില് അന്നുണ്ടായിരുന്ന മുഴുവന് പ്രചാരകന്മാരും പരിപാടിക്കു തയ്യാറായി എത്തിയിരുന്നു. ഞങ്ങള് ഭാരതീയ ജനസംഘത്തില് പ്രവര്‍ത്തിച്ചിരുന്നവര്-പരമേശ്വര്‍ജി, രാജേട്ടന്, ഞാന്, രാമന്‍പിള്ള, കെ.ജി.മാരാര് മുതലായവര് എംജി റോഡിലെ ജനസംഘകാര്യാലയത്തിലും. അതിരാവിലെ ആറുമണിക്കു പുറപ്പെടാന് സജ്ജീകരണങ്ങള് ചെയ്തിരുന്നു.\nഎനിക്ക് അക്കാലത്ത് പുലര്‍ച്ചെ അഞ്ചരമണിക്ക് ബിബിസി കേള്‍ക്കുന്ന സ്വഭാവമുണ്ടായിരുന്നു. തലേ സായാഹ്നത്തില് ദല്‍ഹിയില് നടന്ന, ജയപ്രകാശും വാജ്‌പേയിയും മറ്റു നേതാക്കളും പങ്കെടുത്ത മഹാപ്രതിഷേധത്തിന്റെ പ്രത്യാഘാതമെന്തെന്നറിയുവാനായിരുന്നു താല്‍പ്പര്യം. അടിയന്തരാവസ്ഥ പ്രഖ്യാപിച്ചുവെന്നും, പ്രതിപക്ഷത്തെയും കോണ്‍ഗ്രസ്സിലെ ഇന്ദിരാവിരുദ്ധരെയും ജെപിയെയും കരുതല് തടങ്കലില് എടുത്തുവെന്നും, ബെംഗളൂരുവില് ലോക്‌സഭാ സമിതിയോഗത്തില് പങ്കെടുക്കാനെത്തിയ വാജ്‌പേയി, അദ്വാനി, മധു ദണ്ഡവതെയടക്കമുള്ള പ്രതിപക്ഷ നേതാക്കന്മാരെയും അര്‍ദ്ധരാത്രിക്കു മുന്‍പേ അറസ്റ്റു ചെയ്തുവെന്നും വിവരം ലഭിച്ചു. ഇതിന് ഇരുണ്ട പ്രത്യാഘാതമാവും ഉണ്ടാവുകയെന്ന് പരമേശ്വര്‍ജി അഭിപ്രായപ്പെട്ടു. അതിവേഗം എല്ലാവരും നീണ്ടകാല അനിശ്ചിതത്തിലേക്കിറങ്ങി. നേരെ എളമക്കര കാര്യാലയത്തിലേക്ക്, പിന്നെ അവിടത്തെ നിര്‍ദ്ദേശമനുസരിച്ച്.\nയാദവറാവുജിയുടെ മാര്‍ഗദര്‍ശനം നാലും മൂന്നും ഏഴ് എന്ന രീതിയില് കുറ്റമറ്റതായിരുന്നു. അവിടത്തെ കാര്യക്രമങ്ങള് കഴിഞ്ഞ് എല്ലാ കാര്യകര്‍ത്താക്കളും അടുത്ത വാഹനത്തില് സ്വന്തം സ്ഥലത്തെത്തണം. സംഘസംബന്ധമായ സകല രേഖകളും കുറ്റമറ്റ സുരക്ഷിതത്വത്തില് സൂക്ഷിക്കണം. ആരും അനാവശ്യമായി കുടുങ്ങരുത്.\nകേരളത്തിലെ അറസ്റ്റും മര്‍ദ്ദനങ്ങളും ഒരാഴ്ച കഴിഞ്ഞ് ജൂലൈ രണ്ടിനാണ് തുടങ്ങിയത്. തുടര്‍ന്ന് നടന്ന ഒട്ടനവധി മര്‍ദ്ദനങ്ങളുടെയും കണ്ണീരിന്റെയും അനുഭവങ്ങള് അടിയന്തരാവസ്ഥാ ദിനങ്ങള് തുടര്‍ന്നു പോരുവോളം നടന്നു. അതിന്റെ കഥകള് മുഴുവന് ആയിരക്കണക്കിനാളുകളുടെയും അവരുടെ കുടുംബാംഗങ്ങളുടെയും മനസ്സില് കോറിയിട്ടിട്ടുണ്ട്.\nഅടിയന്തരാവസ്ഥയ്‌ക്കെതിരായ സമരമുഖങ്ങളുടെ സമ്പൂര്‍ണ വിവരണം ഇന്ന് ഹരിയേട്ടനും മറ്റും ചേര്‍ന്നു തയ്യാറാക്കിയ വാല്യങ്ങളിലൂടെയും, രാമന്‍പിള്ള എഴുതിയ 'അടിയന്തരാവസ്ഥയുടെ അന്തര്‍ധാരകള്' എന്ന വിവരണത്തിലൂടെയും നമുക്ക് ലഭ്യമാണ്. അക്കാലത്തു സായുധ സമരരംഗത്തുണ്ടായിരുന്ന നക്‌സല് പ്രസ്ഥാനക്കാരുടെ പുസ്തകങ്ങളുമുണ്ട്. സിപിഎമ്മിന്റെ വകയായും പുസ്തകങ്ങള് കാണാം.\nബ്രിട്ടീഷുകാര് ഭാരതം വിട്ടുപോയതിനുശേഷം രാജ്യത്തു നടന്ന അടിയന്തരാവസ്ഥ വിരുദ്ധ പ്രക്ഷോഭം രണ്ടാം സ്വാതന്ത്ര്യസമരം തന്നെയായിരുന്നുവെന്നതിന് സംശയമില്ല. സംഘത്തിന്റെ കേസരി വാരിക അക്കാലത്തു പ്രസിദ്ധീകരിക്കപ്പെട്ടിരുന്നു. അതേ പ്രസ്സില്‍ത്തന്നെ സായാഹ്ന പത്രമായി ജന്മഭൂമി അടിച്ചുവന്നു. 1975 ജൂലൈ രണ്ടിന്റെ ആഘാതം രണ്ടിനെയും ബാധിച്ചു. കേസരി പത്രാധിപ സമിതിയിലെ രാജന് ജയിലിലായി. ജന്മഭൂമിയുടെ പത്രാധിപര് പി.വി.കെ. നെടുങ്ങാടിയും ചുമതല വഹിച്ചിരുന്ന ഈ ലേഖകനും ഞങ്ങള് വസിച്ചിരുന്ന അലങ്കാര് ലോഡ്ജില് നിന്നും, മാനേജിങ് ഡയറക്ടര് ദത്താത്രയറാവു അദ്ദേഹത്തിന്റെ വസതിയില് നിന്നും പിടിക്കപ്പെട്ടു. അടിയന്തരാവസ്ഥയുടെ പീഡനങ്ങള്‍കൊണ്ട് വാടിപ്പോയെങ്കിലും, പിന്നീട് അതിനു വെള്ളമൊഴിച്ച് വളര്‍ത്തിയെടുത്ത് കേരളത്തിലെ മുന്‍നിര പ്രസിദ്ധീകരണങ്ങളാക്കാന് സാധിക്കുമാറാക്കി എന്നതു പ്രത്യേകം പരാമര്‍ശിക്കേണ്ടതുണ്ട്. അതിന് അന്നു മുതല് പരസ്പര സഹകരണങ്ങള് ഉണ്ടായിരുന്നു. കേരളത്തില് അടിയന്തരാവസ്ഥയുടെ മര്‍ദ്ദനനയത്തിനു വശപ്പെട്ടുപോയിട്ടും വീണ്ടും പൊടിച്ചു തഴച്ചുവളരാനതിനു കഴിഞ്ഞു.\nഅടിയന്തരാവസ്ഥക്കാലത്തുതന്നെയാണ് കോഴിക്കോട് സര്‍വകലാശാലാ വളപ്പില് ഇന്ത്യന് ഹിസ്റ്ററി അസോസിയേഷന്റെ വാര്‍ഷിക സമ്മേളനം നടന്നത്. ഏതാനും മാസങ്ങള്‍ക്കു മുന്‍പ് കണ്ണൂരില് നടന്ന ഹിസ്റ്ററി അസോസിയേഷനില് നടന്ന കോലാഹലവും ബഹളവും ഓര്‍ക്കുന്നുണ്ടാവുമല്ലോ. ഗവര്‍ണര് ആരിഫ് മുഹമ്മദ് ഖാനെ കയ്യേറ്റം ചെയ്യാന് ആഞ്ഞുവന്ന ഇര്‍ഫാന് ഹബീബിന്റെയും റൊമീള ഥാപ്പറിന്റെയും മറ്റ് ചുവപ്പും ഇളം ചുവപ്പും അല്ലാത്തതുമായ ചരിത്രപണ്ഡിതന്മാരുടെയും മേളയായിരുന്നു അത്. കേസരി വാരികയുടെ ജേര്‍ണലിസ്റ്റ് പാസുമായി മൂന്നു ദിവസവും ആ ചര്‍ച്ചകള്‍ക്ക് സാക്ഷിയാവാന് കഴിഞ്ഞു. പ്രതിനിധികളില് പരിചിതമുഖങ്ങളെ കാണാനുണ്ടോ എന്നായിരുന്നു എന്റെ അന്വേഷണം; വിശേഷിച്ചും കേരളത്തിനു പുറത്തുള്ളവര്.\nഅവിടെ വിതരണം ചെയ്ത ലഘുപത്രികകള് വളരെ പ്രയോജനകരങ്ങളായിരുന്നു. അങ്ങനെ തെരഞ്ഞു നടക്കവേ പ്രതിനിധികള്‍ക്കിടയില് അണ്ണാമലൈ എന്ന ചെന്നൈയിലെ മുതിര്‍ന്ന സംഘാധികാരിയെ കണ്ടു. മരുഭൂമിയില് മലര്‍വാടി കണ്ടപോലത്തെ സന്തോഷമായിരുന്നു അദ്ദേഹത്തിന്. തന്റെ പച്ചയ്യപ്പാസ് കോളേജിലെ സഹപ്രവര്‍ത്തകരെ ചുമതലയേല്‍പ്പിച്ച് ഞങ്ങള് ഒരമിച്ചു നടക്കാന് തുടങ്ങി. 1956 മുതല് ഞാന് ചെന്നൈയില് പോയ സമയത്തുതന്നെ അദ്ദേഹം ഉന്നത ചുമതലകള് വഹിച്ചുവന്നു. അടിയന്തരാവസ്ഥക്കാലത്തെ സംഘപ്രവര്‍ത്തനമായി ഞങ്ങളുടെ ചര്‍ച്ചാവിഷയം.\nമാധവജി അക്കാലത്ത് കോഴിക്കോട്ടായിരുന്നു താമസം. അദ്ദേഹത്തിന് മാധവജിയെ കാണാന് താല്‍പര്യമായി. ഞങ്ങള് ഒരു ബസ്സില് കയറി കോഴിക്കോട്ടെ മാലാപ്പറമ്പില് അദ്ദേഹത്തിന്റെ അനുജന് ഗോപിയുടെ വീട്ടില്‍ചെന്ന് സംസാരിച്ചു. ഒരു മണിക്കൂറിലേറെ ആശയവിനിമയം നടന്നു. 1944-46 കാലത്ത് മാധവജി ചെന്നൈയില് പഠിക്കുമ്പോള് തന്നെയുള്ള ഓര്‍മകളും അനുഭവങ്ങളും അവര്‍ക്കുണ്ടായിരുന്നു. പിന്നീട്, രാത്രി ഭക്ഷണം കഴിച്ച് അണ്ണാമലൈജിയെ യൂണിവേഴ്‌സിറ്റിക്കുള്ള ബസ്സില് കയറ്റിവിട്ടു.\nഇങ്ങനെ ഒട്ടേറെ രസകരമായ സംഭവങ്ങളും അടിയന്തരാവസ്ഥക്കാലത്തുണ്ടായി. ഇവയൊക്കെ വിവരിക്കുമ്പോഴും അന്നത്തെ നൊമ്പരങ്ങളുമായി സഞ്ചരിക്കുന്ന നൂറുകണക്കിനാളുകളെയും ഇന്നു നമുക്ക് കാണാന് കഴിയുന്നു. കെ.പി.ഗോപകുമാര് വിട്ടുപോയി. മറ്റു പലരും ഇന്ന് ഇടയ്ക്കിടെ വിളിക്കുന്നു. ദുരിതങ്ങള് വിവരിക്കാന് മാത്രം. ഒട്ടേറെപ്പേര്‍ക്ക് ആ ദുരിതസ്മരണകള് മാത്രമാവും അടിയന്തരാവസ്ഥയുടെ ഓര്‍മകളില് അവശേഷിക്കുന്നത്.\nട്രിപ്പിള് ലോക്ഡൗണില് വാഹനഗതാഗതം അനുവദിക്കില്ല; തിരുവനന്തപുരം നഗരത്തിലേയ്ക്കുള്ള എല്ലാ റോഡുകളും അടയ്ക്കുമെന്ന് ഡിജിപി\nഇന്ധന വിലവര്‍ദ്ധന: സംസ്ഥാനം പണം പിടിച്ചുവാങ്ങുന്നത് കമ്മി കുറയ്ക്കാന്; പഴി കേന്ദ്രത്തിന്; കേരളം നികുതി കുറച്ചാല് വില കുത്തനെ കുറയും\nഇതരസംസ്ഥാന തൊഴിലാളികള് തിരികെ എത്തുന്നു; ആശങ്ക\nകുളത്തില് വീണ യുവാവിനെ രക്ഷപ്പെടുത്തിയ സിവില് പോലീസ് ഓഫീസര് രഞ്ജിത്തിന് സംസ്ഥാന പോലീസ് മേധാവിയുടെ പാരിതോഷികം\nനാട്ടറിവുകളുടെ കൊച്ചു തമ്പുരാന്; അനന്തമായ അറിവുകള് പകര്‍ന്ന് വിസ്മയമായി ധ്യാന് അനന്ത നാരായണന്\nഇല്‍ഹാ ഡാ ക്വിമാഡ ഗ്രാന്‍ഡെ


മലയാള ചലച്ചിത്രനടൻ, ടി വി സീരിയൽ അഭിനേതാവ്, രാഷ്ട്രീയ പ്രവർത്തകൻ എന്നീ മേഖലകളിൽ പ്രശസ്തനാണ്. 1966 മെയ് 25ന് തിരുവനന്തപുരത്ത് ജനിച്ചു. രാഷ്ട്രീയപ്രവർത്തകനും മുൻ മന്ത്രിയുമായ ബാലകൃഷ്ണപ്പിള്ളയാണ് ഗണേഷ്കുമാറിന്റെ പിതാവ്. 1985-ൽ കെ ജി ജോർജ്ജിന്റെ ഇരകൾ എന്ന സിനിമയിൽ നായകനായിക്കൊണ്ടാണ് ഗണേഷ് കുമാറിന്റെ സിനിമാപ്രവേശം. തുടർന്ന് സപ്പോർട്ടിംഗ് റോളുകളിലൂടെയും വില്ലൻ വേഷങ്ങളിലൂടെയും അദ്ദേഹം സിനിമയിൽ നിറഞ്ഞു നിന്നു.\nമോഹൻലാൽ നായകനായ "ചെപ്പ്" എന്ന ചിത്രത്തിലെ അദ്ദേഹത്തിന്റെ വില്ലൻ വേഷം നിരൂപക പ്രശംസ നേടിയതാണ്. രാക്കുയിലിൻ രാഗസദസ്സിൽ,സംഘം,ഒരു മുത്തശ്ശിക്കഥ, കമ്മീഷണർ.... എന്നിങ്ങനെ നിരവധി സിനിമകളിൽ അദ്ദേഹം ശ്രദ്ധിയ്ക്കപ്പെട്ട വേഷങ്ങൾ ചെയ്തു. ഏകദേശം ഇരുന്നൂറോളം സിനിമകളിൽ അദ്ദേഹം അഭിനയിച്ചിട്ടുണ്ട്. 1990-കളിലാണ് ഗണേഷ് കുമാർ സിനിമയിൽ സജീവമായിരുന്നത്. 2000-ത്തിന്റെ തുടക്കത്തിൽ അദ്ദേഹം അച്ഛൻ ബാലകൃഷ്ണപ്പിള്ളയുടെ പാത പിന്തുടർന്ന് രാഷ്ട്രീയത്തിൽ ഇറങ്ങി. 2001-ലെ നിയമസഭാ തിരഞ്ഞെടുപ്പിൽ മത്സരിച്ച് എം എൽ എ ആവുകയും മന്ത്രിയാവുകയും ചെയ്തു.\nഞാൻ ഗന്ധർവ്വൻ പ്രദീപ് പി പത്മരാജൻ 1991\nഏയ് ഓട്ടോ സുരേഷ് വേണു നാഗവള്ളി 1990\nഗജകേസരിയോഗം വാസു പി ജി വിശ്വംഭരൻ 1990\nകോട്ടയം കുഞ്ഞച്ചൻ ഉപ്പുകണ്ടം മാത്തൻ ടി എസ് സുരേഷ് ബാബു 1990\nമെയ് ദിനം എ പി സത്യൻ 1990\nരണ്ടാം വരവ് ടോമി കെ മധു 1990\nവീണമീട്ടിയ വിലങ്ങുകൾ ഉണ്ണി കൊച്ചിൻ ഹനീഫ 1990\nഅപൂർവ്വം ചിലർ ബെന്നി കലാധരൻ അടൂർ 1991\nകാക്കത്തൊള്ളായിരം വി ആർ ഗോപാലകൃഷ്ണൻ 1991\nകിലുക്കം പിള്ളയുടെ മകൻ പ്രിയദർശൻ 1991\nപാരലൽ കോളേജ് വിക്രമൻ തുളസീദാസ് 1991\nസുന്ദരിക്കാക്ക റോയ് ഫിലിപ് മഹേഷ് സോമൻ 1991\nകിഴക്കൻ പത്രോസ് ജോയ് ചെറിയാൻ ടി എസ് സുരേഷ് ബാബു 1992\n2777 പേർ വായിച്ചു\n20 Apr 2019 - 12:34 Santhoshkumar K പ്രൊഫൈൽ ചേർത്തു.


ഓണ്‍ലൈന് ബാങ്കിങ് തട്ടിപ്പ്; യുവാവിന് 40,000 രൂപ നഷ്ടമായി | online banking fraudster| Online banking| Online Fraud| Vadakkancheri\nഓണ്‍ലൈന് ബാങ്കിങ് തട്ടിപ്പ്; യുവാവിന് 40,000 രൂപ നഷ്ടമായി\nAug 19, 2017, 08:11 AM IST\nഎസ്.ബി.ഐ.യുടെ വായ്പ സംബന്ധിച്ചുള്ള പരസ്യങ്ങളും ഫോണില് കേട്ടിരുന്നു.\nവടക്കാഞ്ചേരി: ഓണ്‍ലൈന് ബാങ്കിങ് തട്ടിപ്പില് വടക്കാഞ്ചേരി സ്വദേശി പ്രശാന്തിന് നാല്പതിനായിരം രൂപ നഷ്ടം. പ്രശാന്തിന്റെ ലാന്‍ഡ് ഫോണിലേക്ക് വിളിച്ച് എ.ടി.എം. താത്കാലികമായി വിച്ഛേദിക്കുകയാണെന്ന് സ്റ്റേറ്റ് ബാങ്ക് ഓഫ് ഇന്ത്യയില് നിന്നാണെന്ന് പരിചയപ്പെടുത്തി സന്ദേശമെത്തി.\nഎസ്.ബി.ഐ.യുടെ വായ്പ സംബന്ധിച്ചുള്ള പരസ്യങ്ങളും ഫോണില് കേട്ടിരുന്നു. ആദ്യം ഈ സന്ദേശം നല്‍കിയതിന് പുറമേ വീണ്ടും ഒരു സ്ത്രീ ഫോണില് വിളിച്ചു. ആദ്യം വിളിച്ചയാള് ജോസഫെന്നാണ് സ്വയം പരിചയപ്പെടുത്തിയത്. എ.ടി.എം. പിന്‍നമ്പര് ചോദിച്ചായിരുന്നു അടുത്ത ഫോണ്. താന് ബാങ്കുമായി ബന്ധപ്പെടാമെന്ന് യുവാവ് മറുപടി നല്‍കിയെങ്കിലും സംശയത്തിനിടനല്‍കാത്തവിധം ഫോണില് തട്ടിപ്പുകാര് കാര്യങ്ങള് വിശദീകരിച്ചു.\nപിന് നല്‍കിയില്ലെങ്കില് വിച്ഛേദിക്കുക മാത്രമല്ല പിഴയും നല്‍കേണ്ടിവരുമെന്ന് മുന്നറിയിപ്പും നല്‍കി. പിന്നീട് സന്ദേശം മൊബൈല്‍ഫോണിലെത്തി. പിന് നമ്പര് കൊടുത്ത ഉടനെ രണ്ട് ഘട്ടങ്ങളിലായി ഇരുപതിനായിരം രൂപവീതം അക്കൗണ്ടില് നഷ്ടമായി. ജയ്പൂരില്‍നിന്നാണ് തട്ടിപ്പ് നടന്നിട്ടുള്ളത്. വടക്കാഞ്ചേരി പോലീസിലും എസ്.ബി.ഐ. ശാഖയിലും പ്രശാന്ത് പരാതി നല്‍കിയിട്ടുണ്ട്.


By: Web Desk | Saturday 12 August 2017 12:21 PM IST\nസ്വതന്ത്ര ഇന്ത്യ: മഹാകോടികളുടെ അഴിമതി റിപ്പബ്ലിക് (ഭാഗം രണ്ട്)\nദുര്‍ബല ജനാധിപത്യ വ്യവസ്ഥയുടെ ഗണത്തിലാണ് പാകിസ്ഥാന്. എന്നിട്ടും അവിടെ അഴിമതിയ്‌ക്കെതിരെ ചടുലമായ നീതിന്യായ ഇടപെടലുകള്. ഇവിടെയാണ് ഇന്ത്യന് ജനാധിപത്യവ്യവസ്ഥയില് അഴിമതി പാതകമല്ലാതാകുന്നതും ദുര്‍ബല പാക് ജനാധിപത്യ വ്യവസ്ഥ അഴിമതി വിരുദ്ധപാതയില് അതിന്റെ അചഞ്ചല സ്ഥാനം അടയാളപ്പെടുത്തുന്നതും. ഇന്ത്യന് ജനാധിപത്യവ്യവസ്ഥയുടെ നടത്തിപ്പുകാര് ലജ്ജിക്കണം\n2017ല് ജനുവരിയില് പുറത്തിറക്കിയ പുതിയ ചട്ടപ്രകാരം അഴിമതി കേസില് അപ്പീലുകള് ഉയര്‍ന്ന കോടതികളില് നിലവിലുണ്ടെങ്കിലും ഉദ്യോഗസ്ഥര്‍ക്ക് ജോലിക്കയറ്റം നല്‍കാമെന്നാണ് കേന്ദ്ര പേഴ്‌സണല് മന്ത്രാലയത്തിന്റെ നിലപാട്. അന്തിമവിധിയില് അഴിമതി തെളിയിക്കപ്പെട്ടാല് 48 മണിക്കൂറിനുള്ളില് സസ്‌പെന്‍ഷന് മാത്രം. അപ്പോഴും സര്‍വീസില് നിന്ന് നീക്കം ചെയ്യപ്പെടുന്നില്ല. അന്തിമവിധി പ്രഖ്യാപിക്കപ്പെടുന്നതാകട്ടെ പലപ്പോഴും പതിറ്റാണ്ടുകള് പിന്നിട്ട്. അത്രയും കാലവും ആ ഉദ്യോഗസ്ഥന്് സ്ഥാനക്കയറ്റവും ഒപ്പം ശമ്പളവും ആനുകൂല്യങ്ങളും. അന്തിമ വിധിയില് അഴിമതി തെളിയിക്കപ്പെട്ടാല് സ്ഥാനക്കയറ്റമില്ലാതാകും. സസ്‌പെന്‍ഷനിലുമാകും. അഴിമതിക്കാരനായ ഉദ്യോഗസ്ഥന് അത്രയും കാലം കൈപ്പറ്റിയ ശമ്പളം പക്ഷേ തിരിച്ചുപിടിക്കുവാനുള്ള വ്യവസ്ഥകളേതുമില്ല. ഇത് സൂചിപ്പിക്കുന്നത് അഴിമതിയ്ക്ക് ചൂട്ടുപിടിക്കുന്ന വ്യവസ്ഥ കോട്ടമേതുമേല്‍ക്കാതെ തുടരന്നുവെന്നാണ്.\nയുഎന് പൊതുസഭയുടെ 58/4 പ്രമേയം അനുസരിച്ച് 2005 ഡിസംബര് 14ന് നിലവില് വന്നതാണ് അഴിമതി നിരോധന ഉടമ്പടി. 2016 ഡിസംബര് 12 വരെ 140 രാഷ്ട്രങ്ങള് ഈ ഉടമ്പടിയില് ഒപ്പുവെച്ചിട്ടുണ്ട്. അഴിമതി, കൈക്കൂലി, ധനാപഹരണം, കള്ളപ്പണം വെളുപ്പിക്കല്, വ്യാപാര വാണിജ്യ ഇടപാടുകളിലെ ദല്ലാള് പണം തുടങ്ങിയ ക്രിമിനല് കുറ്റങ്ങള്‍ക്കെതിരെ രാഷ്ട്രങ്ങള് നിതാന്ത ജാഗ്രത പുലര്‍ത്തേണ്ടതിന്റെ അനിവാര്യതയില് ഊന്നിയിട്ടുള്ള വ്യവസ്ഥകളാണ് ഉടമ്പടിയുടെ ഉള്ളടക്കം. അഴിമതി രഹിതരും സത്യസന്ധരുമായ ഉദ്യോഗസ്ഥരെ സംരക്ഷിക്കുന്നതിനും സ്വകാര്യ മേഖലയിലേതടക്കമുള്ള അഴിമതി തടയുന്നതിനുമുള്ള വ്യവസ്ഥകളുമുണ്ട്.\nസാമ്പത്തിക കുറ്റവാളികളെ നിയമത്തിന് മുന്നില് കൊണ്ടുവരുന്നതില് അംഗ രാഷ്ട്രങ്ങള്‍ക്കിടയില് പരസ്പര നിയമ സഹായ സഹകരണവും ഉടമ്പടി മുന്നോട്ടുവെക്കുന്നു.2005 ഡിസംബര് 5ന് ഇന്ത്യ ഈ ഉടമ്പടി ഒപ്പുവെച്ചു. ഇന്ത്യ ഇത് അംഗീകരിച്ചതാകട്ടെ 2011 മെയ് 9ന്. ഉടമ്പടി വ്യവസ്ഥകളുള്‍ക്കൊള്ളിച്ചുള്ള നിയമം പക്ഷേ ഇനിയും നിര്‍മ്മിക്കപ്പെട്ടിട്ടിെല്ലന്നുമാത്രം. ഇതിനിടെ 2013ല് പാര്‍ലമെന്റിന്റെ ഇരു സഭകളും ലോക്പാല് ബില്ല് പാസാക്കി. 2016ല് ഈ ബില്ല് ഭേദഗതിയ്ക്കായി ലോകസഭയിലെത്തി. ഇപ്പോഴത് സ്റ്റാന്‍ഡിങ് കമ്മിറ്റിയുടെ പരിഗണനയിലാണ് എന്നതല്ലാതെ കാര്യമായ മാറ്റങ്ങളൊന്നുമുണ്ടായിട്ടില്ല. ഏഴു പതീറ്റാണ്ടു പിന്നിട്ട ഇന്ത്യന് ജനാധിപത്യ വ്യവസ്ഥ അഴിമതിയുടെ റിപ്പബ്ലിക്കായി പൂര്‍വാധികം ശക്തിപ്പെടുമെന്ന് ചുരുക്കം.\nസ്ത്രീശക്തിയില് രാമശ്ശേരി ഇഡലി\nസംസ്ഥാനത്ത് ബിജെപി – ആർഎസ്‌എസ് ആക്രമണങ്ങൾ


World Cup 2019: Mohammad Hafeez on Pakistan defeat against india - Malayalam MyKhel\n» പാക്കിസ്ഥാന്റെ തോല്‍വിക്ക് കാരണക്കാരനാര്?; ടീമിലെ താരം ഹഫീസിന്റെ തുറന്നുപറച്ചില്\nപാക്കിസ്ഥാന്റെ തോല്‍വിക്ക് കാരണക്കാരനാര്?; ടീമിലെ താരം ഹഫീസിന്റെ തുറന്നുപറച്ചില്\nUpdated: Friday, June 21, 2019, 15:37 [IST]\nലണ്ടന്: ഇന്ത്യയ്‌ക്കെതിരായ തോല്‍വി പാക്കിസ്ഥാന് ടീമിനെ കടുത്ത നിരാശയിലേക്കാണ് തള്ളിവിട്ടത്. ഒരിക്കലെങ്കിലും ലോകകപ്പില് ഇന്ത്യയെ തോല്‍പ്പിക്കണമെന്ന ആരാധകരുടെയും കളിക്കാരുടെയും മോഹം പൊലിഞ്ഞതോടെ ടീമിനെതിരെ പല ഭാഗത്തുനിന്നും രൂക്ഷ വിമര്‍ശനങ്ങളും ഉയര്‍ന്നുവന്നിട്ടുണ്ട്. മുന് താരങ്ങളും ആരാധകരും പാക് ടീമിന്റെ പ്രകടനത്തില് കലിപ്പിലാണ്.\nപാക് ക്യാപ്റ്റന് സര്‍ഫ്രാസ് അഹമ്മദിനും ടീമിന്റെ തോല്‍വിയില് വലിയ രീതിയിലുള്ള ആക്രമണമാണ് നേരിട്ടുകൊണ്ടിരിക്കുന്നത്. ലോകകപ്പിലെ ശേഷിക്കുന്ന മത്സരങ്ങളില് ജയിച്ച് സെമിയിലെത്താന് കഴിഞ്ഞാല് ഇപ്പോഴത്തെ വിമര്‍ശനം ഒരുപരിധിവരെ ഒഴിവാക്കാന് കഴിഞ്ഞേക്കും. ഇതിനിടയില് പാക്കിസ്ഥാന്റെ തോല്‍വിയെക്കുറിച്ച് പ്രതികരിച്ച് രംഗത്തെത്തിയിരിക്കുകയാണ് ടീമിലെ കളിക്കാരന് കൂടിയായ മുഹമ്മദ് ഹഫീസ്.\nഉത്തരവാദിത്വം ഏതെങ്കിലും കളിക്കാരനല്ല\nടീമിന്റെ തോല്‍വിയുടെ ഉത്തരവാദിത്വം ഏതെങ്കിലും ഒരു കളിക്കാരനല്ലെന്ന് ഹഫീസ് പറഞ്ഞു. ടീമെന്ന നിലയില് ഒത്തിണക്കത്തോടെ കളിക്കാന് കഴിയാത്തതാണ് പരാജയത്തിനിടയാക്കിയത്. വ്യക്തിപരമായ പ്രകടനങ്ങള് ടീമിന്റെ രക്ഷയ്‌ക്കെത്തിയില്ല. എല്ലാ കളിക്കാരില്‍നിന്നും ഒരുപോലെയുള്ള പ്രകടനമികവ് ഉണ്ടായാല് മാത്രമേ ഇക്കാലത്ത് കളി ജയിക്കാന് കഴിയുകയുള്ളൂവെന്നും ഹഫീസ് ചൂണ്ടിക്കാട്ടി.\nടോസ് നേടി ബൗളിങ് തെരഞ്ഞെടുത്തത്\nഇന്ത്യയ്‌ക്കെതിരെ ടോസ് നേടിയിട്ടും ബൗളിങ് തെരഞ്ഞെടുക്കാനുള്ള സര്‍ഫ്രാസിന്റെ തീരുമാനം വിര്‍ശനത്തിനിടയാക്കിയിരുന്നു. എന്നാല്, ക്യാപ്റ്റന് തീരുമാനത്തെ ഹഫീസ് ന്യായീകരിച്ചു. പന്തെറിയാന് തീരുമാനമെടുത്തത് ടീം തന്നെയാണ്. ടൂര്‍ണമെന്റില് തങ്ങള് നല്ല രീതിയിലല്ല പന്തെറിഞ്ഞത്. തോല്‍വിയുടെ പ്രധാന കാരണങ്ങളിലൊന്ന് അതാണെന്നും ഹഫീസ് പറഞ്ഞു.\nസെമി ഫൈനലിലെത്താന് ശ്രമം\nസെമി ഫൈനലിലെത്തണമെങ്കില് പാക്കിസ്ഥാന് ശേഷിക്കുന്ന നാല് മത്സരങ്ങളിലും ജയിക്കേണ്ടതുണ്ട്. ഇത് സാധ്യമാണെന്നാണ് ഹഫീസിന്റെ വിലയിരുത്തല്. ടൂര്‍ണമെന്റിലെ തങ്ങളുടെ സാധ്യത അവസാനിച്ചിട്ടില്ലെന്ന് താരം വ്യക്തമാക്കി. അടുത്ത മത്സരങ്ങളില് ശ്രദ്ധയോടെ കളിക്കാനാണ് ശ്രമിക്കുന്നത്. ഇന്ത്യയ്‌ക്കെതിരായ തോല്‍വിക്കുശേഷം ജൂണ് 23ന് ദക്ഷിണാഫ്രിക്കയ്‌ക്കെതിരെയാണ് പാക്കിസ്ഥാന്റെ അടുത്ത മത്സരം. ന്യൂസിലന്‍ഡ്, ബംഗ്ലാദേശ് ടീമുകളുമായും പാക്കിസ്ഥാന് മത്സരമുണ്ട്.\nകൈമടക്കി എറിഞ്ഞ ബൗളിങ്ങിന് സസ്‌പെന്‍ഷന്; ഐസിസിയെ ചോദ്യം ചെയ്ത ഹഫീസിന് നോട്ടീസ്\nകൈമടക്കിയേറ്: പാക് സ്പിന്നർ മുഹമ്മദ് ഫഫീസിന്‍റെ ബൗളിംഗ് ഐസിസി വിലക്കി... ഇതിപ്പോ ഹാട്രിക് ആയല്ലോ!!\nകൈമടക്കി ഏറ്; പാക് ഓള് റൗണ്ടര്‍ക്ക് ഒരു വര്‍ഷം വിലക്ക്\nRead more about: mohammad hafeez pakistan india icc world cup 2019 world cup 2019 world cup cricket icc odi ഐസിസി ലോകകപ്പ് 2019 ലോകകപ്പ് 2019 ലോകകപ്പ് ക്രിക്കറ്റ് ഐസിസി ഏകദിനം പാക്കിസ്ഥാന് മുഹമ്മദ് ഹഫീസ്\nStory first published: Friday, June 21, 2019, 14:58 [IST]


വേദകാല ഗണിതത്തെക്കുറിച്ചുള്ള അവകാശവാദങ്ങള് തള്ളികളഞ്ഞ് അമര്‍ത്യ സെന് – Media Mangalam\nബംഗളൂരു: വേദകാല ഗണിതശാസ്ത്രത്തെക്കുറിച്ചുള്ള ഊതിപ്പെരുപ്പിച്ച അവകാശവാദങ്ങളെ പ്രതിരോധിക്കണമെന്ന് നൊബേല് ജേതാവ് അമര്‍ത്യ സെന് അഭിപ്രായപ്പെട്ടു. രാജ്യത്തെ ഒരു വിഭാഗം വിദ്യാഭ്യാസ സ്ഥാപനങ്ങളില് മായികലോകം തീര്‍ക്കാനേ അവ ഉപകരിക്കൂ. ഇന്ത്യന് ദേശീയവാദികള്‍ക്ക് മാത്രമേ അവ സ്വീകാര്യമാകൂ എന്നും അദ്ദേഹം പറഞ്ഞു.\nഇന്ത്യന് ഗണിതശാസ്ത്രത്തിന്റെ സുവര്‍ണകാലം ഒരിക്കലും വേദകാലത്തായിരുന്നില്ല. എന്നാല്, അത് അങ്ങനെയായിരുന്നെന്നാണ് ഇപ്പോള് ഒരു വിഭാഗം അവകാശപ്പെടുന്നത്. ഇന്ത്യയില് ഗണിതശാസ്ത്ര വിപ്ലവം നടന്നത് ആര്യഭടന്റെ നേതൃത്വത്തിലാണ്. അദ്ദേഹം ജനിച്ചത് എഡി 476ലാണ്. അദ്ദേഹം തുടങ്ങിവച്ചതിനെ ബ്രഹ്മഗുപ്തനും ഭാസ്‌കരയും അടക്കമുള്ളവര് പിന്തുടരുകയായിരുന്നു.\nഇതിനൊക്കെ വിരുദ്ധമായാണ് ദേശീയവാദികള് ഇപ്പോള് അവകാശവാദങ്ങളുന്നയിക്കുന്നത്. ദേശീയതാബോധത്തിലത് പര്യാപ്തമായിരിക്കും. എന്നാല്, വിശാലമായ അര്‍ത്ഥത്തില് അത് ലോകബോധത്തില് നിന്ന് ഭിന്നമായതും നമ്മള് മറ്റുള്ളവരില് നിന്ന് പഠിച്ചതില് നിന്ന് വ്യത്യസ്തമായതുമാണെന്ന് അദ്ദേഹം അഭിപ്രായപ്പെട്ടു.\nഉദാഹരണമായി അദ്ദേഹം ചൂണ്ടിക്കാട്ടിയത് പുരാതന ഇന്ത്യ ഒരു ദ്വീപായിരുന്നു എന്ന കാഴ്ച്ചപ്പാടിനെയാണ്. അങ്ങനെ നോക്കിക്കാണുന്നവര് ചിന്തിക്കുന്നത് ഇവിടെ നടന്ന കണ്ടുപിടിത്തങ്ങളും നിര്‍മ്മിതികളും ആ ഒറ്റപ്പെടലില് നിന്നുണ്ടായതാണ് എന്നാണ്. എന്നാല്, അത് പൂര്‍ണമായും തെറ്റിദ്ധരിപ്പിക്കുന്ന വാദമാണെന്നും അമര്‍ത്യ സെന് പറഞ്ഞു. അത്തരം തെറ്റിദ്ധാരണകള് തീവ്രദേശീയ വാദികളെ മാത്രമേ സന്തോഷിപ്പിക്കൂ എന്നും അദ്ദേഹം അഭിപ്രായപ്പെട്ടു.\namartya sen india വേദകാലം